cyanic-selkie/wikianc huggingface dataset:
ᱚᱯᱚᱨᱱᱟ ᱯᱳᱯᱟᱛ
ᱴᱨᱮᱱᱤᱝ ᱠᱚ
ᱱᱚᱝᱠᱟ ᱜᱮ ᱫᱤᱱ ᱵᱚᱫᱚᱞᱮᱱ ᱵᱤᱫᱟ.ᱞ ᱚᱯᱚᱨᱱᱟ ᱫᱚ ᱒᱐᱐᱒ ᱨᱮ ᱥᱯᱳᱴᱥ ᱚᱛᱷᱟᱨᱤᱴᱤ ᱚᱯᱷ ᱤᱱᱰᱤᱭᱟ ᱴᱨᱮᱱᱤᱝ ᱥᱮᱱᱴᱚᱨ(Sports Authority of India training centre),ᱠᱮᱱᱜᱮᱨᱤ,ᱵᱟᱝᱜᱟᱞᱳᱨ ᱨᱮᱭ ᱡᱚᱭᱮᱱ ᱠᱮᱫᱼᱟ ᱾ ᱱᱚᱰᱮ ᱫᱚ ᱜᱟᱱᱜᱩᱞᱟ ᱯᱨᱚᱥᱟᱫᱽ ᱴᱷᱮᱱ ᱠᱷᱚᱱ ᱟᱭᱢᱟ ᱞᱮᱠᱟᱱ ᱴᱮᱠᱴᱤᱥ ᱠᱚ ᱥᱮᱪᱮᱫ ᱞᱮᱱᱟᱭ ᱾
ᱠᱟ.ᱢᱤ ᱠᱟᱨᱱᱟᱢᱟ
᱑᱙᱙᱗ ᱨᱮ ᱚᱯᱚᱨᱱᱟ ᱫᱚ ᱯᱩᱭᱞᱩ ᱫᱷᱟᱣ ᱟᱡᱟᱜ ᱥᱤᱱᱤᱭᱚᱨ ᱱᱮᱥᱱᱟᱞ ᱴᱟᱭᱴᱚᱞ ᱦᱟᱭᱫᱽᱨᱟᱵᱟᱫᱽ ᱨᱮ ᱦᱟᱛᱟᱣ ᱞᱮᱫ ᱟᱭ ᱾ ᱒᱐᱐᱖ ᱫᱷᱟ.ᱵᱤᱡ ᱟᱡ ᱜᱮ ᱱᱚᱣᱟ ᱫᱚᱭ ᱦᱟᱛᱟᱣ ᱞᱮᱫ ᱛᱟᱦᱮᱸᱫ ᱾ ᱚᱸᱰᱮ ᱠᱷᱚᱱ ᱯᱨᱚᱠᱟᱥ ᱯᱟᱫᱳᱠᱳᱱ ᱟᱜ ᱱᱮᱥᱱᱟᱞ ᱮᱴᱨᱮᱠᱟᱰ ᱡᱤᱛᱠᱟ.ᱨ ᱠᱟᱛᱮ ᱙ ᱜᱚᱴᱟᱝ ᱞᱟᱜᱟᱛᱟᱨ ᱱᱮᱥᱱᱟᱞ ᱮᱠᱞᱟ ᱴᱟᱭᱴᱚᱞ ᱚ ᱦᱟᱛᱟᱣ ᱞᱮᱫ ᱛᱟᱦᱮᱸᱫ ᱾ ᱡᱟᱱᱩᱣᱟᱨᱤ ᱒᱐᱐᱖ ᱨᱮ ᱱᱩᱭ ᱫᱚ ᱑᱕ ᱥᱟᱞ ᱨᱤᱱᱤᱡ ᱥᱟᱭᱱᱟ ᱱᱮᱦᱣᱟᱞ ᱥᱟᱶ ᱡᱤᱛᱠᱟ.ᱨ ᱠᱟᱛᱮ ᱒᱗ ᱩᱢᱮᱨ ᱨᱮ ᱙ ᱡᱮᱠᱷᱟ ᱱᱮᱥᱱᱟᱞ ᱥᱤᱱᱤᱭᱚᱨ ᱴᱟᱭᱴᱚᱞ ᱮ ᱟᱢᱮᱴ ᱟᱱ ᱛᱟᱦᱮᱸᱫ ᱾
ᱨᱤᱴᱟᱭᱟᱨᱢᱮᱱᱴ(Retirement)
᱑᱗ ᱥᱟᱞ ᱵᱮᱰᱢᱤᱱᱴᱚᱱ ᱠᱷᱮᱞ ᱠᱟᱛᱮ, ᱜᱚᱱᱴᱷᱮ ᱨᱮ ᱡᱚᱠᱷᱚᱱ ᱛᱤᱱᱟᱹᱝ ᱮᱴᱠᱮᱴᱚᱬᱮ ᱠᱚ ᱦᱩᱭᱮᱱ ᱛᱟᱭᱚᱢ ᱚᱯᱚᱨᱱᱟ ᱫᱚ ᱒᱐᱐᱖ ᱨᱮ ᱠᱷᱮᱞ ᱡᱤᱭᱚᱱ ᱠᱷᱚᱱ ᱡᱤᱨᱟᱹᱣ ᱮ ᱦᱟᱛᱟᱣ ᱠᱮᱫ-ᱟ ᱾ ᱱᱮᱥᱱᱟᱞ ᱪᱟᱢᱯᱤᱭᱟᱱᱥᱤᱯ ᱨᱮ ᱱᱩᱭᱟᱜ ᱨᱮᱠᱚᱰ ᱫᱚ ᱱᱮᱛᱟᱨ ᱫᱷᱟ.ᱵᱤᱡ ᱵᱟᱠᱚ ᱛᱟᱞᱚᱢ ᱯᱟᱨᱚᱢ ᱟᱠᱟᱫ ᱛᱟᱭᱟ ᱾
ᱡᱤᱨᱟᱹᱣ ᱦᱟᱛᱟᱣ ᱛᱟᱭᱚᱢ ᱚᱯᱚᱨᱱᱟ ᱫᱚ ᱒᱐᱑᱕ ᱫᱷᱟ.ᱵᱤᱡ ᱤᱱᱰᱤᱭᱟᱱ ᱚᱭᱮᱞ ᱠᱚᱨᱯᱳᱨᱮᱥᱚᱱ, ᱢᱩᱢᱵᱟᱭ ᱨᱮᱭ ᱠᱟ.ᱢᱤ ᱠᱟᱱ ᱛᱟᱦᱮᱸᱫ ᱾
ᱥᱮᱪᱮᱫᱚᱜ
ᱚᱯᱚᱨᱱᱟ ᱯᱳᱯᱟᱛ ᱤᱱᱰᱤᱭᱟᱱ ᱵᱮᱰᱢᱤᱱᱴᱚᱱ ᱞᱤᱜᱽ ᱨᱮ ᱢᱩᱢᱵᱟᱭ ᱢᱟᱥᱴᱚᱨ ᱵᱮᱱᱟᱜ ᱞᱟ.ᱜᱤᱱ ᱠᱚ ᱴᱨᱮᱱᱤᱝ ᱞᱮᱫᱮᱭᱟ ᱾
ᱟᱣᱟᱰ ᱠᱚ
ᱚᱯᱚᱨᱱᱟ ᱫᱚ ᱒᱐᱐᱕ ᱨᱮ, ᱵᱷᱟᱨᱚᱛ ᱥᱚᱨᱠᱟᱨ ᱟᱜ ᱠᱷᱮᱞ ᱠᱚ ᱞᱟ.ᱜᱤᱱ ᱢᱟᱨᱟᱝ ᱥᱤᱨᱯᱷᱟ. ᱚᱨᱡᱩᱱ ᱟᱣᱟᱰ ᱠᱚ ᱮᱢᱟᱫᱮ ᱛᱟᱦᱮᱸᱫ ᱾
ᱥᱟᱞ ᱜᱷᱤᱱᱤ ᱡᱤᱛ ᱟᱨ ᱨᱮᱠᱚᱵ ᱠᱚ
᱑᱙᱘᱙
ᱯᱩᱭᱞᱩ ᱫᱷᱟᱣ ᱵᱟᱝᱜᱟᱞᱳᱨ ᱨᱮ ᱱᱮᱥᱱᱟᱞ ᱞᱮᱵᱚᱞ ᱠᱷᱮᱞ ᱨᱮ ᱚᱯᱚᱨᱱᱟ ᱫᱚ (᱑᱒ ᱠᱷᱚᱱ ᱞᱟᱛᱟᱨ) ᱨᱮ ᱱᱮᱥᱱᱟᱞ ᱴᱟᱭᱴᱚᱞ ᱡᱤᱛᱠᱟ.ᱨ ᱞᱮᱱᱟᱭ ᱾
᱑᱙᱙0
ᱱᱚᱣᱟ ᱥᱮᱨᱢᱟ ᱫᱚ ᱚᱯᱚᱨᱱᱟ (᱑᱕ ᱥᱟᱞ ᱠᱷᱚᱱ ᱞᱟᱛᱟᱨ) ᱠᱷᱮᱞ ᱚᱠᱛᱚ ᱱᱮᱥᱱᱟᱞ ᱞᱮᱵᱚᱞ ᱨᱚᱱᱚᱨᱥ ᱚᱯ ᱫᱟᱲᱮ ᱞᱮᱱᱟᱭ ᱾
᱑᱙᱙᱑
ᱱᱚᱣᱟ ᱥᱮᱨᱢᱟ ᱫᱚ ᱱᱮᱥᱱᱟᱞ ᱥᱚᱵᱽ-ᱡᱩᱱᱤᱭᱚᱨ ᱠᱩᱲᱤ (᱑᱕ ᱠᱷᱚᱱ ᱞᱟᱛᱟᱨ) ᱠᱚᱣᱟᱜ ᱴᱟᱭᱴᱮᱞ ᱡᱤᱛᱠᱟ.ᱨ ᱞᱮᱱᱟᱭ ᱾
᱑᱙᱙᱒
ᱱᱚᱣᱟ ᱥᱟᱞ ᱨᱮ ᱫᱚ ᱱᱮᱥᱱᱟᱞ ᱥᱚᱵᱽ-ᱡᱩᱱᱤᱭᱚᱨ ᱠᱩᱲᱤ ᱠᱚᱣᱟᱜ ᱠᱷᱮᱞ (᱑᱕ ᱠᱷᱚᱱ ᱞᱟᱛᱟᱨ) ᱠᱷᱚᱱ ᱚᱰᱚᱠ ᱮᱱᱟᱭ ᱟᱨ ᱡᱩᱱᱤᱭᱚᱨ ᱠᱩᱲᱤ ᱠᱚᱣᱟᱜ ᱠᱷᱮᱞ (᱑᱘ ᱠᱷᱚᱱ ᱞᱟᱛᱟᱨ) ᱨᱮ ᱯᱷᱟᱭᱱᱟᱞ ᱡᱤᱛᱠᱟ.ᱨ ᱮᱱᱟᱭ ᱾
ᱮᱱᱠᱷᱟᱱ ᱡᱟᱠᱟᱨᱛᱟ ᱨᱮ ᱦᱩᱭ ᱟᱠᱟᱱ ᱚᱱᱟ ᱥᱮᱨᱢᱟ ᱨᱮᱭᱟᱜ ᱣᱟᱨᱞᱰ ᱡᱩᱱᱤᱭᱚᱨ ᱪᱟᱢᱯᱤᱭᱟᱱᱥᱤᱯ ᱨᱮ ᱵᱷᱟᱜᱽ ᱦᱟᱛᱟᱣ ᱠᱮᱫ ᱟᱭ ᱾ ᱱᱚᱣᱟ ᱫᱚ ᱟᱡᱟᱜ ᱢᱮᱰᱮᱱ (maiden) ᱤᱱᱴᱚᱨᱱᱮᱥᱱᱟᱞ ᱠᱷᱮᱞ ᱛᱟᱦᱮᱸ ᱞᱮᱱ ᱛᱟᱭᱟ ᱾
᱑᱙᱙᱓
ᱱᱚᱣᱟ ᱥᱮᱨᱢᱟ ᱨᱮ ᱫᱚ ᱯᱩᱱᱮ ᱨᱮ ᱦᱩᱭ ᱟᱠᱟᱱ ᱡᱩᱱᱤᱭᱚᱨ ᱱᱮᱥᱱᱟᱞ ᱴᱟᱭᱴᱚᱞ (᱑᱘ ᱠᱷᱚᱱ ᱞᱟᱛᱟᱨ) ᱨᱮ ᱫᱟᱲᱮ ᱞᱮᱱᱟᱭ ᱾
᱑᱙᱙᱔
ᱡᱩᱱᱤᱭᱚᱨ ᱱᱮᱥᱱᱟᱞ ᱴᱟᱭᱴᱚᱞ (᱑᱘ ᱠᱷᱚᱱ ᱞᱟᱛᱟᱨ) ᱠᱷᱚᱱ ᱵᱟᱫᱽ ᱮᱱᱟᱭ ᱾
ᱠᱩᱣᱟᱞᱟ ᱞᱩᱢᱯᱩᱨ ᱨᱮ ᱦᱩᱭ ᱟᱠᱟᱱ ᱣᱟᱨᱞᱰ ᱡᱩᱱᱤᱭᱚᱨ ᱪᱟᱢᱯᱤᱭᱟᱱᱥᱤᱯ ᱨᱮ ᱤᱱᱰᱤᱭᱟ ᱠᱷᱚᱱ ᱵᱷᱟᱜᱽ ᱦᱟᱛᱟᱣ ᱞᱮᱫ ᱟᱭ ᱾
ᱯᱟᱨᱟᱜᱩᱭᱮ ᱨᱮ ᱦᱩᱭ ᱞᱮᱱ ᱩᱵᱮᱨ ᱠᱚᱯ ᱨᱮ ᱤᱱᱰᱤᱭᱟᱱ ᱴᱤᱢ ᱨᱮ ᱠᱚ ᱥᱟᱢᱤᱞ ᱞᱮᱫᱮᱭᱟ ᱾ ᱱᱚᱣᱟ ᱥᱮᱨᱢᱟ ᱨᱮᱜᱮ ᱱᱩᱭᱟᱜ ᱫᱚ ᱟᱭᱤᱱᱤᱭᱚᱨ ᱴᱤᱢ ᱨᱮ ᱠᱷᱮᱞ ᱞᱟ.ᱜᱤᱱ ᱩᱢᱮᱨ ᱦᱩᱭ ᱥᱟ.ᱨᱤ ᱞᱮᱱ ᱛᱟᱭᱟ ᱾
᱑᱙᱙᱕
ᱡᱩᱱᱤᱭᱚᱨ ᱱᱮᱥᱱᱟᱞ ᱴᱟᱭᱴᱚᱞ (᱑᱘ ᱠᱷᱚᱱ ᱞᱟᱛᱟᱨ) ᱨᱮ ᱠᱚ ᱵᱟᱫᱽ ᱠᱮᱫᱮᱭᱟ ᱾ ᱢᱮᱱᱠᱷᱟᱱ ᱥᱤᱱᱤᱭᱚᱨ ᱱᱮᱥᱱᱟᱞᱤᱥᱴ ᱨᱮ ᱯᱷᱟᱭᱱᱟᱞ ᱫᱟᱲᱮ ᱞᱮᱱᱟᱭ ᱾
᱑᱙᱙᱖
ᱦᱚᱝᱠᱚᱝ ᱨᱮ ᱦᱩᱭ ᱞᱮᱱ ᱯᱨᱤᱱᱥ ᱮᱥᱤᱭᱟᱱ ᱡᱩᱱᱤᱭᱚᱨ ᱪᱟᱢᱯᱤᱭᱟᱱᱥᱤᱯ ᱨᱮ ᱠᱟᱸᱥᱟ ᱢᱮᱰᱟᱞ ᱡᱩᱛᱠᱟ.ᱨ ᱞᱮᱱᱟᱭ ᱾
ᱥᱤᱞᱠᱻᱵᱚᱨᱜᱽ,ᱰᱮᱱᱢᱟᱨᱠ ᱨᱮ ᱦᱩᱭ ᱟᱠᱟᱱ ᱣᱟᱨᱞᱰ ᱡᱩᱱᱤᱭᱚᱨ ᱪᱟᱢᱯᱤᱭᱟᱱᱥᱤᱯ ᱨᱮ ᱨᱩᱯᱟ. ᱢᱮᱰᱟᱞ ᱫᱟᱲᱮ ᱞᱮᱱᱟᱭ ᱾ ᱱᱚᱣᱟ ᱤᱵᱷᱮᱸᱴ ᱨᱮ ᱱᱚᱣᱟ ᱜᱮ ᱤᱱᱰᱤᱭᱟ ᱨᱮᱭᱟᱜ ᱯᱩᱭᱞᱩ ᱢᱮᱰᱟᱞ ᱠᱟᱱᱟ ᱾
ᱵᱟᱨ ᱥᱮᱨᱢᱟ ᱞᱮᱠᱟ ᱨᱚᱱᱚᱨᱥ ᱚᱯ ᱨᱮ ᱛᱟᱦᱮᱸ ᱦᱩᱭ ᱠᱟᱛᱮ ᱚᱯᱚᱨᱱᱟ ᱫᱚ ᱥᱤᱱᱤᱭᱚᱨ ᱱᱮᱥᱱᱟᱞ ᱴᱟᱭᱴᱚᱞ ᱨᱮ ᱢᱚᱱᱡᱩᱥᱟ ᱠᱚᱱᱣᱟᱨ ᱠᱷᱚᱱ ᱡᱤᱛᱠᱟᱹᱨ ᱞᱮᱱᱟᱭ ᱾
᱑᱙᱙᱘
ᱱᱚᱣᱟ ᱥᱮᱨᱢᱟ ᱨᱮ ᱫᱚ ᱚᱯᱚᱨᱱᱟ ᱫᱚ ᱥᱤᱱᱤᱭᱚᱨ ᱱᱮᱥᱱᱟᱞ ᱴᱟᱭᱴᱚᱞ ᱠᱷᱚᱱ ᱠᱚ ᱵᱟᱫᱷ ᱠᱮᱫᱮᱭᱟ ᱾ ᱟᱨ ᱠᱚᱢᱚᱱ ᱣᱮᱞᱛᱷ ᱜᱮᱢᱥ ᱨᱮ ᱮᱠᱞᱟ ᱠᱷᱮᱞ ᱠᱟᱛᱮ ᱨᱩᱯᱟ. ᱢᱮᱰᱟᱞ ᱟᱨ ᱴᱤᱢ ᱨᱮ ᱠᱷᱮᱞ ᱠᱟᱛᱮ ᱠᱟᱸᱥᱟ ᱢᱮᱰᱟᱞ ᱡᱤᱛᱠᱟ.ᱨ ᱞᱮᱱᱟᱭ ᱾
ᱵᱮᱝᱠᱚᱠ ᱨᱮᱭᱟᱜ ᱮᱥᱤᱭᱟᱱ ᱜᱮᱢᱥ ᱟᱨ ᱩᱵᱮᱨ ᱠᱚᱯ ᱨᱮ ᱦᱚᱸ ᱤᱱᱰᱤᱭᱟ ᱯᱟᱦᱴᱟ ᱠᱷᱚᱱ ᱵᱷᱟᱜᱽ ᱦᱟᱛᱟᱣ ᱞᱮᱫ ᱟᱭ ᱾
ᱮᱥᱤᱭᱟᱱ ᱥᱟᱴᱮᱞᱟᱭᱤᱴ ᱴᱩᱨᱱᱟᱢᱮᱱᱴ ᱨᱮ ᱥᱚᱱᱟ ᱢᱮᱰᱟᱞ ᱡᱤᱛᱠᱟ.ᱨ ᱞᱮᱱᱟᱭ ᱾
᱑᱙᱙᱙
ᱛᱟᱭᱚᱢ ᱥᱮᱨᱢᱟ ᱠᱷᱚᱱ ᱱᱟᱯᱟᱭ ᱚᱠᱚᱡ ᱠᱷᱮᱞ ᱠᱟᱛᱮ ᱚᱯᱚᱨᱱᱟ ᱫᱚ ᱥᱣᱮᱫᱮᱥ ᱳᱯᱮᱱ ᱨᱮ ᱥᱮᱢᱤ ᱯᱷᱟᱭᱱᱟᱞ ᱟᱨ ᱯᱷᱨᱮᱸᱪ ᱳᱯᱮᱱ ᱨᱮ ᱨᱚᱱᱚᱨᱥ ᱚᱯ ᱠᱷᱮᱞ ᱞᱮᱫ ᱟᱭ ᱾
ᱥᱤᱱᱤᱭᱚᱨ ᱱᱮᱥᱱᱟᱞ ᱴᱟᱭᱴᱚᱞ (ᱮᱠᱞᱟ) ᱠᱷᱚᱱ ᱵᱟᱫᱽ ᱮᱱ ᱛᱟᱭᱟᱢ ᱱᱩᱭ ᱫᱚ ᱥᱤᱱᱤᱭᱚᱨ ᱱᱮᱥᱱᱟᱞ ᱴᱟᱭᱴᱚᱞ (ᱡᱚᱲ ᱛᱮ) ᱨᱮ ᱨᱚᱱᱚᱨᱥ ᱚᱯ ᱨᱮ ᱟᱠᱚᱴ ᱮᱱᱟᱭ ᱮᱥᱤᱭᱟᱱ ᱥᱟᱴᱮᱞᱟᱭᱤᱴ ᱴᱩᱨᱱᱟᱢᱮᱱᱴ ᱨᱮ ᱥᱚᱱᱟ ᱢᱮᱰᱟᱞ ᱮ ᱡᱤᱛᱠᱟ.ᱨ ᱞᱮᱱ ᱛᱟᱦᱮᱸᱫ ᱾
᱒000
᱒᱐᱐ ᱨᱮ ᱥᱤᱰᱱᱤ ᱚᱞᱚᱢᱯᱤᱠ ᱨᱮ ᱤᱱᱰᱤᱭᱟ ᱯᱟᱦᱴᱟ ᱠᱷᱚᱱ ᱚᱯᱚᱨᱱᱟ ᱫᱚ ᱵᱮᱰᱢᱤᱱᱴᱚᱱ ᱮ ᱠᱷᱮᱞ ᱞᱮᱫ ᱛᱟᱦᱮᱸᱫ ᱾
ᱩᱵᱮᱨ ᱠᱚᱯ ᱨᱮ ᱦᱚᱸ ᱟᱡ ᱜᱮ ᱠᱷᱮᱞ ᱞᱮᱫ ᱟᱭ ᱾
ᱥᱤᱱᱤᱭᱚᱨ ᱱᱮᱥᱱᱟᱞ ᱴᱟᱭᱴᱚᱞ ᱠᱷᱚᱱ ᱦᱚᱸ ᱠᱚ ᱵᱟᱫᱽ ᱠᱮᱫᱮᱭᱟ ᱾
᱒00᱑
ᱱᱚᱣᱟ ᱥᱮᱨᱢᱟ ᱨᱮ ᱦᱚᱸ ᱮᱥᱤᱭᱟᱱ ᱥᱟᱴᱮᱞᱟᱭᱤᱴ ᱴᱩᱨᱱᱟᱢᱮᱱᱴ ᱨᱮ ᱥᱚᱱᱟ ᱢᱮᱰᱟᱞ ᱡᱤᱛᱠᱟ.ᱨ ᱞᱮᱱᱟᱭ ᱾
᱒00᱒
ᱢᱟᱱᱪᱮᱥᱴᱚᱨ ᱨᱮ ᱦᱩᱭ ᱟᱠᱟᱱ ᱠᱚᱢᱚᱱ ᱣᱮᱞᱛᱷ ᱜᱮᱢᱥ ᱨᱮ ᱱᱩᱭ ᱮᱠᱞᱟ ᱜᱮ ᱠᱟᱸᱥᱟ ᱢᱮᱰᱟᱞ ᱡᱤᱛᱠᱟ.ᱨ ᱟᱠᱟᱱᱟᱭ ᱾
ᱤᱱᱰᱤᱭᱟ ᱯᱟᱦᱴᱟ ᱠᱷᱚᱱ ᱩᱵᱮᱨ ᱠᱚᱯ ᱠᱷᱮᱠ ᱞᱮᱫ ᱟᱭ ᱾
᱒00᱔
ᱟᱛᱷᱮᱱᱥ,ᱜᱨᱤᱥ ᱨᱮ ᱦᱩᱭ ᱟᱠᱟᱱ ᱚᱞᱤᱢᱯᱤᱠ ᱜᱮᱢᱥ ᱨᱮ ᱵᱷᱟᱜᱽ ᱦᱟᱛᱟᱣ ᱞᱮᱫ ᱟᱭ ᱾ ᱱᱩᱭ ᱫᱚ ᱯᱮ-ᱯᱮ ᱫᱷᱟᱣ ᱨᱩᱯᱟ. ᱢᱮᱰᱟᱞ ᱡᱤᱛᱠᱟ.ᱨ ᱟᱠᱟᱱ ᱢᱤᱭᱟ ᱚᱩᱰᱤᱱᱟ ᱥᱟᱶ ᱠᱣᱟᱴᱚᱨ ᱯᱷᱟᱭᱱᱟᱞ ᱨᱮᱭ ᱦᱟᱨᱟᱣ ᱞᱮᱫᱮᱭᱟ ᱾
ᱱᱚᱣᱟ ᱥᱮᱨᱢᱟ ᱫᱚ ᱱᱩᱭ ᱩᱵᱮᱨ ᱠᱟᱯ ᱮ ᱠᱷᱮᱞ ᱞᱮᱫ-ᱟ ᱾
᱒00᱖
ᱱᱚᱣᱟ ᱥᱮᱨᱢᱟ ᱫᱚ ᱜᱚᱱᱴᱷᱮ ᱡᱚᱠᱷᱚᱢ ᱡᱟ.ᱥᱛᱤ ᱮᱱ ᱛᱟᱭᱟ ᱾ ᱚᱱᱠᱟ ᱛᱮᱜᱮ ᱥᱤᱱᱤᱭᱚᱨ ᱱᱮᱥᱱᱟᱞ ᱠᱷᱮᱞ ᱠᱟᱛᱮ ᱙ ᱫᱷᱟᱣ ᱞᱟᱹᱜᱤᱱ ᱟᱡᱟᱜ ᱴᱟᱭᱴᱚᱞ ᱮ ᱟᱢᱮᱴ ᱞᱮᱫ-ᱟ ᱾ ᱚᱱᱟ ᱠᱷᱟ.ᱛᱤᱨ ᱡᱚᱭᱯᱩᱨ ᱨᱮ ᱦᱩᱭ ᱟᱠᱟᱱ ᱩᱵᱮᱨ ᱠᱚᱯ ᱨᱮ ᱵᱷᱟᱜᱽ ᱦᱟᱛᱟᱣ ᱠᱮᱫ ᱟᱭ ᱾
ᱢᱮᱞᱵᱚᱨᱱ, ᱚᱥᱴᱨᱮᱞᱤᱭᱟ ᱨᱮ ᱯᱮ ᱫᱷᱟᱣ ᱞᱟ.ᱜᱤᱱ ᱠᱚᱢᱚᱱ ᱣᱮᱞᱛᱷ ᱜᱮᱢᱥ ᱠᱷᱮᱞ ᱠᱮᱫ ᱟᱭ ᱾ ᱱᱚᱣᱟ ᱜᱮ ᱛᱟᱭ ᱟᱡᱟᱜ ᱢᱩᱪᱟ.ᱫ ᱤᱱᱴᱚᱨᱱᱮᱥᱱᱟᱞ ᱠᱷᱮᱞ ᱾ ᱛᱤᱨᱞᱟ. ᱠᱚᱣᱟᱜ ᱮᱠᱞᱟ ᱠᱷᱮᱞ ᱨᱮ ᱠᱣᱟᱴᱚᱨ ᱯᱷᱟᱭᱱᱟᱞ ᱥᱮᱴᱮᱨ ᱮᱱᱟᱭ ᱟᱨ ᱠᱟᱸᱥᱟ ᱢᱮᱰᱟᱞ ᱡᱤᱛᱠᱟ.ᱨ ᱟᱠᱟᱱᱟᱭ ᱾
ᱪᱩᱞᱤᱵᱷᱟᱝᱜᱟ, ᱵᱟᱫᱟᱢᱯᱟᱦᱟᱰ (ᱳᱰᱤᱥᱟ)
ᱪᱩᱞᱤᱵᱷᱟᱝᱜᱟ (Chulibhanga) ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱠᱩᱥᱩᱢᱤ (ᱵᱟᱫᱟᱢᱯᱟᱦᱟᱰ) ᱵᱚᱱᱚᱛ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱑᱒᱗ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱕᱙᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱒᱔᱙ ᱜᱚᱴᱟᱝ ᱠᱚᱲᱟ ᱟᱨ ᱒᱔᱗ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱔᱙᱖ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱙᱐ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱘ᱹ᱑᱕% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱒᱔᱙ ᱜᱚᱴᱟᱝ ᱠᱚᱲᱟ ᱟᱨ ᱒᱔᱗ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱙᱙᱒, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱠᱚᱢ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱘᱐᱐, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱑ ᱠᱷᱚᱱ ᱠᱚᱢ ᱜᱮᱭᱟ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱕᱖ᱹ᱙᱐% ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱖᱗ᱹ᱘᱔%, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱔᱖ᱹ᱓᱘ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱥᱟᱶᱛᱮ ᱥᱟᱱᱛᱟᱲ ᱥᱟᱶᱛᱟ ᱨᱮᱱᱟᱜ ᱨᱟᱭᱨᱤᱛ ᱞᱮᱠᱟᱛᱮ ᱡᱚᱜᱽ ᱢᱟᱹᱡᱷᱤ ᱟᱪᱟᱨ ᱵᱤᱪᱟᱹᱨ ᱠᱚ ᱨᱮᱱᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱪᱩᱣᱟᱹᱯᱟᱹᱬᱤ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱵᱟᱫᱟᱢᱯᱟᱦᱟᱰ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱑᱐ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱑᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱠᱩᱥᱩᱢᱤ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱵᱮᱞᱯᱟᱦᱟᱲᱤ
ᱵᱮᱞᱯᱟᱦᱟᱲᱤ ᱫᱚ ᱥᱤᱧᱚᱛ ᱨᱮᱱᱟᱜ ᱯᱚᱪᱷᱤᱢ ᱵᱟᱝᱞᱟ ᱨᱮ ᱡᱷᱟᱲᱜᱨᱟᱢ ᱦᱚᱱᱚᱛ ᱨᱮᱱᱟᱜ ᱡᱷᱟᱲᱜᱨᱟᱢ ᱪᱟᱸᱜᱟ ᱠᱷᱚᱸᱰ ᱨᱮ ᱵᱤᱱᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱢᱤᱫ ᱟᱹᱛᱩ ᱠᱟᱱᱟ ᱾
ᱴᱷᱟᱶ
ᱵᱮᱞᱯᱟᱦᱟᱲᱤ 22.6331°N, 86.7646°W ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱵᱮᱞᱯᱟᱦᱟᱲᱤ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑,᱘᱖᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱚᱸᱰᱮ ᱠᱷᱚᱱ ᱙᱐᱘ (᱔᱙%) ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱙᱕᱕ (᱕᱑%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱦᱚᱲ ᱮᱞ ᱫᱚ ᱒᱒᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱵᱮᱞᱯᱟᱦᱟᱲᱤ ᱨᱮ ᱥᱤᱠᱷᱱᱟᱹᱛ ᱨᱤᱱ ᱜᱩᱴ ᱮᱞ ᱫᱚ ᱑,᱒᱔᱕ ᱦᱚᱲ ᱥᱤᱠᱷᱱᱟᱹᱛ ᱠᱚ ᱛᱟᱦᱮᱸ ᱠᱟᱱᱟ (᱖ ᱵᱚᱪᱷᱚᱨ ᱠᱷᱚᱱ ᱰᱮᱦᱮᱨ ᱩᱢᱚᱨ ᱠᱚᱣᱟᱜ ᱗᱖%) ᱾
ᱯᱩᱞᱤᱥ ᱥᱴᱮᱥᱚᱱ
ᱵᱮᱞᱯᱟᱦᱟᱲᱤ ᱯᱩᱞᱤᱥ ᱥᱴᱮᱥᱚᱱ ᱨᱮᱱᱟᱜ ᱟᱹᱭᱫᱟᱹᱨᱤ ᱴᱚᱴᱷᱟ ᱫᱚ ᱵᱤᱱᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱨᱮᱱᱟᱜ ᱢᱤᱫ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾
ᱦᱮᱡ ᱥᱮᱱ
ᱯᱚᱱᱚᱛ ᱨᱟᱡᱽᱰᱟᱦᱟᱨ ᱕ (ᱯᱚᱪᱷᱤᱢ ᱵᱟᱝᱞᱟ) ᱫᱚ ᱨᱩᱯᱱᱟᱨᱟᱭᱚᱱᱯᱩᱨ (ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮ) ᱠᱷᱚᱱ ᱡᱩᱱᱯᱩᱴ (ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮ) ᱫᱷᱟᱹᱨᱤᱡ ᱪᱟᱞᱟᱜᱟᱜ ᱵᱮᱞᱯᱟᱦᱟᱲᱤ ᱞᱮᱠᱟᱛᱮ ᱪᱟᱞᱟᱜᱼᱟ ᱾
ᱦᱚᱲᱢᱚ ᱥᱟᱶᱟᱨ
ᱵᱮᱞᱯᱟᱦᱟᱲᱤ ᱟᱹᱛᱩ ᱟᱥᱯᱟᱛᱟᱞ ᱫᱚ ᱵᱮᱞᱯᱟᱦᱟᱲᱤ ᱨᱮ ᱓᱐ ᱵᱮᱰ ᱥᱟᱶᱛᱮ, ᱵᱤᱱᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱷᱟᱲᱜᱨᱟᱢ ᱦᱚᱱᱚᱛ ᱨᱮᱱᱟᱜ ᱟᱹᱛᱩ ᱠᱚ
ᱚᱞ ᱡᱚᱡᱤᱨᱟ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘
ᱥᱤᱛᱩᱝ ᱨᱤᱛᱩ
ᱥᱤᱛᱩᱝ ᱨᱤᱛᱩ ᱵᱟᱹᱭᱥᱟᱹᱠ ᱟᱨ ᱡᱷᱮᱸᱴ ᱵᱚᱝᱜᱟ ᱨᱮ ᱠᱤᱱ ᱟᱹᱭᱠᱟᱹᱣᱼᱟ ᱾ ᱱᱚᱶᱟ ᱨᱤᱛᱩ ᱨᱮ ᱫᱚ ᱟᱹᱰᱤ ᱩᱨᱤᱡ ᱥᱤᱛᱩᱝᱟ ᱾ ᱱᱚᱶᱟ ᱨᱤᱛᱩ ᱨᱮ ᱫᱚ ᱫᱤᱱ ᱢᱟᱨᱟᱝᱚᱜᱼᱟ ᱟᱨ ᱧᱤᱫᱟᱹ ᱫᱚ ᱦᱩᱰᱤᱧᱚᱜᱼᱟ ᱾ ᱱᱚᱶᱟ ᱨᱤᱛᱩ ᱨᱮ ᱫᱚ ᱠᱤᱥᱟᱹᱬ ᱦᱚᱲ ᱠᱚ ᱫᱚ ᱦᱮᱢᱟᱞ ᱯᱟᱱᱠᱷᱟ ᱞᱟᱛᱟᱨ ᱨᱮ ᱫᱤᱱ ᱠᱚ ᱠᱷᱮᱢᱟᱣᱟ ᱾ ᱟᱨ ᱨᱮᱸᱜᱮᱡ ᱦᱚᱲ ᱫᱚ ᱫᱟᱨᱮ ᱩᱢᱩᱞ ᱨᱮ ᱵᱟᱵᱮᱨ ᱠᱚ ᱩᱧᱟ ᱟᱨ ᱟᱫᱷᱟᱱ ᱫᱚ ᱱᱟᱦᱮᱞ ᱠᱚ ᱠᱚ ᱞᱟᱜ ᱨᱚᱜ ᱵᱟᱲᱟᱭᱟ ᱾ ᱱᱚᱶᱟ ᱨᱤᱛᱩ ᱨᱮ ᱟᱹᱰᱤ ᱠᱚᱢᱮ ᱫᱟᱜᱟ ᱟᱨ ᱛᱟᱞᱟ ᱛᱟᱞᱟ ᱨᱮ ᱫᱟᱜᱽ ᱠᱷᱟᱱᱮ ᱦᱚᱭ ᱜᱮ ᱵᱟᱹᱲᱛᱤ ᱟ ᱾ ᱫᱟᱜ ᱵᱟᱲᱟ ᱞᱮᱠᱷᱟᱱ ᱵᱟᱹᱫᱽ ᱠᱚ ᱯᱟᱲᱟᱜ ᱵᱟᱲᱟ ᱠᱟᱛᱮ ᱦᱳᱲᱳ ᱠᱚ ᱮᱨᱟ ᱾
ᱯᱟᱨᱟᱵᱽ ᱯᱩᱱᱟᱹᱭ
ᱱᱚᱶᱟ ᱨᱤᱛᱩ ᱨᱮ ᱦᱚᱸ ᱦᱚᱲ ᱯᱟᱨᱟᱵᱽ ᱠᱚ ᱢᱟᱱᱟᱣ ᱜᱮᱭᱟ ᱾ ᱚᱱᱟ ᱫᱚ ᱦᱩᱭᱩᱜ ᱠᱟᱱᱟ ᱨᱚᱡᱚ ᱯᱟᱨᱟᱵᱽ ᱾ ᱨᱚᱡᱚ ᱯᱟᱨᱟᱵᱽ ᱫᱤᱠᱩ ᱠᱚ ᱟᱹᱰᱤ ᱡᱟᱹᱥᱛᱤ ᱠᱚ ᱢᱟᱱᱟᱣᱟ ᱾ ᱱᱚᱶᱟ ᱫᱚ ᱫᱤᱠᱩ ᱠᱚᱣᱟᱜ ᱢᱤᱫ ᱧᱩᱢ ᱦᱟᱞᱟᱝ ᱯᱟᱨᱟᱵᱽ ᱠᱟᱱ ᱜᱮᱭᱟ ᱾ ᱱᱚᱶᱟ ᱯᱟᱨᱟᱵᱽ ᱨᱮ ᱫᱚ ᱰᱷᱤᱞᱣᱟᱹᱝ ᱠᱚ ᱠᱚ ᱵᱮᱱᱟᱣᱟ, ᱠᱚᱵᱟᱰᱤ ᱮᱢᱟᱱ ᱠᱚ ᱠᱚ ᱮᱱᱮᱡᱼᱟ ᱾ ᱟᱨ ᱥᱟᱱᱛᱟᱲ ᱦᱚᱲ ᱠᱚ ᱫᱚ ᱯᱤᱴᱷᱟᱹ ᱞᱮᱴᱚ ᱠᱚ ᱵᱮᱱᱟᱣᱟ ᱟᱨ ᱱᱚᱶᱟ ᱯᱟᱨᱟᱵᱽ ᱡᱚᱠᱷᱟᱜ ᱫᱚ ᱥᱩᱠᱨᱤ ᱡᱤᱞ ᱯᱤᱴᱷᱟᱹ ᱟᱹᱰᱤ ᱠᱚ ᱠᱩᱥᱤᱭᱟᱜᱼᱟ ᱾ ᱰᱷᱤᱞᱣᱟᱹᱝ ᱠᱚᱨᱮ ᱫᱚ ᱞᱚᱠᱟ ᱦᱟᱛᱮ ᱠᱚ ᱥᱮᱨᱮᱧᱟ ᱟᱨ ᱛᱮᱞᱟ ᱦᱚᱸ ᱟᱹᱰᱤ ᱛᱮᱫ ᱜᱮ ᱟᱸᱫᱚᱲ ᱠᱚᱜᱼᱟ ᱨᱚᱢᱚᱡᱽ ᱟᱠᱷᱲᱟ ᱠᱚ ᱞᱮᱠᱟ ᱾
ᱱᱟᱭᱠᱚ
ᱥᱤᱛᱩᱝ ᱨᱤᱛᱩ ᱨᱮ ᱟᱹᱰᱤ ᱞᱮᱠᱟᱱ ᱡᱚ ᱠᱚ ᱵᱤᱞᱤᱜᱼᱟ ᱾ ᱚᱱᱟ ᱠᱚ ᱡᱚᱢ ᱨᱮᱱᱟᱜ ᱫᱟᱣ ᱠᱚ ᱧᱟᱢᱟ ᱾ ᱡᱮᱞᱮᱠᱟ- ᱠᱩᱫᱽ, ᱛᱤᱨᱤᱞ, ᱛᱟᱨᱚᱵ, ᱵᱟᱹᱨᱩ, ᱮᱢᱟᱱ ᱠᱚ ᱟᱨ ᱥᱟᱦᱟᱱ ᱥᱟᱠᱟᱢ ᱠᱚᱦᱚᱸ ᱠᱚ ᱡᱟᱴᱟᱜ ᱡᱟᱣᱨᱟ ᱠᱟᱜᱼᱟ ᱟᱥᱟᱲ ᱵᱚᱝᱜᱟ ᱵᱟᱠᱷᱨᱟ ᱠᱚ, ᱡᱮᱢᱚᱱ ᱟᱞᱚ ᱠᱚ ᱮᱴᱠᱮᱴᱚᱬᱮ ᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱨᱤᱛᱩ
ᱥᱤᱜᱽᱢᱩᱱᱰ ᱯᱷᱨᱩᱰ
ᱥᱤᱜᱽᱢᱩᱱᱰ ᱯᱷᱨᱩᱰ ᱥᱮ (Sigmund_Freud) (᱖ ᱢᱮ ᱑᱘᱖᱕ – ᱒᱓ ᱥᱮᱯᱴᱮᱢᱵᱚᱨ ᱑᱙᱓᱙) ᱫᱚ ᱚᱥᱴᱨᱤᱭᱟ ᱨᱮᱱ ᱢᱚᱱ ᱨᱩᱣᱟᱹ ᱨᱮᱱ ᱰᱟᱠᱛᱚᱨ ᱟᱨ psychologist ᱮ ᱛᱟᱦᱮ ᱠᱟᱱᱟ᱾ ᱩᱱᱤ ᱫᱚ (Psychoanalysis) ᱧᱤᱛᱩᱢᱟᱱ ᱢᱚᱱ ᱪᱤᱠᱤᱛᱥᱟ ᱨᱮᱱᱟᱜ ᱦᱚᱨᱟ(method) ᱮ ᱛᱮᱭᱟᱨ ᱟᱠᱟᱫᱟ᱾ ᱚᱱᱟ ᱛᱮ ᱯᱷᱨᱩᱰ ᱫᱚ Father of psychoanalysis ᱠᱚ ᱢᱮᱛᱟᱭᱟ᱾ ᱩᱱᱤᱭᱟᱜ ᱟᱭᱢᱟ ᱠᱟᱹᱢᱤ ᱜᱮ ᱡᱚᱛᱚ ᱦᱚᱲ ᱛᱟᱞᱟ ᱨᱮ influence ᱢᱮᱱᱟᱜ ᱛᱟᱭᱟ᱾ ᱯᱷᱨᱩᱰ ᱫᱚ Subconscious, 'Froadia slipping', interpretation of dreams ᱱᱤᱭᱟᱹ ᱠᱚ ᱵᱮᱯᱟᱨ ᱛᱮ ᱮᱠᱥᱯᱞᱮᱱᱮᱥᱚᱱ ᱟᱹᱰᱤ ᱦᱚᱲ ᱠᱚ ᱠᱩᱥᱤ ᱟᱠᱟᱫ ᱛᱟᱭᱟ᱾ ᱚᱱᱟ ᱥᱟᱶ ᱟᱭᱢᱟ Theory literature, cinematograph, Marxist ᱟᱨ Feminist ᱪᱮᱛᱟᱱ theory ᱛᱮ ᱦᱚᱸ ᱟᱹᱰᱤᱭᱮ influence ᱟᱠᱟᱫᱟ᱾
ᱯᱷᱨᱩᱰ ᱫᱚ ᱟᱡ ᱛᱮ ᱟᱡ ᱮ ᱜᱚᱡ ᱟᱠᱟᱱᱟ᱾ ᱟᱡ ᱨᱮᱱ ᱰᱟᱠᱛᱚᱨ ᱮ ᱞᱟᱹᱭᱟ ᱡᱮ ᱫᱷᱩᱶᱟ ᱧᱩ ᱠᱟᱨᱚᱢ ᱛᱮ ᱢᱚᱪᱟ ᱨᱮ ᱧᱟᱢ ᱞᱤᱫᱤ ᱠᱮᱱᱥᱟᱨ ᱠᱟᱨᱚᱢ ᱛᱮ ᱜᱮ ᱟᱡ ᱛᱮ ᱟᱡ ᱮ ᱜᱚᱡ ᱟᱠᱟᱱᱟ᱾
ᱡᱷᱟᱨᱠᱷᱚᱸᱰ ᱨᱮᱱᱟᱜ ᱧᱮᱞᱡᱚᱝ ᱴᱷᱟᱶ
ᱡᱷᱟᱨᱠᱷᱚᱸᱰ ᱨᱮ ᱧᱮᱞᱡᱚᱝ ᱴᱷᱟᱶ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱧᱮᱞᱡᱚᱝ ᱴᱷᱟᱶ ᱫᱚ ᱥᱟᱹᱠᱷᱭᱟᱹᱛ ᱚᱜᱼᱟ ᱾ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱡᱷᱟᱨᱱᱟ, ᱵᱩᱨᱩ ᱟᱨ ᱵᱚᱸᱜᱟ ᱛᱷᱟᱱ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾
ᱵᱚᱸᱜᱟ ᱛᱷᱟᱱ
ᱯᱟᱨᱚᱥᱱᱟᱛᱷ, ᱵᱮᱭᱫᱭᱟᱱᱟᱛᱷ ᱫᱷᱟᱢ ᱟᱨ ᱨᱟᱡᱽᱨᱟᱯᱟᱜ ᱢᱩᱬ ᱵᱚᱸᱜᱟ ᱛᱷᱟᱱ ᱠᱟᱱᱟ ᱾ ᱤᱴᱠᱷᱚᱨᱤ ᱨᱮ ᱵᱷᱚᱫᱽᱨᱚᱠᱟᱞᱤ ᱢᱚᱱᱫᱤᱨ ᱙ ᱟᱱᱟᱜ ᱥᱟᱭ ᱥᱮᱨᱢᱟ ᱚᱠᱛᱚ ᱨᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾ ᱤᱴᱠᱷᱚᱨᱤ ᱨᱮᱱᱟᱜ ᱵᱳᱫᱷᱫᱽ ᱤᱥᱴᱩᱯ ᱒᱐᱐ ᱥᱟᱞ ᱢᱟᱬᱟᱝ ᱱᱚᱣᱟ ᱦᱤᱱᱫᱩ, ᱵᱩᱫᱷᱫᱽ ᱟᱨ ᱡᱟᱭᱱ ᱟᱜ ᱵᱚᱸᱜᱟ ᱛᱷᱟᱱ ᱠᱟᱱᱟ ᱾
ᱵᱩᱨᱩ ᱛᱷᱟᱱ
ᱱᱮᱛᱟᱨᱦᱟᱴ ᱫᱚ ᱯᱚᱱᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱵᱩᱨᱩ ᱛᱷᱟᱱ ᱠᱟᱱᱟ ᱾  ᱯᱟᱨᱚᱥᱱᱟᱛᱷ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱟᱹᱰᱤ ᱩᱥᱩᱞ ᱵᱩᱨᱩ ᱪᱮᱛᱟᱱ ᱠᱟᱱᱟ, ᱟᱨ ᱠᱚᱧᱮ ᱨᱮ ᱔᱕᱐ ᱠᱤᱞᱚᱢᱤᱴᱚᱨ ᱠᱷᱚᱱ ᱰᱮᱦᱮᱨ ᱢᱟᱣᱩᱸᱴ ᱮᱵᱽᱨᱮᱥᱴ ᱨᱮ ᱢᱮᱱᱟᱜᱼᱟ ᱾
ᱡᱷᱟᱨᱠᱷᱚᱸᱰ ᱨᱮᱱᱟᱜ ᱡᱷᱟᱨᱱᱟ
ᱯᱚᱱᱚᱛ ᱨᱮ ᱟᱹᱰᱤ ᱜᱟᱱ ᱡᱷᱟᱨᱱᱟ ᱢᱮᱱᱟᱜᱼᱟ ᱾ ᱱᱚᱣᱟ ᱱᱤᱭᱟᱹ ᱯᱨᱚᱠᱟᱨ ᱢᱮᱱᱟᱜᱼᱟ:
ᱵᱤᱨᱡᱤᱭᱟᱹᱞᱤ ᱟᱨ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ
ᱡᱷᱟᱨᱠᱷᱚᱸᱰ ᱫᱚ ᱠᱷᱚᱸᱰ ᱨᱮᱱᱟᱜ ᱵᱤᱨ ᱠᱚ ᱢᱮᱛᱟᱜᱼᱟ ᱾ ᱵᱮᱛᱞᱟ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ, ᱦᱟᱡᱟᱨᱤᱵᱟᱜᱽ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ, ᱜᱚᱣᱛᱟᱢ ᱵᱩᱫᱽᱫᱷ ᱵᱤᱨᱡᱤᱭᱟᱹᱞᱤ ᱨᱟᱠᱷᱟᱵᱤᱨ, ᱫᱚᱞᱢᱟ ᱵᱤᱨᱡᱤᱭᱟᱹᱞᱤ ᱨᱟᱠᱷᱟᱵᱤᱨ ᱟᱨ ᱯᱟᱞᱠᱚᱴ ᱵᱤᱨᱡᱤᱭᱟᱹᱞᱤ ᱨᱟᱠᱷᱟᱵᱤᱨ ᱥᱟᱶᱛᱮ ᱟᱹᱰᱤ ᱜᱟᱱ ᱵᱤᱨᱡᱤᱭᱟᱹᱞᱤ ᱨᱟᱠᱷᱟᱵᱤᱨ ᱟᱨ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮ ᱧᱮᱞᱡᱚᱝ ᱴᱷᱟᱶ
ᱵᱷᱟᱵᱩᱣᱟ
ᱵᱷᱟᱵᱩᱣᱟ  ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱵᱤᱦᱟᱨ  ᱯᱚᱱᱚᱛ ᱨᱮᱭᱟᱜ ᱠᱟᱭᱢᱩᱨ ᱦᱚᱱᱚᱛ ᱨᱮᱭᱟᱜ ᱢᱤᱫ ᱵᱟᱡᱟᱨ ᱠᱟᱱᱟ ᱾
ᱚᱛᱱᱚ
ᱵᱷᱟᱵᱩᱣᱟ ᱨᱮᱭᱟᱜ ᱚᱵᱚᱥᱛᱟᱱ ᱫᱚ ᱦᱩᱭᱩᱜ ᱠᱟᱱᱟ 25.05°N, 83.62°W ᱾ ᱱᱚᱣᱟ ᱵᱟᱡᱟᱨ ᱨᱮᱭᱟᱜ ᱩᱛᱚᱨ ᱨᱮ ᱫᱚ ᱵᱤᱦᱟᱨ ᱨᱮᱭᱟᱜ ᱵᱚᱠᱥᱚᱨ ᱦᱚᱱᱚᱛ ᱟᱨ ᱩᱛᱚᱨ ᱯᱨᱚᱫᱮᱥ ᱨᱮᱭᱟᱜ ᱜᱟᱡᱤᱭᱟᱯᱩᱨ ᱦᱚᱱᱚᱛ ᱢᱮᱱᱟᱜᱼᱟ ᱾ ᱫᱟᱹᱠᱷᱤᱱ ᱨᱮᱫᱚ ᱡᱷᱟᱨᱠᱷᱚᱱᱰ ᱨᱮᱭᱟᱜ ᱜᱟᱨᱦᱚᱣᱟ ᱦᱚᱱᱚᱛ, ᱯᱟᱹᱪᱦᱤᱢ ᱨᱮᱫᱚ ᱩᱛᱚᱨ ᱯᱨᱚᱫᱮᱥ ᱨᱮᱭᱟᱜ ᱪᱟᱱᱫᱟᱣᱞᱤ ᱦᱚᱱᱚᱛ ᱟᱨ ᱥᱚᱱᱵᱷᱚᱫᱽᱨᱟ ᱦᱚᱱᱚᱛ ᱢᱮᱱᱟᱜᱼᱟ ᱾ ᱯᱩᱨᱩᱵᱽ ᱨᱮᱫᱚ ᱵᱤᱦᱟᱨ ᱨᱮᱭᱟᱜ ᱨᱚᱦᱛᱟᱥ ᱦᱚᱱᱚᱛ ᱢᱮᱱᱟᱜᱼᱟ ᱾
ᱱᱟᱜᱟᱢ
ᱠᱟᱭᱢᱩᱨ ᱨᱮᱭᱟᱜ ᱫᱚ ᱟᱹᱰᱤ ᱢᱟᱨᱮ ᱟᱨ ᱱᱟᱯᱟᱭ ᱱᱟᱜᱟᱢ ᱢᱮᱱᱟᱜᱼᱟ ᱾ ᱢᱟᱨᱮ ᱦᱟᱯᱲᱟᱢᱠᱚᱣᱟᱜ ᱞᱟᱹᱭ ᱞᱮᱠᱟ ᱛᱮ ᱱᱚᱰᱮᱱ ᱠᱚ ᱢᱩᱬ ᱦᱚᱲ ᱫᱚ ᱠᱷᱮᱨᱣᱟᱲ (en:Kharwar) ᱠᱟᱱᱟ ᱠᱚ ᱾ ᱱᱩᱠᱩ ᱫᱚ ᱨᱚᱛᱟᱥ ᱦᱚᱱᱚᱛ ᱨᱮᱭᱟᱜ ᱵᱩᱨᱩ ᱡᱟᱜᱟ ᱠᱚᱨᱮ ᱵᱟᱹᱲᱛᱤ ᱠᱟᱛᱮ ᱠᱳ ᱛᱟᱦᱮᱸ ᱮᱱᱟ ᱾ ᱚᱵᱦᱟᱣᱚᱱ ᱡᱟᱹᱛ ᱦᱚᱸ ᱱᱚᱰᱮ ᱟᱹᱰᱤᱱ ᱠᱚ ᱨᱟᱡᱽ ᱞᱮᱜᱼᱟ ᱢᱮᱱᱛᱮ ᱠᱚ ᱫᱟᱹᱵᱤᱭᱟ ᱾
ᱠᱟᱭᱢᱩᱨ ᱦᱚᱱᱚᱛ ᱤᱞᱟᱹᱠᱟ ᱫᱚ ᱢᱚᱜᱚᱫᱷ ᱨᱟᱯᱟᱡᱽ ᱖ ᱟᱱᱟᱜ ᱵᱤ ᱥᱤ ᱠᱷᱚᱟᱱᱜ ᱕ ᱮ ᱰᱤ ᱦᱟᱹᱵᱤᱡ ᱮ ᱥᱟᱥᱚᱱ ᱞᱮᱜᱼᱟ ᱾ ᱗ ᱥᱚᱛᱟᱵᱽᱫᱤ ᱨᱮᱫᱚ ᱱᱚᱣᱟ ᱤᱞᱟᱹᱠᱟ ᱫᱚ ᱠᱟᱱᱟᱣ ᱨᱮᱱᱤᱡ ᱨᱟᱚᱯᱟᱡᱽ ᱦᱚᱨᱥᱵᱚᱨᱫᱷᱚᱱ ᱟᱜ ᱟᱹᱛ ᱛᱮ ᱦᱮᱡ ᱮᱱᱟ ᱾ ᱵᱷᱟᱵᱩᱣᱟ ᱥᱩᱨ ᱨᱮ ᱢᱮᱱᱟᱜ ᱢᱩᱱᱰᱮᱥᱣᱚᱨᱤ ᱢᱚᱱᱫᱤᱨ ᱠᱷᱚᱱᱟᱜ ᱵᱟᱰᱟᱭᱚᱜᱼᱟ ᱡᱮ ᱩᱫᱚᱭᱥᱮᱱᱟ ᱱᱚᱣᱟ ᱤᱞᱟᱹᱠᱟ ᱨᱮᱱᱤᱡ ᱢᱩᱬ ᱥᱟᱥᱚᱱᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾
ᱦᱤᱡᱩᱜ ᱥᱮᱱᱚᱜ
ᱵᱷᱟᱵᱩᱣᱟ ᱨᱚᱰ ᱨᱮᱞ ᱴᱮᱥᱚᱱ ᱫᱚ ᱥᱩᱨ ᱨᱮ ᱢᱮᱱᱟᱜ ᱨᱮᱞ ᱴᱮᱥᱚᱱ ᱠᱟᱱᱟ ᱾ ᱱᱚᱝᱠᱟ ᱛᱮ ᱯᱟᱨᱚᱢᱚᱜ ᱠᱟᱱ ᱢᱩᱬ ᱴᱨᱮᱱ ᱨᱮᱭᱟᱜ ᱧᱩᱛᱩᱢ ᱠᱚᱫᱚ ᱩᱭᱩᱜ ᱠᱟᱱᱟ ᱯᱩᱨᱩᱥᱛᱚᱢ ᱮᱠᱥᱯᱨᱮᱥ, ᱢᱚᱦᱟᱵᱚᱫᱷᱤ ᱮᱠᱥᱯᱨᱮᱥ, ᱯᱚᱨᱵᱷᱟ ᱮᱠᱥᱯᱨᱮᱥ, ᱠᱟᱞᱠᱟ ᱢᱮᱞ, ᱢᱩᱢᱵᱟᱭ ᱢᱮᱞ, ᱫᱩᱱ ᱮᱠᱥᱯᱨᱮᱥ, ᱪᱚᱢᱵᱚᱞ ᱮᱠᱥᱯᱨᱮᱥ, ᱥᱤᱯᱨᱟ ᱮᱠᱥᱯᱨᱮᱥ, ᱥᱤᱞᱫᱟ ᱮᱠᱥᱯᱨᱮᱥ, ᱵᱩᱫᱷ ᱯᱩᱨᱱᱤᱢᱟ ᱮᱠᱥᱯᱨᱮᱥ, ᱟᱥᱟᱱᱥᱚᱞ - ᱮᱦᱮᱢᱫᱟᱵᱟᱫᱽ ᱮᱠᱥᱯᱨᱮᱥ, ᱫᱤᱠᱷᱥᱭᱟᱵᱷᱩᱢᱤ ᱮᱠᱥᱯᱨᱮᱥ, ᱡᱚᱫᱷᱯᱩᱨ ᱮᱠᱥᱯᱨᱮᱥ, ᱜᱚᱨᱤᱵᱽ ᱱᱚᱣᱟᱡᱽ ᱮᱠᱥᱯᱨᱮᱥ, ᱨᱟᱧᱪᱤ - ᱵᱟᱨᱬᱚᱥᱤ ᱮᱠᱥᱯᱨᱮᱥ, ᱡᱷᱟᱠᱷᱟᱱᱰ ᱮᱠᱥᱯᱨᱮᱥ, ᱥᱟᱥᱟᱨᱟᱢ ᱟᱱᱚᱱᱫᱚ ᱵᱤᱦᱟᱨ ᱴᱚᱨᱢᱤᱱᱚᱥ ᱮ ᱥᱤ ᱮᱠᱥᱯᱨᱮᱥ ᱮᱢᱟᱱ ᱾ ᱥᱚᱲᱚᱠ ᱦᱚᱨ ᱛᱮ ᱱᱚᱣᱟ ᱵᱟᱡᱟᱨ ᱫᱚ ᱯᱟᱴᱱᱟ ᱠᱷᱚᱟᱱᱜ ᱑᱙᱕ ᱠᱤᱞᱚᱢᱤᱴᱚᱨ, ᱟᱨ ᱵᱟᱨᱟᱬᱚᱥᱤ ᱠᱷᱚᱱᱟᱜ ᱘᱔ ᱠᱤᱞᱚᱢᱤᱴᱚᱨ ᱥᱟᱹᱝᱜᱤᱧᱟ ᱾
ᱮᱱ ᱮᱪ ᱒ (G.T. Road) ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱛᱟᱞᱟ ᱥᱮᱫ ᱛᱮ ᱯᱟᱨᱚᱢ ᱟᱠᱟᱱᱟ ᱾ ᱠᱟᱨᱢᱟᱱᱥᱟ ᱠᱷᱚᱱ ᱠᱩᱫᱽᱨᱟ ᱕᱐ ᱠᱤᱞᱚᱢᱤᱴᱚᱨ ᱜᱟᱱ ᱵᱟᱡᱟᱨ ᱮ ᱡᱚᱴᱮᱫ ᱟᱠᱟᱜᱼᱟ ᱾ ᱮᱱ ᱮᱪ ᱓᱐ ᱦᱚᱸ ᱱᱚᱣᱟ ᱵᱟᱡᱟᱨ ᱥᱩᱨ ᱛᱮᱜᱮ ᱯᱟᱨᱚᱢ ᱟᱠᱟᱱᱟ ᱾ ᱱᱚᱶᱟ ᱥᱚᱲᱚᱠ ᱫᱚ ᱟᱨᱟ ᱥᱮᱫ ᱛᱮ ᱯᱟᱴᱱᱟ ᱦᱟᱹᱵᱤᱡ ᱥᱮᱱ ᱟᱠᱟᱱᱟ ᱾ ᱱᱚᱶᱟ ᱵᱮᱜᱚᱨ ᱱᱚᱣᱟ ᱵᱟᱡᱟᱨ ᱨᱮ ᱟᱨᱦᱚᱸ ᱯᱚᱱᱚᱛ ᱦᱟᱭ ᱣᱮ ᱠᱚᱦᱚᱸ ᱢᱮᱱᱟᱜ ᱜᱮᱭᱟ ᱾
ᱢᱚᱦᱚᱱᱤᱭᱟ ᱥᱚᱵᱽ ᱰᱤᱵᱷᱤᱡᱚᱱ ᱫᱚ ᱜᱨᱟᱱᱰ ᱪᱚᱨᱰ ᱨᱮᱞ ᱞᱟᱭᱤᱱ ᱨᱮᱭᱟᱜ ᱜᱚᱭᱟ ᱢᱚᱜᱚᱞᱥᱚᱨᱟᱭ ᱥᱮᱠᱥᱚᱱ ᱥᱩᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱞ ᱴᱮᱥᱚᱱ ᱫᱚ ᱵᱷᱟᱵᱩᱣᱟ ᱨᱚᱰ ᱠᱚ ᱢᱮᱛᱟᱜᱼᱟ ᱾ ᱦᱚᱱᱚᱛ ᱨᱮᱭᱟ ᱜ ᱢᱩᱬᱩᱛ ᱟᱹᱯᱤᱥ ᱫᱚ ᱨᱮᱞ ᱴᱮᱥᱚᱱ ᱟᱨ ᱜᱟᱨᱟᱱᱰ ᱴᱨᱚᱱᱠ ᱨᱚᱰ ᱠᱷᱚᱱᱟᱜ ᱑᱔ ᱠᱤᱞᱚᱢᱤᱴᱚᱨ ᱫᱩᱠᱷᱤᱱ ᱨᱮ ᱢᱮᱱᱟᱜᱼᱟ ᱾ ᱱᱚᱰᱮᱱᱟᱜ ᱨᱮᱞ ᱴᱮᱥᱚᱱ ᱨᱮᱭᱟᱜ ᱯᱩᱱᱤᱭᱟᱹ ᱯᱞᱟᱴᱯᱷᱚᱨᱢ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱵᱤᱦᱟᱨ ᱛᱷᱚᱠ:ᱵᱟᱡᱟᱨ
ᱞᱟᱭᱮᱠ ᱵᱟᱡᱟᱨ, ᱵᱤᱨᱵᱷᱩᱢ (ᱯᱚᱪᱷᱤᱢ ᱵᱟᱸᱜᱽᱞᱟ)
ᱞᱟᱭᱮᱠ ᱵᱟᱡᱟᱨ (Layek Bazar) ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱵᱳᱞᱯᱩᱨᱼᱥᱨᱤᱱᱤᱠᱮᱛᱚᱱ ᱵᱽᱞᱚᱠ (block), ᱵᱤᱨᱵᱷᱩᱢ ᱦᱚᱱᱚᱛ, ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱖᱘᱐ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱒᱙᱑᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱑᱔᱗᱔ ᱜᱚᱴᱟᱝ ᱠᱚᱲᱟ ᱟᱨ ᱑᱔᱓᱖ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱒᱙᱑᱐ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱓᱘᱔ ᱦᱚᱲ ᱫᱚ ᱐ᱼ᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱓.᱒᱐ % ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱑᱔᱗᱔ ᱜᱚᱴᱟᱝ ᱠᱚᱲᱟ ᱟᱨ ᱑᱔᱓᱖ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱙᱗᱔, ᱡᱟᱦᱟᱸ ᱫᱚ ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ (᱙᱕᱐) ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱙᱓᱐, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱕᱖ ᱠᱷᱚᱱ ᱦᱚᱸ ᱠᱚᱢ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱗᱐.᱔᱓ % ᱛᱟᱦᱮᱸ ᱠᱟᱱᱟ ᱟᱨ ᱯᱚᱱᱚᱛ ᱨᱮᱱᱟᱜ ᱫᱚ ᱗᱖.᱒᱖ % ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱗᱗.᱘᱘ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱖᱒.᱘᱓ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱠᱚᱝᱠᱟᱞᱤᱛᱚᱞᱟ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱫᱚ ᱵᱳᱞᱯᱩᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱟᱨ ᱥᱚᱨᱠᱟᱨᱤ ᱟᱨᱴᱥ ᱟᱨ ᱥᱟᱬᱮᱥ ᱰᱤᱜᱽᱨᱤ ᱠᱚᱞᱮᱡᱽ ᱫᱚ ᱵᱳᱞᱯᱩᱨ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱞᱟᱹᱜᱤᱫ ᱕ ᱠᱤᱞᱚᱢᱤᱴᱚᱨ ᱢᱟᱹᱫᱽ ᱨᱮ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱟᱨ ᱑᱐ ᱠᱤᱞᱚᱢᱤᱴᱚᱨ ᱠᱷᱚᱱ ᱦᱚᱸ ᱥᱟᱺᱜᱤᱧ ᱨᱮ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱱᱚᱶᱟ ᱟᱹᱛᱩ ᱨᱮᱱ ᱦᱚᱲ ᱦᱤᱡᱩᱜ ᱥᱮᱱᱚᱜ ᱞᱟᱹᱜᱤᱫ ᱥᱟᱭᱠᱮᱞ, ᱢᱚᱴᱚᱨᱥᱟᱭᱠᱮᱞ ᱮᱢᱟᱱ ᱜᱟᱹᱰᱤ ᱠᱚᱠᱚ ᱵᱮᱵᱦᱟᱨᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱯᱟᱴ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾ ᱪᱟᱥ ᱠᱟᱹᱢᱤ ᱞᱟᱹᱜᱤᱫ ᱥᱤᱛᱩᱝ ᱨᱤᱛᱩ ᱨᱮ ᱑᱐ ᱴᱟᱲᱟᱝ (ᱜᱷᱚᱱᱴᱟ) ᱟᱨ ᱨᱟᱵᱟᱝ ᱨᱤᱛᱩ ᱨᱮ ᱑᱘ ᱴᱟᱲᱟᱝ ᱵᱤᱡᱽᱞᱤ ᱧᱟᱢᱚᱜᱼᱟ ᱾
ᱵᱷᱚᱜᱽᱵᱟᱱᱯᱩᱨ ᱒ ᱵᱚᱱᱚᱛ
ᱵᱷᱚᱜᱽᱵᱟᱱᱯᱩᱨ ᱒ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱠᱳᱸᱴᱟᱭ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱵᱷᱩᱯᱚᱛᱤᱱᱚᱜᱚᱨ 21.95371°N, 87.72343°W ᱨᱮ ᱢᱮᱱᱟᱜᱼᱟ ᱾
ᱵᱷᱚᱜᱽᱵᱟᱱᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱵᱷᱚᱜᱽᱵᱟᱱᱯᱩᱨ ᱑ ᱟᱨ ᱪᱟᱸᱫᱤᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱱᱚᱱᱫᱤᱜᱨᱟᱢ ᱒ ᱟᱨ ᱠᱷᱮᱡᱩᱨᱤ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱠᱳᱸᱴᱟᱭ ᱓ ᱟᱨ ᱮᱜᱽᱨᱟ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱯᱚᱴᱟᱥᱯᱩᱨ ᱑ ᱟᱨ ᱯᱚᱴᱟᱥᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱱᱚᱣᱟ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱛᱚᱢᱞᱩᱠ ᱠᱷᱚᱱ ᱫᱚ ᱓᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱵᱷᱚᱜᱽᱵᱟᱱᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱘᱐.᱒᱐ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱙ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱑᱔᱒ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱑᱖᱘ ᱜᱚᱴᱟᱝ ᱢᱚᱣᱡᱟ, ᱑᱖᱗ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱵᱷᱩᱯᱚᱛᱤᱱᱚᱜᱚᱨ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱵᱷᱩᱯᱚᱛᱤᱱᱚᱜᱚᱨ ᱨᱮ ᱢᱮᱱᱟᱜᱼᱟ ᱾
ᱵᱷᱚᱜᱽᱵᱟᱱᱯᱩᱨ ᱒ ᱵᱚᱱᱚᱛ/ᱯᱟᱸᱪᱟᱭᱟᱛ ᱥᱟᱢᱤᱛᱤ ᱨᱮᱱᱟᱜ ᱜᱨᱟᱢ ᱯᱟᱸᱪᱟᱭᱟᱛ ᱠᱚ ᱢᱮᱱᱟᱜᱼᱟ: ᱚᱨᱡᱩᱱᱱᱚᱜᱚᱨ, ᱵᱟᱥᱩᱫᱮᱵᱽᱵᱮᱨᱤᱭᱟ, ᱵᱳᱨᱳᱡᱽ, ᱜᱚᱨᱵᱟᱨᱤ ᱑, ᱜᱚᱨᱵᱟᱨᱤ ᱒, ᱤᱴᱵᱮᱨᱤᱭᱟ, ᱡᱩᱠᱷᱤᱭᱟ, ᱢᱩᱜᱽᱵᱮᱨᱤᱭᱟ ᱟᱨ ᱨᱟᱫᱷᱟᱯᱩᱨ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱷᱚᱜᱽᱵᱟᱱᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱙᱒,᱑᱙᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱙᱙,᱐᱖᱐ (᱕᱒%) ᱠᱚᱲᱟ ᱟᱨ ᱙᱓,᱑᱐᱒ (᱔᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱒᱑,᱕᱑᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱓᱓,᱙᱑᱑ (᱑᱑.᱑᱙%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱑᱔᱗ (᱐.᱐᱘%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱵᱷᱚᱜᱽᱵᱟᱱᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱵᱟᱦᱞᱫᱩᱨᱯᱩᱨ (᱕,᱒᱐᱕), ᱠᱤᱥᱢᱚᱛ ᱵᱟᱡᱽᱠᱩᱞ (᱑᱗,᱙᱖᱔), ᱡᱩᱠᱷᱤᱭᱟᱹ (᱔,᱒᱙᱑) ᱟᱨ ᱵᱷᱩᱯᱚᱛᱤᱱᱚᱜᱚᱨ (᱕,᱑᱔᱙) ᱾
ᱵᱷᱚᱜᱽᱵᱟᱱᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱮᱴᱟᱜ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱤᱴᱟ ᱵᱚᱨᱤᱭᱟ (᱓,᱗᱕᱘), ᱫᱚᱠᱷᱤᱱ ᱵᱚᱨᱳᱡᱽ ᱯᱟᱨᱴ ᱑ (᱒᱗᱘), ᱫᱚᱠᱷᱤᱱ ᱵᱚᱨᱳᱡᱽ ᱯᱟᱨᱴ ᱒ (᱑,᱕᱑᱗) ᱟᱨ ᱵᱚᱨᱳᱡᱽ (᱑,᱒᱔᱗) ᱾
ᱥᱤᱞᱟ ᱢᱮᱦᱛᱟ
ᱥᱤᱞᱟ ᱢᱮᱦᱛᱟ ᱥᱤᱞᱟ ᱢᱮᱦᱛᱟ ᱢᱤᱫ ᱥᱤᱧᱚᱛᱤᱭᱟ ᱥᱟᱥᱛᱨᱤᱭ ᱮᱱᱮᱡ ᱟᱱᱤᱡ ᱢᱤᱫ ᱦᱩᱱᱟᱹᱨᱤᱭᱟᱹ ᱯᱟᱯᱟᱴᱤᱭᱟᱹᱭ, ᱠᱚᱨᱤᱭᱳᱜᱽᱨᱟᱯᱷᱚᱨ, ᱢᱟᱪᱮᱫ ᱟᱨ ᱥᱤᱸᱜᱟᱲᱤᱭᱟᱹ ᱠᱟᱱᱟᱭ ᱾ ᱩᱱᱤᱭᱟᱜ ᱥᱟᱛᱟᱢ ᱚᱛ ᱠᱚᱛᱷᱚᱠ ᱨᱮᱱᱟᱜ ᱮᱛᱚᱢ ᱥᱤᱧᱚᱛ ᱨᱩᱯ ᱨᱮ ᱫᱤᱨᱤᱲᱚᱛᱟ ᱠᱷᱚᱱ ᱱᱤᱦᱟᱛ ᱢᱮᱱᱟᱜ - ᱟ, ᱡᱟᱦᱟᱸ ᱫᱚ ᱩᱱᱤ ᱥᱤᱧᱚᱛ, ᱮᱛᱚᱢ ᱟᱢᱮᱨᱤᱠᱟ, ᱟᱥᱴᱨᱮᱞᱤᱭᱟ, ᱟᱨ ᱭᱩᱨᱚᱯ ᱨᱮᱱᱟᱜ ᱫᱚᱣᱨ ᱨᱮ ᱚᱱᱟ ᱠᱷᱚᱱ ᱦᱚᱸ ᱥᱟᱺᱦᱤᱡ ᱡᱮᱜᱮᱛ ᱵᱷᱚᱨ ᱨᱮ ᱧᱮᱧᱮᱞᱤᱭᱟ ᱠᱚ ᱦᱚᱸ ᱥᱚᱫᱚᱨ ᱢᱮᱱᱟᱜ ᱠᱚ ᱜᱮᱭᱟ ᱾ ᱩᱱᱤ ᱫᱚ ᱢᱩᱢᱵᱟᱭ ᱥᱤᱧᱚᱛ ᱨᱮ ᱱᱩᱯᱩᱨ ᱡᱷᱚᱸᱠᱟᱨ ᱮᱠᱮᱰᱢᱤ ᱚᱯᱷ ᱯᱟᱨᱯᱷᱚᱢᱤᱝ ᱟᱨᱴᱥ ᱮᱱᱰ ᱨᱤᱥᱚᱨᱪ ᱥᱮᱱᱴᱚᱨ ᱨᱤᱱᱤᱡ ᱛᱷᱟᱯᱚᱱ ᱟᱭ ᱦᱚᱲ ᱠᱟᱱᱟᱭ ᱾ ᱡᱟᱦᱟᱸᱭ ᱱᱤᱛᱚᱜ ᱛᱟᱦᱮᱱ ᱴᱷᱟᱶ ᱟᱨ ᱡᱮᱡᱟᱛᱤᱭᱟᱹᱨᱤ ᱯᱟᱹᱴᱷᱩᱣᱟᱹ ᱠᱚ ᱞᱟᱹᱜᱤᱫ ᱛᱮ ᱟᱹᱨᱤᱪᱟᱹᱞᱤ ᱥᱟᱹᱜᱟᱹᱭ ᱥᱮᱱᱴᱚᱨ ᱵᱟᱱᱟᱣ ᱦᱩᱭ ᱟᱠᱟᱱᱟ ᱾ᱥᱚᱸᱥᱛᱷᱟᱱ ᱥᱤᱧᱚᱛᱤᱭᱟ ᱟᱹᱨᱤᱪᱟᱹᱞᱤ ᱥᱟᱹᱜᱟᱹᱭ ᱯᱚᱨᱤᱥᱟᱫᱽ, ᱱᱭᱩ ᱫᱤᱞᱞᱤ, ᱥᱤᱧᱚᱛ ᱨᱮᱱᱟᱜ ᱥᱟᱶ ᱯᱚᱸᱡᱤᱠᱨᱤᱛ ᱾
ᱮᱦᱚᱵ ᱡᱤᱭᱚᱱ ᱟᱨ ᱥᱮᱬᱟ
ᱥᱤᱞᱟ ᱦᱟᱜ ᱡᱟᱱᱟᱢ ᱠᱚᱞᱠᱚᱛᱟ ᱨᱮ ᱦᱩᱭ ᱞᱮᱱ ᱛᱟᱦᱮᱸᱜ ᱛᱟᱭᱟ, ᱡᱟᱦᱟᱸ ᱠᱷᱚᱱ ᱩᱱᱤ ᱫᱚ ᱠᱚᱞᱠᱚᱛᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱥᱱᱟᱛᱚᱠ ᱨᱮᱱᱟᱜ ᱩᱯᱟᱫᱷᱤ ᱧᱟᱢ ᱞᱮᱫᱟᱭ, ᱟᱨ ᱚᱱᱚᱬᱦᱤᱭᱟᱹ ᱠᱩᱞᱜᱩᱨᱩ ᱠᱟᱞᱤᱫᱟᱥ ᱥᱚᱸᱥᱠᱨᱤᱛ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱢᱚᱦᱟᱯᱟᱛᱨᱚ ᱥᱤᱧᱚᱛ ᱠᱷᱚᱱ ᱢᱟᱥᱴᱚᱨ ᱟᱯᱷ ᱟᱨᱴᱥ ᱨᱮᱱᱟᱜ ᱥᱤᱠᱱᱟᱹᱛ ᱮᱱᱟᱭ ᱾ ᱩᱱᱤ ᱫᱚ ᱥᱤᱧᱚᱛ ᱨᱤᱱᱤᱡ ᱚᱞᱞᱟᱡᱵᱟᱫᱽ ᱨᱮ ᱠᱟᱹᱢᱤ ᱛᱟᱭ ᱵᱟᱡᱟᱣ ᱥᱚᱢᱤᱛᱤ ᱠᱷᱚᱱ ᱮᱱᱮᱢ ᱯᱨᱚᱣᱤᱬ ᱨᱮᱱᱟᱜ ᱯᱚᱫᱽ ᱮ ᱧᱟᱢ ᱟᱠᱟᱫᱟᱭ ᱾ ᱩᱱᱤ ᱫᱚ ᱭᱚᱨᱠ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱴᱚᱨᱚᱸᱴᱚ, ᱠᱚᱱᱟᱰᱟ ᱨᱮᱱᱟᱜ ᱢᱚᱫᱷᱭᱚᱢ ᱠᱷᱚᱱ ᱯᱮᱥᱮᱣᱚᱨ ᱵᱤᱠᱟᱥ ᱨᱮᱱᱟᱜ ᱢᱤᱫ ᱵᱮᱯᱚᱠ ᱞᱤᱥᱞᱤ ᱨᱮᱱᱟᱜ ᱠᱟᱹᱢᱤ ᱟᱠᱟᱫᱟᱭ, ᱡᱟᱦᱟᱸᱭ ᱥᱚᱢᱠᱟᱞᱤᱱ ᱮᱱᱮᱡ, ᱮᱱᱮᱡ ᱰᱠᱟᱛᱚᱨ ᱟᱨ ᱥᱟᱭᱴ - ᱵᱤᱥᱤᱥᱴ ᱮᱱᱮᱡ ᱨᱮᱱᱟᱜ ᱛᱚᱞᱟᱥ ᱨᱮ ᱥᱮᱞᱮᱫ ᱢᱮᱱᱟᱭᱟ ᱾ ᱮᱱᱮᱡ ᱜᱩᱨᱩ ᱥᱨᱤ ᱯᱨᱚᱦᱞᱟᱫᱽ ᱫᱟᱥ ᱦᱟᱜ ᱛᱟᱦᱮᱱ ᱚᱠᱛᱮ ᱨᱮ ᱢᱮᱦᱛᱟ ᱫᱚ ᱢᱚᱬᱮ ᱥᱮᱨᱢᱟ ᱨᱮᱱᱟᱜ ᱩᱢᱮᱨ ᱨᱮ ᱮᱱᱮᱡ ᱫᱚᱭ ᱮᱦᱚᱵ ᱞᱮᱫ ᱟᱭ ᱾ ᱜᱮᱞ ᱛᱩᱨᱩᱭ ᱨᱮᱱᱟᱜ ᱩᱢᱮᱨ ᱠᱷᱚᱱ, ᱩᱱᱤ ᱫᱚ ᱠᱩᱢᱩᱫᱤᱱᱤ ᱨᱮᱱᱟᱜ ᱥᱟᱶᱛᱮ ᱯᱨᱚᱥᱤᱠᱷᱚᱱ ᱞᱟᱹᱜᱤᱫ ᱛᱮ ᱟᱹᱰᱤ ᱚᱠᱛᱮ ᱦᱟᱛᱟᱣ ᱞᱮᱫ ᱟᱭ ᱾ ᱛᱟᱞᱩᱜᱤ ᱯᱚᱸᱮᱛ ᱥᱚᱨᱮᱥ ᱛᱚᱞᱚᱚᱞᱠᱚᱨ ᱨᱮᱱᱟᱜ ᱛᱚᱦᱚᱛ ᱩᱱᱤᱭᱟᱜ ᱯᱨᱚᱥᱤᱠᱷᱚᱱ ᱟᱨ ᱛᱟᱞ ᱯᱨᱚᱛᱤᱠᱷᱚᱱ ᱛᱟᱦᱮᱸᱜ ᱠᱟᱱᱟ ᱾ ᱩᱱᱤ ᱫᱚ ᱦᱩᱱᱟᱹᱨ ᱨᱮᱱᱟᱜ ᱨᱩᱯ ᱨᱮ ᱩᱱᱤᱭᱟᱜ ᱵᱟᱦᱩᱢᱩᱠᱷᱤ ᱯᱨᱚᱛᱤᱵᱷᱟ ᱨᱮᱱᱟᱜ ᱥᱨᱮᱭ ᱮᱢ ᱦᱩᱭ ᱟᱠᱟᱱᱟ᱾ ᱞᱚᱠᱷᱱᱟᱣᱩ ᱥᱮᱭᱞᱤ ᱨᱮ ᱯᱨᱚᱥᱤᱠᱷᱚᱱ, ᱩᱱᱤ ᱫᱚ ᱠᱚᱛᱷᱚᱠ ᱨᱮᱱᱟᱜ ᱴᱮᱠᱱᱚᱞᱚᱡᱤ ᱟᱨ ᱤᱧᱡᱤᱱᱤᱭᱚᱨᱤᱝ ᱵᱟᱱᱟᱨ ᱞᱮᱠᱟᱱ ᱦᱩᱱᱟᱹᱨ ᱫᱚ ᱱᱟᱯᱟᱭ ᱥᱟᱺᱦᱤᱡ ᱥᱤᱥᱯᱚᱫᱽ ᱞᱟᱹᱜᱤᱫ ᱛᱮᱭ ᱨᱮᱵᱮᱱ ᱢᱮᱱᱟᱭᱟ - ᱢᱤᱭ ᱜᱩᱬᱣᱛᱟ ᱡᱟᱦᱟᱸ ᱫᱚ ᱧᱮᱧᱮᱞᱤᱭᱟ ᱠᱚ ᱞᱟᱹᱜᱤᱫ ᱢᱟᱱᱟᱜ ᱠᱟᱱᱟ, ᱡᱟᱦᱟᱸᱭ ᱧᱮᱧᱮᱞᱤᱭᱟ ᱠᱚ ᱠᱚᱛᱷᱚᱠ ᱨᱮᱱᱟᱜ ᱥᱟᱹᱨᱤ ᱪᱚᱨᱚᱠ ᱦᱟᱹᱵᱤᱡ ᱥᱮᱴᱮᱨᱚᱜ ᱨᱮᱱᱟᱜ ᱫᱟᱣ ᱮᱢ ᱮᱫ ᱟᱭ ᱾ ᱥᱤᱞᱟ ᱫᱤᱱᱟᱹᱢ ᱞᱮᱠᱟᱛᱮ ᱫᱟᱲᱟᱹᱱ ᱛᱮᱜᱮ ᱛᱟᱦᱮᱱ ᱠᱟᱱᱟᱭ ᱾
ᱵᱷᱚᱜᱽᱵᱟᱱᱯᱩᱨ ᱒ ᱵᱚᱱᱚᱛ
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱵᱷᱚᱜᱽᱵᱟᱱᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱑᱕᱕,᱒᱕᱑ ᱜᱚᱴᱟᱝ (᱙᱐.᱙᱘%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱘᱓,᱙᱔᱗ (᱕᱔%) ᱠᱚᱲᱟ ᱟᱨ ᱔᱒,᱖᱗᱕ (᱔᱖%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱵᱷᱚᱜᱽᱵᱟᱱᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱥᱤᱠᱷᱱᱟᱹᱛ ᱫᱚᱨ ᱫᱚ ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱡᱚᱛᱚ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ ᱨᱮ ᱠᱷᱚᱱ ᱫᱚ ᱡᱚᱛᱚ ᱠᱷᱚᱱ ᱰᱮᱦᱮᱨ ᱜᱮᱭᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱘᱗.᱐᱒% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱡᱚᱛᱚ ᱦᱚᱱᱚᱛ ᱨᱮ ᱥᱟᱢᱟᱝ ᱢᱮᱫᱤᱱᱤᱯᱩᱨ ᱨᱮᱱᱟᱜ ᱥᱤᱠᱷᱱᱟᱹᱛ ᱫᱚᱨ ᱫᱚ ᱡᱚᱛᱚ ᱠᱷᱚᱱ ᱰᱮᱦᱮᱨ ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
ᱵᱟᱝᱞᱟ ᱫᱚ ᱢᱩᱬ ᱯᱟᱹᱨᱥᱤ ᱠᱟᱱᱟ, ᱱᱚᱣᱟ ᱫᱚ ᱙᱙.᱕᱘% ᱦᱚᱲ ᱠᱚ ᱨᱚᱲᱟ ᱾
ᱥᱮᱪᱮᱫ
᱒᱐᱑᱓-᱑᱔ ᱥᱟᱞ ᱨᱮ, ᱵᱷᱚᱜᱽᱵᱟᱱᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱑᱕᱓ ᱜᱚᱴᱟᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱨᱮ ᱘,᱖᱙᱙ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱙ ᱜᱚᱴᱟᱝ ᱛᱟᱱᱟᱞᱟ ᱟᱥᱲᱟ ᱨᱮ ᱒,᱒᱐᱒ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱒ ᱜᱚᱴᱟᱝ ᱩᱱᱩᱥᱩᱞ ᱟᱥᱲᱟ ᱨᱮ ᱖,᱕᱔᱑ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱒᱐ ᱜᱚᱴᱟᱝ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱑᱗,᱔᱓᱔ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱷᱚᱜᱽᱵᱟᱱᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ, ᱑᱖᱗ ᱜᱚᱴᱟᱝ ᱟᱹᱛᱩ ᱠᱷᱚᱱ ᱒᱗ ᱜᱚᱴᱟᱝ ᱟᱹᱛᱩ ᱨᱮ ᱚᱠᱟ ᱤᱥᱠᱩᱞ ᱜᱮ ᱵᱟᱭ ᱛᱟᱦᱮᱸ ᱠᱟᱱᱟ, ᱔᱖ ᱜᱚᱴᱟᱝ ᱟᱹᱛᱩ ᱨᱮ ᱵᱟᱨᱭᱟ ᱟᱨᱵᱟᱝ ᱰᱮᱦᱮᱨ ᱯᱨᱟᱭᱢᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ, ᱔᱓ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱓᱒ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱢᱤᱫᱴᱟᱹᱝ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ
ᱵᱷᱩᱯᱚᱛᱤᱱᱚᱜᱚᱨ ᱥᱩᱨ ᱢᱩᱜᱽᱵᱮᱨᱤᱭᱟ ᱨᱮ ᱢᱩᱜᱽᱵᱮᱨᱤᱭᱟ ᱜᱚᱝᱜᱟᱫᱷᱚᱨ ᱢᱚᱦᱟᱵᱤᱫᱽᱭᱟᱞᱚᱭ ᱨᱮᱱᱟᱜ ᱛᱷᱟᱯᱚᱱ ᱫᱚ ᱑᱙᱖᱔ ᱥᱟᱞ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱟᱨᱴᱥ, ᱥᱟᱬᱮᱥ ᱟᱨ ᱵᱮᱯᱟᱨ ᱨᱮ ᱠᱚᱨᱥ ᱥᱟᱶᱛᱮ, ᱱᱚᱣᱟ ᱯᱷᱤᱡᱤᱠᱟᱞ ᱥᱮᱪᱮᱫ ᱨᱮ ᱰᱤᱜᱽᱨᱤ ᱟᱨ ᱜᱨᱮᱡᱩᱭᱮᱛ ᱠᱚᱨᱥ ᱪᱟᱞ ᱦᱩᱭᱩᱜ ᱠᱟᱱᱟ ᱾
ᱦᱚᱲᱢᱚ ᱥᱟᱶᱟᱨ
᱒᱐᱑᱔ ᱥᱟᱞ ᱨᱮ, ᱵᱷᱚᱜᱽᱵᱟᱱᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱦᱮᱞᱛᱷ ᱛᱟᱞᱢᱟ, ᱵᱟᱨᱭᱟ ᱯᱨᱟᱭᱢᱟᱨᱤ ᱦᱮᱞᱛᱷ ᱛᱟᱞᱢᱟ ᱟᱨ ᱖ ᱜᱚᱴᱟᱝ ᱱᱤᱡᱮ ᱟᱥᱯᱟᱛᱟᱞ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱨᱮ ᱜᱩᱴ ᱙᱕ ᱵᱮᱰ ᱟᱨ ᱯᱩᱱᱭᱟᱹ ᱰᱚᱠᱴᱚᱨ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱒᱙ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱡᱚᱜᱚ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾
ᱵᱷᱩᱯᱚᱛᱤᱱᱚᱜᱚᱨ ᱨᱮ ᱵᱷᱩᱯᱚᱛᱤᱱᱚᱜᱚᱨ ᱢᱩᱜᱽᱵᱮᱨᱤᱭᱟ ᱫᱮᱦᱟᱛ ᱟᱥᱯᱟᱛᱟᱞ (᱓᱐ ᱵᱮᱰ ᱟᱜ) ᱫᱚ ᱵᱷᱚᱜᱽᱵᱟᱱᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱵᱟᱨᱵᱮᱨᱤᱭᱟ (᱑᱐ ᱵᱮᱰ ᱟᱜ) ᱟᱨ ᱥᱤᱢᱩᱞᱤᱭᱟᱹ (᱖ ᱵᱮᱰ ᱟᱜ) ᱨᱮ ᱯᱨᱟᱭᱢᱟᱨᱤ ᱦᱮᱞᱛᱷ ᱛᱟᱞᱢᱟ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱥᱤᱝᱜᱟᱯᱩᱨ
ᱥᱤᱝᱜᱟᱯᱩᱨ (/ˈsɪŋəpɔːr/ ( listen), /ˈsɪŋɡə-/), ᱫᱚ ᱫᱟᱹᱠᱷᱤᱱ ᱯᱩᱨᱩᱵ ᱮᱥᱤᱭᱟ ᱨᱮᱱᱟᱜ ᱢᱤᱫᱴᱮᱱ ᱫᱤᱯ ᱫᱤᱥᱚᱢ ᱠᱟᱱᱟ᱾ ᱢᱟᱞᱚᱭ ᱫᱤᱯ ᱟᱲᱮ ᱨᱮ ᱱᱚᱣᱟ ᱫᱤᱥᱚᱢ ᱫᱚ ᱢᱮᱱᱟᱜ-ᱟ᱾
ᱱᱟᱜᱟᱢ
ᱥᱤᱝᱜᱟᱯᱩᱨ ᱧᱩᱛᱩᱢ ᱫᱚ ᱢᱟᱞᱚᱭ ᱯᱟᱹᱨᱥᱤ ᱨᱮᱱᱟᱜ ᱥᱤᱝᱜᱟᱯᱩᱨᱟ ᱟᱹᱲᱟᱹ ᱠᱷᱚᱱ ᱦᱮᱡ ᱠᱟᱱᱟ᱾ ᱥᱤᱝᱜᱟᱯᱩᱨᱟ ᱟᱹᱲᱟᱹ ᱫᱚ ᱥᱚᱝᱥᱠᱨᱤᱛᱚ ᱯᱟᱹᱨᱥᱤ ᱨᱮᱱᱟᱜ ᱟᱹᱲᱟᱹ सिंहपुर ᱠᱷᱚᱡ ᱦᱮᱡ ᱠᱟᱱᱟ᱾
ᱚᱛᱱᱚ
ᱥᱤᱝᱜᱟᱯᱩᱨ ᱫᱚ ᱢᱤᱫᱴᱮᱱ ᱠᱟᱹᱴᱤᱡ ᱫᱤᱯ ᱫᱤᱥᱚᱢ ᱠᱟᱱᱟ᱾ ᱫᱟᱹᱠᱷᱤᱱ ᱯᱩᱨᱩᱵ ᱮᱥᱤᱭᱟ ᱨᱮᱱᱟᱜ ᱢᱟᱞᱚᱭ ᱫᱤᱯ ᱫᱟᱹᱠᱷᱤᱱ ᱟᱲᱮᱨᱮ ᱟᱨ ᱢᱟᱞᱚᱭᱮᱥᱤᱭᱟ ᱟᱨ ᱤᱱᱫᱳᱱᱮᱥᱤᱭᱟ ᱛᱟᱞᱟᱨᱮ ᱢᱮᱱᱟᱜ-ᱟ᱾ ᱥᱤᱝᱜᱟᱯᱩᱨ ᱨᱮᱱᱟᱜ ᱚᱛ ᱦᱟᱥᱟ ᱫᱚ ᱦᱩᱭᱩᱜ ᱠᱟᱱᱟ 581.5 km2 (224.5 sq mi)᱾
ᱟᱹᱨᱤᱪᱟᱹᱞᱤ
ᱥᱤᱝᱜᱟᱯᱩᱨ ᱨᱮᱱᱟᱜ ᱟᱹᱨᱤᱪᱟᱹᱞᱤ ᱯᱟᱹᱪᱷᱤᱢ ᱫᱤᱥᱚᱢ ᱨᱮᱱ ᱦᱚᱲᱟᱜ ᱞᱮᱠᱟ ᱨᱮᱦᱚᱸ ᱱᱚᱸᱰᱮ ᱦᱤᱱᱫᱩ, ᱤᱥᱟᱹᱭ, ᱤᱥᱞᱟᱢ, ᱵᱳᱣᱫᱷᱳ ᱟᱹᱨᱤᱪᱟᱹᱞᱤ ᱨᱮᱱ ᱦᱚᱲ ᱠᱩ ᱦᱚᱸ ᱢᱮᱱᱟᱜ ᱠᱩᱣᱟ᱾
ᱯᱟᱹᱨᱥᱤ
ᱥᱤᱝᱜᱟᱯᱩᱨ ᱨᱮ ᱯᱩᱱᱤᱭᱟ ᱥᱚᱨᱠᱟᱨᱤ ᱯᱟᱹᱨᱥᱤ ᱢᱮᱱᱟᱜ-ᱟ᱾ ᱚᱱᱟ ᱠᱩ ᱫᱚ ᱦᱩᱭᱩᱜ ᱠᱟᱱᱟ ᱤᱝᱨᱮᱡᱤ, ᱢᱟᱞᱚᱭ, ᱢᱟᱱᱫᱟᱨᱤᱱ ᱪᱟᱭᱱᱤᱡᱽ ᱟᱨ ᱛᱟᱢᱤᱞ ᱯᱟᱹᱨᱥᱤ᱾ ᱥᱤᱝᱜᱟᱯᱩᱨ ᱨᱮᱱᱟᱜ constitution ᱤᱝᱨᱮᱡᱤ ᱛᱮ ᱚᱞ ᱟᱠᱟᱱᱟ᱾
ᱯᱚᱨᱱᱚᱜᱽᱨᱟᱯᱷᱤ ᱥᱟᱥᱛᱮ ᱮᱢ ᱟᱹᱨᱤ
ᱯᱚᱨᱱᱚᱜᱽᱨᱟᱯᱷᱤ ᱥᱟᱥᱮᱛ ᱮᱢ ᱟᱹᱨᱤ ᱫᱚ ᱭᱩ ᱮᱥ ᱠᱚᱝᱜᱽᱨᱮᱥ ᱨᱮ ᱑᱙᱙᱑ ᱨᱮ ᱢᱤᱫ ᱵᱤᱞ, ᱮᱥ ᱙᱘᱓ ᱛᱟᱦᱮᱸ ᱠᱟᱱᱟ ᱾ ᱥᱮᱱᱟᱴ ᱨᱮ ᱥᱯᱚᱱᱥᱚᱨ ᱫᱚ ᱤᱨᱟᱹᱞ ᱠᱚᱥᱯᱚᱱᱥᱚᱨ ᱥᱟᱶ ᱥᱮᱱᱟᱴᱚᱨ ᱢᱤᱴᱪ ᱢᱮᱠ ᱠᱚᱱᱱᱮᱞ ᱛᱟᱦᱮᱸ ᱠᱟᱱᱟ ᱾ ᱢᱤᱫ ᱥᱮᱱᱟᱴ ᱜᱟᱶᱛᱟ ᱵᱤᱞ ᱨᱮᱱᱟᱜ ᱮ ᱟᱧᱡᱚᱢ ᱞᱮᱫᱟ ᱾ ᱵᱤᱞ ᱫᱚ ᱦᱮᱡ‌ ᱮᱱ ᱢᱟᱦᱟᱸ ᱨᱮ ᱵᱟᱝ ᱠᱚ ᱵᱷᱚᱴ ᱞᱮᱫ-ᱟ ᱟᱨ ᱵᱟᱝ ᱯᱟᱥ ᱞᱮᱫ-ᱟ ᱾
ᱞᱮᱡᱤᱥᱞᱮᱴᱤᱵᱷ ᱥᱟᱵᱽᱴᱮᱭᱱᱥ
ᱵᱤᱞ ᱯᱟᱦᱴᱟ ᱥᱮᱫ ᱠᱷᱚᱱ, ᱢᱤᱫ ᱦᱚᱲ, ᱡᱷᱟᱯᱴᱟᱣ ᱟᱱᱤᱡ ᱦᱚᱛᱮᱛᱮ ᱡᱷᱟᱯᱴᱟᱣ ᱦᱩᱭ ᱟᱠᱟᱱ ᱛᱟᱦᱮᱱ, ᱯᱚᱨᱱᱚᱜᱽᱨᱟᱯᱷᱤᱠ ᱦᱚᱛᱮᱛᱮ ᱠᱚᱢ ᱞᱮᱠᱟᱛᱮ ᱩᱫᱽᱜᱟᱣ ᱛᱟᱦᱮᱸ ᱠᱟᱱᱟ, ᱯᱚᱨᱱᱚᱜᱽᱨᱟᱯᱷᱤᱠ ᱨᱤᱱᱤᱡ ᱵᱟᱱᱟᱣᱤᱡ, ᱥᱚᱫᱚᱨᱤᱡ, ᱦᱟᱹᱴᱤᱧ ᱟᱱᱤᱡ, ᱯᱟᱨᱥᱟᱞ ᱟᱱᱤᱡ, ᱟᱨ ᱟᱠᱨᱤᱝ ᱨᱮ ᱯᱚᱨᱱᱚᱜᱽᱨᱟᱯᱷᱤᱠ ᱨᱮᱱᱟᱜ ᱞᱟᱹᱭ ᱠᱟᱜ ᱢᱟᱲᱟᱝ ᱟᱯᱨᱟᱫᱷᱤᱠ ᱟᱨᱳᱯ ᱨᱮᱱᱟᱜ ᱞᱟᱹᱠᱛᱤ ᱵᱮᱜᱚᱨ ᱢᱩᱠᱚᱫᱽᱢᱟ ᱦᱩᱭ ᱫᱟᱲᱮᱭᱟᱜ ᱠᱟᱱ ᱛᱟᱦᱮᱱᱟ ᱾
ᱮᱭᱟᱭ ᱥᱮᱨᱢᱟ ᱢᱟᱲᱟᱝ ᱞᱟᱹᱜᱤᱭ ᱠᱟᱝᱜᱽᱨᱮᱣ ᱵᱤᱪᱟᱹᱨ ᱞᱮᱠᱟᱛᱮ ᱯᱟᱹᱦᱤᱞ ᱨᱮᱱᱟᱜ ᱥᱚᱝᱥᱠᱚᱨᱚᱱ ᱯᱚᱨᱱᱚᱜᱽᱨᱟᱯᱷᱤ ᱨᱮᱱᱟᱜ ᱣᱭᱯᱚᱠ ᱨᱮᱧᱡᱽ ᱨᱮᱱᱟᱜ ᱥᱮᱴᱮᱨ ᱦᱩᱭ ᱞᱮᱱ ᱛᱟᱦᱮᱸ ᱠᱟᱱᱟ, ᱢᱮᱱᱠᱷᱟᱱ ᱩᱱᱤ ᱫᱚ ᱠᱚᱢ ᱥᱚᱢᱚᱨᱛᱚᱱ ᱧᱟᱢ ᱞᱮᱫ ᱛᱟᱦᱮᱱᱟᱭ, ᱯᱩᱭᱞᱩ ᱟᱢᱮᱱᱰᱢᱣᱱᱴ ᱨᱮ ᱥᱩᱯᱨᱤᱢ‌ ᱠᱚᱨᱴ ᱟᱜ ᱥᱟᱞᱟ ᱜᱚᱴᱟ ᱠᱟᱛᱷᱟ ᱠᱷᱚᱱ ᱚᱱᱟ ᱥᱤᱢᱟ ᱦᱟᱹᱵᱤᱡ ᱡᱟᱦᱟᱸ ᱫᱚ ᱵᱟᱝ ᱱᱟᱯᱟᱭ ᱛᱮ ᱢᱮᱱᱟᱜ - ᱟ, ᱩᱱᱤ ᱫᱚ ᱱᱟᱯᱟᱭ ᱛᱮ ᱥᱚᱢᱚᱨᱛᱚᱱ ᱧᱟᱢ ᱟᱠᱟᱫᱟᱭ ᱾
ᱢᱟᱨᱫᱟᱱᱤ ᱡᱷᱩᱢᱟᱨ
ᱢᱟᱨᱫᱟᱱᱤ ᱡᱷᱩᱢᱟᱨ (ᱢᱟᱨᱫᱟᱱᱟ ᱡᱷᱩᱢᱟᱨ) ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ, ᱪᱷᱚᱛᱤᱥᱜᱚᱰ ᱟᱨ ᱳᱰᱤᱥᱟ ᱨᱮᱱᱟᱜ ᱢᱤᱫ ᱱᱟᱜᱽᱯᱩᱨᱤ ᱦᱚᱲ ᱮᱱᱮᱡ ᱠᱟᱱᱟ᱾ ᱱᱚᱣᱟ ᱫᱚ ᱠᱚᱲᱟ ᱠᱚᱠᱚ ᱮᱱᱮᱡᱟ᱾ ᱢᱤᱞᱟ ᱨᱮ ᱪᱟᱥ ᱨᱟᱠᱟᱵ ᱛᱟᱭᱚᱢ ᱱᱚᱣᱟ ᱫᱚ ᱦᱩᱭᱩᱜᱼᱟ᱾ ᱠᱚᱲᱟ ᱠᱚ ᱜᱷᱳᱝᱨᱩ ᱠᱚ ᱦᱚᱨᱚᱜᱟ, ᱛᱚᱨᱣᱟᱞ, ᱰᱷᱟᱞ ᱥᱟᱵ ᱠᱟᱛᱮ ᱢᱤᱫ ᱦᱚᱲ ᱟᱨ ᱢᱤᱫ ᱦᱚᱲᱟᱜ ᱛᱤ ᱛᱤ ᱥᱟᱥᱟᱵ ᱠᱟᱛᱮ ᱜᱩᱞᱟᱹᱴ ᱛᱮᱠᱚ ᱮᱱᱮᱡᱟ᱾  ᱱᱚᱣᱟ ᱮᱱᱮᱡ ᱨᱮ ᱵᱮᱵᱷᱟᱨᱚᱜ ᱠᱟᱱ ᱨᱩ ᱥᱟᱯᱟᱵ ᱠᱚᱫᱚ ᱢᱟᱱᱫᱟᱨ, ᱱᱟᱜᱽᱨᱟ, ᱰᱷᱟᱠ ᱟᱨ ᱥᱮᱦᱱᱟᱭ ᱥᱮ ᱵᱚᱝᱥᱤ ᱮᱢᱟᱱ᱾ ᱮᱱᱮᱡ ᱨᱮ ᱠᱚᱲᱟ ᱫᱟᱲᱮ ᱥᱚᱫᱚᱨᱚᱜᱼᱟ᱾ ᱟᱫᱚᱢ ᱟᱫᱚᱢ ᱠᱩᱥᱤ ᱱᱟᱪᱚᱱᱤᱭᱟᱹ ᱩᱱᱠᱩ ᱥᱟᱶ ᱠᱚ ᱛᱟᱦᱮᱱᱟ, ᱡᱟᱦᱟᱸᱭ ᱠᱚᱫᱚ ᱱᱟᱪᱱᱤ ᱠᱚ ᱢᱮᱛᱟ ᱠᱚᱣᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱦᱚᱲ ᱮᱱᱮᱡ ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱦᱚᱲ ᱮᱱᱮᱡ ᱛᱷᱚᱠ: ᱳᱰᱤᱥᱟ ᱨᱮᱱᱟᱜ ᱦᱚᱲ ᱮᱱᱮᱡ ᱛᱷᱚᱠ: ᱪᱷᱚᱛᱤᱥᱜᱚᱰ ᱨᱮᱱᱟᱜ ᱦᱚᱲ ᱮᱱᱮᱡ ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱞᱟᱠᱪᱟᱨ
ᱪᱚᱭᱛᱚᱱ ᱯᱨᱚᱥᱟᱫᱽ ᱢᱟᱹᱡᱷᱤ
ᱪᱚᱭᱛᱚᱱ ᱯᱨᱚᱥᱟᱫᱽ ᱢᱟᱹᱡᱷᱤ (᱑᱙ ᱱᱚᱵᱷᱮᱢᱵᱚᱨ ᱑᱙᱑᱙ - ᱒᱘ ᱡᱟᱱᱩᱣᱟᱨᱤ ᱒᱐᱑᱙) ᱫᱚ ᱢᱤᱫ ᱵᱷᱟᱨᱚᱛᱤᱭᱟᱹ ᱨᱟᱡᱽᱱᱮᱛᱟᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱳᱰᱤᱥᱟ ᱨᱮᱭᱟᱜ ᱵᱤᱫᱷᱟᱱ ᱥᱚᱵᱷᱟ ᱛᱮ ᱨᱟᱠᱷᱟ ᱥᱤᱴ ᱠᱷᱚᱱᱟᱜ ᱮ ᱵᱟᱪᱷᱚᱱ ᱞᱮᱱᱟ ᱟᱨ ᱨᱟᱡᱭᱚ ᱥᱚᱵᱷᱟ ᱟᱨ ᱞᱚᱠ ᱥᱚᱵᱷᱟ ᱛᱮ ᱦᱚᱸ ᱥᱟᱝᱥᱚᱫᱽ ᱞᱮᱠᱟᱭ ᱵᱟᱪᱷᱚᱱ ᱞᱮᱱᱟ ᱾ ᱚᱱᱟ ᱥᱟᱶᱛᱮ ᱩᱱᱤ ᱫᱚ ᱥᱮᱪᱮᱫ ᱟᱨ ᱡᱩᱣᱟᱹ ᱵᱷᱟᱹᱞᱟᱹᱭ ᱢᱚᱱᱛᱨᱤ ᱟᱨ ''ᱯᱮᱴᱨᱚᱞᱤᱭᱚᱢ ᱟᱨ ᱠᱮᱤᱠᱟᱞ ᱛᱦᱚᱱᱚᱛ ᱨᱮᱱᱤᱡ ᱩᱯᱚ ᱢᱚᱱᱛᱨᱤ ᱞᱮᱠᱟ ᱦᱚᱸ ᱠᱟᱹᱢᱤᱭ ᱛᱚᱨᱟᱣ ᱞᱮᱜ-ᱟ ᱾ ᱩᱱᱤ ᱫᱚ ᱢᱚᱭᱩᱨᱵᱷᱚᱧᱡᱽ ᱨᱮᱱᱤᱡ ᱢᱤᱫ ᱟᱹᱫᱤᱵᱟᱹᱥᱤ ᱵᱟᱝᱢᱟ ᱥᱟᱱᱛᱟᱲ  ᱱᱮᱛᱟᱭ ᱛᱟᱦᱮᱸ ᱠᱟᱱᱟ ᱟᱨ ᱥᱟᱱᱛᱟᱲᱤ ᱛᱮ ᱛᱤᱱᱟᱹᱜ ᱜᱟ ᱯᱚᱛᱚᱵ ᱦᱚᱸᱭ ᱚᱞ ᱞᱮᱫ ᱛᱟᱦᱮᱸᱫ ᱾
ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱦᱚᱱᱚᱛ ᱠᱚ
ᱴᱚᱴᱷᱟ ᱟᱨ ᱠᱷᱚᱸᱰ
ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱓᱖ ᱦᱚᱱᱚᱛ ᱠᱚ ᱖ ᱠᱷᱚᱸᱰ ᱨᱮ ᱦᱟᱴᱤᱧ ᱟᱠᱟᱱᱟ ᱾
ᱵᱩᱸᱫᱮᱞᱤ ᱯᱟᱹᱨᱥᱤ
ᱵᱩᱱᱫᱮᱞᱤ ᱥᱮ ᱵᱩᱸᱫᱮᱞᱤ (ᱫᱮᱵᱽᱱᱟᱜᱽᱨᱤ: बुन्देली ᱥᱮ बुंदेली) ᱫᱚ ᱢᱤᱫ ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱛᱟᱞᱢᱟ ᱥᱤᱧᱚᱛ ᱨᱮᱭᱟᱜ ᱵᱩᱱᱫᱮᱞᱠᱷᱚᱸᱰ ᱴᱚᱴᱷᱟ ᱨᱮᱠᱚ ᱨᱚᱲᱟ ᱾ ᱱᱚᱣᱟ ᱫᱚ ᱛᱟᱞᱢᱟ ᱤᱱᱫᱳᱼᱟᱨᱡᱚ ᱯᱟᱹᱨᱥᱤᱠᱚ ᱨᱮᱭᱟᱜ ᱯᱟᱪᱮ ᱦᱤᱱᱫᱤ ᱪᱟᱸᱜᱟ ᱜᱩᱥᱴᱤ ᱯᱟᱹᱨᱥᱤ ᱠᱟᱱᱟ ᱾
ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱦᱚᱱᱚᱛ ᱠᱚ
ᱴᱚᱴᱷᱟ
ᱚᱛᱱᱚᱜ ᱞᱮᱠᱟᱛᱮ, ᱱᱟᱜᱟᱢᱤᱭᱟᱹ ᱟᱨ ᱨᱟᱡᱽᱟᱹᱨᱤ ᱞᱮᱠᱟᱛᱮ, ᱢᱚᱦᱟᱨᱟᱥᱴᱨᱚ ᱫᱚ ᱢᱩᱬ ᱢᱚᱬᱮ ᱢᱩᱬ ᱴᱚᱴᱷᱟ ᱨᱮ ᱦᱟᱴᱤᱧ ᱟᱡᱟᱱᱟ :
ᱪᱚᱭᱛᱚᱱ ᱯᱨᱚᱥᱟᱫᱽ ᱢᱟᱹᱡᱷᱤ
ᱡᱟᱱᱟᱢ, ᱜᱷᱟᱨᱚᱸᱧᱡᱽ ᱟᱨ ᱥᱮᱪᱮᱫ
ᱪᱚᱭᱛᱚᱱ ᱯᱨᱚᱥᱟᱫᱽ ᱢᱟᱹᱡᱷᱤ ᱫᱚ ᱑᱙ ᱱᱚᱵᱷᱮᱢᱵᱚᱨ ᱑᱙᱒᱙ ᱥᱟᱞ ᱨᱮ ᱡᱟᱢᱟᱱ ᱞᱮᱱᱟ ᱾ ᱟᱡ ᱵᱟᱵᱟ ᱟᱜ ᱧᱩᱛᱩᱢ ᱫᱚ ᱛᱟᱦᱮᱸ ᱠᱟᱱᱟ ᱞᱚᱠᱷᱢᱚᱬ ᱢᱟᱹᱡᱷᱤ । ᱩᱱᱤ ᱫᱚ ᱥᱟᱬᱮᱥ ᱨᱮ ᱥᱚᱱᱮᱨ ᱮ ᱥᱟᱹᱛ ᱞᱮᱜ-ᱟ ᱾ ᱩᱱᱤ ᱫᱚ ᱫᱚᱢᱚᱭᱚᱱᱛᱤ ᱢᱟᱹᱡᱷᱤ ᱥᱟᱶ ᱮ ᱵᱟᱯᱞᱟ ᱞᱮᱱᱟ ᱾ ᱢᱟᱹᱡᱷᱤ ᱜᱚᱢᱠᱮ ᱭᱤᱡ ᱦᱚᱚᱱ ᱮᱨᱟ ᱥᱚᱨᱚᱡᱤᱱᱤ ᱦᱮᱢᱵᱽᱨᱚᱢ ᱫᱚ ᱱᱤᱛ ᱦᱚᱸ ᱨᱟᱡᱽᱱᱤᱛᱤ ᱨᱮ ᱵᱷᱤᱲ ᱢᱮᱱᱟᱭᱟ ᱾ ᱩᱱᱤ ᱫᱚ ᱵᱤᱡᱩ ᱡᱚᱱᱛᱟ ᱫᱚᱲ ᱠᱷᱚᱱᱟᱜ ᱥᱟᱝᱥᱚᱫᱽ ᱮ ᱵᱮᱱᱟᱣ ᱞᱮᱱᱟ ᱾
ᱵᱩᱸᱫᱮᱞᱤ ᱯᱟᱹᱨᱥᱤ
ᱦᱟᱹᱴᱤᱧ
ᱥᱳᱣᱨᱚᱥᱮᱱ ᱚᱯᱚᱵᱷᱨᱚᱢᱥᱚ ᱜᱷᱟᱨᱚᱸᱡᱤᱭᱟᱹ ᱯᱟᱹᱨᱥᱤ, ᱵᱩᱸᱫᱮᱞᱤ ᱫᱚ ᱡᱚᱨᱡᱽ ᱟᱵᱽᱨᱟᱦᱟᱢ ᱜᱨᱤᱭᱮᱨᱥᱚᱱ ᱦᱚᱛᱮᱛᱮ ᱟᱡᱟᱜ ᱥᱤᱧᱚᱛᱤᱭᱟᱹ ᱯᱟᱹᱨᱥᱤ ᱥᱟᱨᱵᱷᱮ ᱨᱮ ᱯᱟᱪᱮ ᱦᱤᱱᱫᱤ ᱯᱟᱹᱨᱥᱤ ᱞᱮᱠᱟᱛᱮᱭ ᱞᱮᱠᱷᱟ ᱞᱮᱫᱟ ᱾ ᱵᱩᱸᱫᱮᱞᱤ ᱫᱚ ᱵᱨᱚᱡᱽ ᱯᱟᱹᱨᱥᱤ ᱥᱟᱶ ᱦᱚᱸ ᱥᱩᱨᱼᱥᱩᱯᱩᱨ ᱥᱟᱹᱜᱟᱹᱭ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱜᱮᱼᱟᱨᱮ ᱟᱱ ᱯᱤᱲᱦᱤ ᱫᱷᱟᱹᱵᱤᱡ ᱠᱚᱸᱭᱮᱼᱛᱟᱞᱟᱢ ᱥᱤᱧᱚᱛ ᱨᱮᱭᱟᱜ ᱢᱩᱬᱩᱛ ᱥᱟᱶᱦᱮᱫ ᱯᱟᱹᱨᱥᱤ ᱛᱟᱸᱦᱮ ᱠᱟᱱᱟ ᱾
ᱪᱚᱭᱛᱚᱱ ᱯᱨᱚᱥᱟᱫᱽ ᱢᱟᱹᱡᱷᱤ
ᱨᱟᱡᱽᱱᱤᱛᱤᱠ ᱡᱤᱭᱚᱱ
ᱪᱚᱭᱛᱚᱱ ᱯᱨᱚᱥᱟᱫᱽ ᱢᱟᱹᱷᱤ ᱫᱚ ᱑᱙᱗᱒ ᱥᱟᱞ ᱠᱷᱚᱱᱟᱜ ᱑᱙᱗᱖ ᱥᱟᱞ ᱦᱟᱹᱵᱤᱡ ᱨᱟᱡᱽᱭᱚᱥᱚᱵᱷᱟ ᱥᱟᱝᱥᱚᱫᱽ ᱮ ᱛᱟᱦᱮᱸ ᱠᱟᱱᱟ ᱾ ᱑᱙᱘᱖ ᱥᱟᱞ ᱨᱮ ᱩᱱᱤ ᱢᱚᱭᱩᱨᱵᱷᱧᱡᱽ ᱡᱤᱞᱟ ᱨᱮᱭᱟᱜ ᱨᱟᱭᱨᱚᱢᱯᱩᱨ ᱱᱤᱨᱵᱟᱪᱚᱱ ᱢᱚᱱᱰᱚᱲᱤ ᱠᱷᱚᱱᱟᱜ ᱨᱟᱠᱷᱟ ᱥᱤᱴ ᱠᱷᱚᱟᱜ ᱡᱚᱱᱛᱟ ᱫᱚᱞ ᱠᱷᱚᱱᱟᱜ ᱮ ᱡᱤᱛᱹᱟᱣ ᱞᱮᱱᱟ ᱾ ᱚᱱᱟ ᱛᱟᱭᱚᱢ ᱟᱨᱦᱚᱸ ᱑᱙᱙᱐ ᱥᱟᱞ ᱨᱮ ᱳᱰᱤᱥᱟ ᱵᱤᱫᱷᱟᱥᱚᱵᱷᱟ ᱛᱮᱭ ᱵᱟᱪᱷᱚᱱ ᱞᱮᱱᱟ ᱾ ᱾ ᱒᱐᱐᱔ ᱥᱟᱞ ᱨᱮ ᱫᱚ ᱩᱱᱤ ᱵᱟᱝᱜᱤᱨᱤᱯᱚᱥᱤ ᱱᱨᱵᱟᱪᱚᱱ ᱢᱚᱱᱰᱚᱲᱤ ᱠᱷᱚᱱᱟᱜ ᱵᱤᱡᱩ ᱡᱚᱱᱛᱟ ᱫᱚᱞ ᱠᱷᱳᱱᱟᱜ ᱮ ᱡᱤᱛᱠᱟᱹᱨ ᱞᱮᱱᱟ ᱾
ᱵᱩᱸᱫᱮᱞᱤ ᱯᱟᱹᱨᱥᱤ
ᱦᱟᱹᱴᱤᱧ
ᱮᱴᱟᱜ ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱠᱚ ᱞᱮᱠᱟ ᱜᱮ, ᱵᱩᱸᱫᱮᱞᱤ ᱦᱚᱸ ᱢᱤᱫ ᱯᱟᱹᱨᱥᱤ ᱞᱮᱠᱟᱛᱮ ᱵᱟᱝ ᱞᱮᱠᱷᱟ ᱠᱟᱛᱮ ᱢᱤᱫ ᱪᱟᱸᱜᱟ ᱯᱟᱹᱨᱥᱤ ᱞᱮᱠᱟᱛᱮ ᱞᱮᱠᱷᱟᱜ ᱠᱟᱱᱟ ᱾ ᱚᱱᱟ ᱠᱷᱟᱹᱛᱤᱨ ᱛᱮ, ᱮᱴᱟᱜ ᱦᱤᱱᱫᱤ ᱯᱟᱹᱨᱥᱤ ᱠᱚ ᱞᱮᱠᱟ ᱜᱮ ᱵᱩᱸᱫᱮᱞᱤ ᱫᱚ ᱦᱚᱲᱞᱮᱠᱷᱟ ᱨᱮ ᱢᱟᱱᱚᱠ ᱦᱤᱱᱫᱤ ᱥᱟᱶᱛᱮ ᱥᱮᱞᱮᱫ ᱦᱩᱭ ᱟᱠᱟᱱᱟ ᱾
ᱪᱚᱭᱛᱚᱱ ᱯᱨᱚᱥᱟᱫᱽ ᱢᱟᱹᱡᱷᱤ
ᱨᱟᱡᱽᱱᱤᱛᱤᱠ ᱡᱤᱭᱚᱱ
᱑᱙᱙᱐ ᱠᱷᱚᱱᱟᱜ ᱑᱙᱙᱕ ᱦᱟᱹᱵᱤᱡ ᱪᱚᱭᱛᱚᱱ ᱯᱨᱚᱥᱟᱫᱽ ᱢᱟᱹᱡᱷᱤ ᱜᱚᱢᱠᱮ ᱫᱚ ᱳᱰᱤᱥᱟ ᱥᱚᱨᱠᱟᱨ ᱨᱮ ᱥᱮᱪᱮᱫ ᱟᱨ ᱡᱩᱣᱟᱹᱱ ᱵᱷᱟᱹᱞᱟᱭ ᱢᱚᱱᱛᱨᱤ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱥᱟᱶ ᱑᱙᱗᱒ ᱥᱟᱞ ᱨᱮ ᱫᱚ ᱩᱱᱤ ᱵᱷᱟᱨᱚᱛ ᱥᱚᱨᱠᱟᱨ ᱨᱮ ᱯᱮᱴᱨᱚᱞᱤᱭᱚᱢ ᱟᱨ ᱠᱮᱢᱤᱠᱟᱞ ᱵᱤᱵᱷᱟᱜᱽ ᱨᱮᱱᱤᱡ ᱩᱯᱚ ᱱᱢᱚᱱᱛᱨᱤ ᱛᱟᱦᱮᱸ ᱠᱟᱱᱟ ᱾ ᱑᱙᱘᱙ ᱥᱟᱞ ᱠᱷᱚᱱᱟᱜ ᱑᱙᱘᱕ ᱥᱟᱞ ᱦᱟᱹᱵᱤᱡ ᱫᱚ ᱩᱱᱤ ᱳᱰᱤᱥᱟ ᱞᱚᱠ ᱥᱮᱵᱟ ᱟᱭᱚᱜᱽ ᱨᱮᱱᱤᱡ ᱥᱚᱦᱮᱫ ᱮ ᱛᱟᱦᱮᱸ ᱠᱟᱱᱟ ᱾
ᱵᱩᱸᱫᱮᱞᱤ ᱯᱟᱹᱨᱥᱤ
ᱦᱟᱹᱴᱤᱧ
ᱜᱨᱤᱭᱮᱨᱥᱚᱱ ᱫᱚ ᱵᱩᱸᱫᱮᱞᱤ ᱯᱩᱱᱭᱟᱹ ᱪᱟᱸᱜᱟ ᱦᱟᱹᱴᱤᱧ ᱨᱮᱭ ᱦᱟᱹᱴᱤᱧ ᱟᱠᱟᱫᱟ ᱾
ᱪᱚᱭᱛᱚᱱ ᱯᱨᱚᱥᱟᱫᱽ ᱢᱟᱹᱡᱷᱤ
ᱜᱩᱨ
᱒᱘ ᱡᱟᱱᱩᱣᱟᱨᱤ ᱒᱐᱑᱙ ᱥᱟᱞ ᱨᱮ ᱪᱚᱭᱛᱚᱱ ᱯᱨᱚᱥᱟᱫᱽ ᱢᱟᱹᱡᱷᱤ ᱭᱟᱜ ᱜᱩᱨ ᱫᱚ ᱦᱩᱭ ᱞᱮᱱᱟ ᱾ ᱜᱩᱨ ᱢᱟᱬᱟᱝ ᱩᱱᱤ ᱩᱢᱮᱨ ᱵᱟᱹᱲᱛᱤ ᱠᱷᱟᱹᱛᱤᱨ ᱟᱹᱰᱤ ᱫᱤᱱ ᱦᱚᱲᱢᱚ ᱚᱥᱩᱠ ᱛᱟᱦᱮᱸ ᱠᱟᱱ ᱛᱟᱭᱟ ᱾ ᱒᱘ ᱡᱟᱱᱩᱣᱟᱨᱤ ᱨᱮ ᱥᱮᱛᱟᱜ ᱗ᱺ᱑᱐ ᱚᱠᱛᱚ ᱠᱮᱯᱤᱴᱟᱞ ᱦᱚᱥᱯᱤᱴᱟᱞ ᱨᱮ ᱟᱡᱟᱜ ᱜᱩᱨ ᱦᱩᱭ ᱞᱮᱱᱟ ᱾
ᱵᱩᱸᱫᱮᱞᱤ ᱯᱟᱹᱨᱥᱤ
ᱚᱛᱱᱚᱜ ᱪᱷᱮᱨ
ᱵᱩᱱᱫᱮᱞᱠᱷᱚᱸᱰ ᱴᱚᱴᱷᱟ ᱨᱮ ᱩᱛᱛᱚᱨ ᱯᱨᱚᱫᱮᱥ ᱟᱨ ᱢᱚᱫᱷᱭᱚ ᱯᱨᱚᱫᱮᱥ ᱥᱮᱞᱮᱫ ᱢᱮᱱᱟᱜᱼᱟ ᱾ ᱵᱩᱸᱫᱮᱞᱤ ᱫᱚ ᱵᱟᱱᱫᱟ, ᱦᱚᱢᱤᱨᱯᱩᱨ, ᱡᱟᱞᱳᱱ, ᱡᱷᱟᱸᱥᱤ, ᱞᱟᱞᱤᱛᱯᱩᱨ, ᱪᱤᱛᱨᱚᱠᱩᱴ, ᱢᱟᱦᱚᱵᱟ, ᱫᱟᱛᱤᱭᱟ, ᱪᱷᱚᱛᱨᱚᱯᱩᱨ, ᱯᱟᱱᱱᱟ, ᱴᱤᱠᱟᱢᱜᱚᱲ, ᱜᱽᱣᱟᱞᱤᱭᱟᱨ, ᱵᱤᱫᱤᱥᱟ, ᱡᱟᱵᱟᱞᱯᱩᱨ, ᱥᱟᱜᱚᱨ, ᱫᱟᱢᱚᱦ ᱮᱢᱟᱱ ᱦᱚᱱᱚᱛ ᱠᱚ ᱨᱮᱠᱚ ᱨᱚᱲᱟ ᱾
ᱪᱚᱭᱛᱚᱱ ᱯᱨᱚᱥᱟᱫᱽ ᱢᱟᱹᱡᱷᱤ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱨᱟᱡᱽᱱᱮᱛᱟ
ᱵᱩᱸᱫᱮᱞᱤ ᱯᱟᱹᱨᱥᱤ
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱛᱷᱚᱠ: ᱤᱱᱫᱳᱼᱤᱨᱟᱱᱤᱭᱟᱱ ᱯᱟᱹᱨᱥᱤ ᱛᱷᱚᱠ: ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱛᱷᱚᱠ: ᱥᱤᱧᱚᱛ ᱨᱮᱱᱟᱜ ᱯᱟᱹᱨᱥᱤ ᱠᱚ ᱛᱷᱚᱠ: ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱫᱮᱵᱽᱱᱟᱜᱽᱨᱤ
ᱦᱤᱝᱜᱚᱞᱤ
ᱦᱤᱝᱜᱚᱞᱤ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱚᱦᱟᱨᱟᱥᱴᱨᱚ ᱨᱮ ᱑᱘᱔,᱔᱔᱓ ᱦᱚᱲ ᱮᱞ ᱥᱟᱶ ᱦᱤᱝᱜᱚᱞᱤ ᱦᱚᱱᱚᱛ ᱨᱮ ᱢᱤᱫ ᱥᱚᱦᱚᱨ ᱟᱨ ᱢᱤᱫ ᱱᱚᱜᱚᱨᱯᱟᱞᱤᱠᱟ ᱵᱟᱹᱭᱥᱤ ᱠᱟᱱᱟ ᱾
ᱠᱷᱚᱵᱚᱨ
ᱦᱤᱝᱜᱚᱞᱤ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱦᱤᱝᱜᱚᱞᱤ ᱦᱚᱱᱚᱛ ᱨᱮ ᱢᱤᱫ ᱥᱚᱦᱚᱨ ᱟᱨ ᱢᱤᱫ ᱱᱚᱜᱚᱨᱯᱟᱞᱤᱠᱟ ᱵᱟᱹᱭᱥᱤ ᱠᱟᱱᱟ ᱾  ᱦᱤᱝᱜᱚᱞᱤ 19.72°N, 77.15°W ᱨᱮ ᱢᱮᱱᱟᱜᱼᱟ ᱾ ᱦᱤᱝᱜᱚᱞᱤ ᱦᱚᱱᱚᱛ ᱨᱮᱱᱟᱜ ᱛᱟᱞᱩᱠᱟ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱘᱔,᱔᱔᱓ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱸᱰᱮ ᱠᱷᱚᱱ ᱙᱔,᱙᱗᱐ ᱠᱚᱲᱟ ᱟᱨ ᱘᱙,᱔᱗᱓ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾
ᱛᱷᱟᱱ
ᱦᱤᱝᱜᱚᱞᱤ ᱥᱚᱦᱚᱨ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱘᱕,᱑᱐᱓ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱸᱰᱮ ᱠᱷᱚᱱ ᱦᱤᱱᱫᱩ ᱕᱓.᱔᱑%, ᱢᱩᱥᱞᱤᱢ ᱫᱚ ᱓᱓.᱔᱗%, ᱤᱥᱟᱹᱭ ᱫᱚ ᱐.᱒᱔%, ᱥᱤᱠᱷ ᱫᱚ ᱐.᱑᱓%, ᱵᱩᱫᱫᱷᱚ ᱫᱚ ᱑᱐.᱖᱓%, ᱡᱮᱭᱱ ᱫᱚ ᱒.᱐᱓%, ᱮᱴᱟᱜ ᱠᱚᱫᱚ ᱐.᱐᱒%, ᱐.᱐᱗% ᱫᱚ ᱵᱟᱝ ᱞᱟᱹᱭ ᱟᱠᱟᱱᱟ ᱾
ᱥᱩᱞᱚᱜᱽᱱᱟ ᱯᱟᱬᱤᱜᱽᱨᱟᱦᱤ
ᱥᱩᱞᱚᱜᱽᱱᱟ ᱯᱟᱬᱤᱜᱽᱨᱟᱦᱤ (ᱡᱟᱱᱟᱢ ᱓ ᱯᱷᱮᱵᱽᱨᱩᱭᱟᱨᱤ ᱑᱙᱘᱙) ᱫᱚ ᱳᱰᱤᱭᱟ ᱟᱨ ᱵᱷᱟᱨᱚᱛᱤᱭᱚ ᱴᱮᱞᱤᱵᱤᱡᱚᱱ ᱟᱨ ᱪᱚᱞᱚᱱ ᱪᱤᱛᱟ.ᱨ ᱟᱠᱴᱨᱮᱥ ᱠᱟᱱᱟᱭ ᱾ ᱱᱦᱭᱟᱜ ᱯᱩᱭᱞᱩ ᱴᱮᱞᱤᱵᱷᱤᱡᱚᱱ ᱥᱤᱨᱤᱡᱽ ᱠᱟ.ᱢᱤ ᱚᱢᱵᱚᱨ ᱫᱷᱟᱨᱟ ᱨᱮ ᱫᱷᱟᱨᱟ ᱨᱳᱞ ᱨᱮ ᱟᱠᱴᱤᱝ ᱞᱮᱭᱟ ᱟᱨ ᱫᱳ ᱥᱟᱦᱮᱞᱤᱭᱟᱸ ᱥᱤᱨᱤᱭᱮᱞ ᱨᱮ ᱯᱨᱤᱱᱥᱯᱟᱞ ᱨᱳᱞ ᱨᱮ ᱟᱠᱴᱤᱝ ᱞᱮᱭᱟ ᱾ ᱵᱤᱫᱟᱭᱤ ᱥᱤᱨᱤᱭᱮᱞ ᱨᱮ ᱥᱟᱠᱥᱤ ᱨᱟᱡᱵᱚᱱᱥᱤ ᱠᱮᱨᱮᱠᱴᱚᱨ ᱨᱮ ᱟᱬᱜᱚ ᱞᱮᱱᱟᱭ ᱾ ᱛᱚᱵᱮ ᱱᱚᱶᱟ ᱛᱟᱭᱚᱢ ᱵᱷᱚᱴᱴ ᱵᱮᱱᱚᱨ ᱪᱚᱞᱚᱱ ᱪᱤᱛᱟ.ᱨ ᱢᱚᱨᱰᱚᱨ 2 ᱨᱮ ᱨᱮᱥᱢᱟ ᱨᱳᱞ‌ ᱠᱚ ᱮᱢᱟᱫᱮ ᱛᱟᱦᱮᱸᱫ ᱾
ᱠᱟ.ᱢᱤ ᱡᱤᱭᱚᱱ
ᱥᱩᱞᱚᱜᱽᱱᱟ ᱫᱚ ᱚᱢᱵᱚᱨ ᱫᱷᱟᱨᱟ ᱴᱮᱞᱤᱵᱤᱡᱚᱱ ᱥᱳ ᱠᱷᱚᱱ ᱟᱠᱴᱤᱝ ᱡᱤᱭᱚᱱ ᱮᱦᱚᱵ ᱞᱮᱜᱻᱟᱭ ᱾ ᱱᱚᱶᱟ ᱨᱮ ᱥᱩᱞᱚᱜᱽᱱᱟ ᱫᱚ ᱫᱷᱟᱨᱟ ᱨᱳᱞ ᱨᱮ ᱛᱟᱦᱮᱸ ᱞᱮᱱᱟᱭ ᱾ ᱱᱚᱶᱟ ᱥᱤᱨᱤᱡᱽ ᱫᱚ ᱵᱟᱨᱭᱟ ᱡᱟᱶᱲᱟ ᱜᱤᱫᱽᱨᱟ ᱪᱮᱛᱟᱱ ᱨᱮ ᱜᱚᱲᱦᱚᱱ ᱟᱠᱟᱱᱟ ᱾ ᱱᱚᱶᱟ ᱥᱤᱨᱤᱡᱽ ᱫᱚ ᱥᱳᱱᱤ ᱮᱱᱴᱥᱨᱴᱮᱱᱢᱮᱱᱴ ᱴᱮᱞᱤᱵᱤᱡᱚᱱ ᱨᱮ ᱥᱮᱯᱴᱮᱢᱵᱚᱨ ᱒᱐᱐᱗ ᱠᱷᱚᱱ ᱢᱟᱨᱪ ᱒᱐᱐᱘ ᱦᱟ.ᱵᱤᱡ ᱪᱟ.ᱞᱩ ᱞᱮᱱᱟ ᱾ ᱱᱩᱭᱟᱜ ᱫᱚᱥᱟᱨ ᱥᱳ ᱫᱚ ᱫᱳ ᱥᱟᱦᱮᱞᱤᱭᱟᱸ ᱠᱟᱱᱟ, ᱡᱟᱦᱟᱸ ᱨᱮ ᱥᱩᱞᱚᱜᱽᱱᱟ ᱫᱚ ᱢᱚᱭᱤᱛᱷᱟᱞᱤ ᱠᱮᱨᱮᱠᱴᱚᱨ ᱨᱮ ᱠᱟ.ᱢᱤ ᱞᱮᱜᱻᱭᱟ ᱾ ᱟᱨ ᱱᱚᱶᱟ ᱫᱚ ᱨᱟᱡᱚᱥᱛᱷᱟᱱ ᱟ.ᱛᱩ ᱨᱮᱱ ᱵᱟᱨᱭᱟ ᱜᱟᱛᱮ ᱠᱚ ᱤᱫᱤ ᱛᱮ ᱥᱩᱴᱤᱝ ᱞᱮᱱᱟ ᱾ ᱫᱳ ᱥᱟᱦᱮᱞᱤᱭᱟᱸ ᱫᱚ ᱡᱤ ᱴᱤᱵᱷᱤ ᱨᱮ ᱢᱟᱨᱪ ᱒᱐᱑᱐ ᱠᱷᱚᱱ ᱡᱩᱞᱟᱭ ᱒᱐᱑᱐ ᱦᱟ.ᱵᱤᱡ ᱴᱮᱞᱤᱠᱟᱥᱴ ᱞᱮᱱᱟ ᱚᱱᱟ ᱛᱟᱭᱚᱢ ᱱᱩᱭ ᱫᱚ ᱵᱤᱫᱟᱭᱤ, ᱨᱮ ᱥᱟᱠᱥᱤ ᱨᱳᱞ ᱠᱚᱨᱟᱣ ᱞᱮᱫᱟ ᱾ ᱱᱚᱶᱟ ᱫᱚ ᱢᱤᱫ ᱱᱮᱜᱮᱴᱤᱵᱽ ᱨᱳᱞ ᱛᱟᱦᱮᱸ ᱠᱟᱱ ᱛᱟᱭᱟ ᱾
ᱥᱩᱞᱚᱜᱽᱱᱟ ᱒᱐᱑᱑ ᱨᱮ ᱵᱚᱞᱤᱦᱩᱰ ᱯᱷᱤᱞᱢ ᱤᱱᱰᱚᱥᱴᱨᱤ ᱨᱮ ᱵᱚᱞᱟ ᱭᱮᱱᱟᱭ ᱾ ᱥᱩᱞᱚᱜᱽᱱᱟᱻᱟᱜ ᱯᱩᱭᱞᱩ ᱯᱷᱤᱞᱢ ᱫᱚ ᱢᱚᱨᱰᱚᱨ 2 ᱠᱟᱱᱟ, ᱡᱟᱦᱟᱸ ᱫᱚ ᱒᱐᱐᱔ ᱨᱮᱭᱟᱜ ᱢᱚᱨᱰᱚᱨ ᱨᱮᱭᱟᱜ ᱫᱚᱥᱟᱨ ᱯᱟᱴ‌ᱠᱟᱱᱟ ᱾ ᱱᱚᱶᱟ ᱯᱷᱤᱞᱢ ᱫᱚ ᱵᱤᱥᱮᱥ ᱯᱷᱤᱞᱢ ᱵᱮᱱᱟᱨ ᱞᱟᱛᱟᱨ ᱨᱮ ᱨᱤᱞᱤᱡᱚᱜ ᱠᱟᱱ ᱛᱟᱦᱮᱸᱫ ᱾ ᱱᱚᱶᱟ ᱯᱷᱤᱞᱢ ᱨᱮ ᱥᱩᱞᱚᱜᱽᱱᱟ ᱫᱚ ᱨᱮᱥᱢᱟ ᱠᱮᱨᱮᱠᱴᱚᱨ ᱨᱮ ᱢᱮᱱᱟᱭᱟ, ᱡᱟᱦᱟᱸᱭ ᱫᱚ ᱢᱤᱫ ᱟ.ᱛᱩ ᱨᱤᱱᱤᱡ ᱨᱮᱝᱜᱮᱡ ᱱᱷᱟᱪᱟᱨ ᱚᱲᱟᱜ ᱨᱤᱱᱤᱡ ᱠᱚᱞᱮᱡᱽ ᱠᱩᱲᱤ ᱠᱟᱱᱟᱭ ᱾ ᱱᱩᱭ ᱫᱚ ᱟᱡᱟᱜ ᱚᱲᱟᱜ ᱟᱥᱩᱞ‌ ᱞᱟ.ᱜᱤᱱ ᱯᱩᱭᱥᱟ‌. ᱠᱟᱣᱰᱤ ᱠᱷᱚᱡᱚᱜᱻᱟᱭ ᱾ ᱛᱚᱵᱮ ᱱᱩᱭ ᱫᱚ ᱯᱨᱚᱥᱴᱤᱪᱭᱩᱴ(prostitute) ᱞᱮᱠᱟᱛᱮ ᱠᱟ.ᱢᱤᱭᱟ ᱾ ᱟᱨ ᱢᱤᱫ ᱵᱚᱦᱚᱜ ᱟᱨ ᱵᱟᱝ ᱫᱤᱢᱟᱜᱽ ᱯᱟᱜᱽᱞᱟ,ᱦᱚᱲᱻᱮ ᱜᱚᱡᱮᱫ ᱠᱚ ᱠᱚᱲᱟ ᱯᱟᱞᱚ ᱨᱮ ᱯᱟᱲᱟᱜᱻᱟᱭ ᱾ ᱛᱚᱵᱮ ᱥᱩᱞᱚᱜᱽᱱᱟᱻᱟᱜ ᱨᱳᱞ ᱫᱚ ᱟᱭᱢᱟ ᱦᱚᱲᱟᱜ ᱢᱚᱱᱮ ᱠᱩᱥᱤ ᱞᱮᱭᱟ ᱾ ᱢᱚᱨᱰᱚᱨ 2 ᱛᱟᱭᱚᱢ ᱱᱩᱭ ᱫᱚ ᱟ.ᱰᱤ ᱜᱮ ᱧᱩᱛᱩᱢ ᱮᱱ ᱛᱟᱭᱟ ᱾ ᱟᱨ ᱨᱟᱵᱮ ᱪᱚᱞᱚᱱ ᱪᱤᱛᱟ.ᱨ ᱨᱮ ᱠᱟ.ᱢᱤ ᱧᱟᱢ ᱠᱮᱭᱟ ᱾ ᱱᱚᱶᱟ ᱨᱮ ᱫᱚ ᱨᱟᱡᱽ ᱠᱩᱢᱟᱨ ᱨᱟᱣ ᱟᱨ ᱫᱤᱵᱽᱭᱮᱱᱫᱩ ᱥᱚᱨᱢᱟ ᱛᱮᱠᱚ ᱞᱤᱰ ᱨᱳᱞ ᱠᱚ ᱧᱟᱢ ᱞᱮᱭᱟ ᱾ ᱚᱱᱟ ᱫᱚᱥᱟᱨ ᱜᱩᱨᱩᱫᱚᱠᱷᱥᱤᱬᱟ ᱪᱚᱞᱚᱱ ᱪᱤᱛᱟ.ᱨ ᱧᱟᱢ ᱞᱮᱭᱟ ᱾ ᱱᱚᱶᱟ ᱨᱮ ᱫᱚ ᱜᱤᱨᱤᱥ ᱠᱚᱨᱱᱟᱰ ᱟᱨ ᱨᱩᱯᱟ ᱜᱟᱝᱜᱩᱞᱤ ᱥᱟᱝ ᱠᱟ.ᱢᱤ‌ᱞᱮᱜᱻᱟᱭ ᱾  ᱱᱩᱭ ᱫᱚ ᱟᱨ ᱦᱚᱸ ᱨᱮᱰ ᱪᱚᱞᱚᱱ ᱪᱤᱛᱟ.ᱨ ᱨᱮ ᱱᱚᱡᱚᱨᱻᱮ ᱦᱮᱡ ᱞᱮᱱᱟ ᱾ ᱱᱚᱶᱟ ᱨᱮ ᱤᱱᱠᱚᱢ ᱴᱮᱠᱥ ᱚᱯᱷᱤᱥᱚᱨ ᱚᱡᱚᱭ ᱫᱮᱵᱜᱚᱱᱻᱤᱡ ᱤᱱᱯᱷᱚᱨᱢᱚᱨ ᱠᱩᱲᱤ ᱛᱟᱨᱟ ᱧᱩᱛᱩᱢ ᱛᱮ ᱨᱳᱞ ᱧᱟᱢ ᱞᱮᱭᱟ ᱾ ᱢᱚᱨᱟᱴᱷᱤ ᱪᱚᱞᱚᱱ ᱪᱳᱴᱤᱛᱟ.ᱨ ᱤᱥᱠ ᱣᱟᱞᱟ ᱞᱚᱵᱽ ᱨᱮ ᱥᱩᱞᱚᱜᱽᱱᱟ ᱫᱚ ᱟᱫᱤᱱᱟᱛᱷ ᱠᱳᱴᱷᱟᱨᱮ ᱥᱟᱝ ᱠᱟ.ᱢᱤ‌ᱞᱮᱭᱟ ᱾ ᱟᱠᱴᱤᱝ ᱡᱤᱭᱚᱱ ᱵᱟ.ᱜᱤ ᱠᱟᱛᱮ ᱱᱩᱭᱟᱜ ᱥᱴᱟᱭᱤᱞ, ᱟᱨ ᱯᱷᱤᱞᱢ ᱨᱮᱭᱟᱜ ᱠᱮᱢᱮᱟᱨᱤ ᱠᱟᱛᱷᱟ ᱠᱚ ᱦᱚᱸ ᱟᱰᱤᱭᱮᱱᱥ ᱠᱚ ᱨᱚᱯᱟᱲ ᱜᱮᱭᱟ ᱾ ᱛᱟᱢᱤᱞᱤ ᱪᱚᱞᱚᱱ ᱪᱤᱛᱟ.ᱨ ᱤᱥᱟᱭᱤ ᱫᱚ ᱟᱡᱟᱜ ᱟ.ᱰᱤ ᱩᱭᱦᱟᱨ,ᱵᱷᱟ.ᱜᱤ ᱯᱷᱤᱞᱢ ᱠᱟᱱ ᱛᱟᱭᱟ ᱾ ᱱᱚᱶᱟ ᱪᱚᱞᱚᱱ ᱪᱤᱛᱟ.ᱨ ᱨᱤᱱᱤᱡ ᱰᱤᱨᱮᱠᱴᱟᱨ,ᱯᱨᱚᱰᱭᱩᱥᱚᱨ ᱟᱨ ᱞᱤᱰ ᱟᱠᱴᱚᱨ ᱫᱚ ᱥ.ᱡ. ᱥᱩᱨᱭᱟ ᱠᱟᱱᱟᱭ ᱾ ᱛᱚᱵᱮ ᱥᱩᱞᱚᱜᱽᱱᱟᱻᱟᱜ ᱱᱚᱶᱟ ᱜᱮ ᱯᱩᱭᱞᱩ ᱛᱟᱢᱤᱞᱤ ᱪᱚᱞᱚᱱ ᱪᱤᱛᱟ.ᱨ ᱠᱟᱱᱟ ᱟᱨ ᱥᱩᱨᱭᱟᱻᱟᱜ ᱦᱚᱸ ᱙ ᱥᱟᱞ ᱛᱟᱭᱚᱢ ᱰᱤᱨᱮᱠᱴᱚᱨ ᱨᱩᱯ ᱛᱮ ᱛᱟᱢᱤᱞᱤ ᱤᱱᱰᱚᱥᱴᱨᱤ ᱨᱮ ᱵᱟᱯᱚᱥᱤ ᱠᱟᱱᱟ ᱾ ᱱᱤᱛᱚᱜ ᱥᱩᱞᱚᱜᱽᱱᱟ ᱫᱚ ᱢᱮᱨᱮᱰ ᱣᱤᱢᱮᱱ ᱰᱟᱭᱨᱤᱡ ᱫᱚᱥᱟᱨ ᱵᱷᱟᱜᱽ ᱧᱩᱛᱩᱢᱟᱱ ᱵᱤᱰᱤᱭᱚ ᱥᱤᱨᱤᱡᱽ ᱨᱮ ᱠᱟ.ᱢᱤ ᱠᱟᱱᱟᱭ ᱾
ᱥᱩᱞᱚᱜᱽᱱᱟ ᱫᱚ "᱒᱐᱑᱘ ᱨᱮᱭᱟᱜ ᱵᱷᱟᱨᱚᱛᱤᱭᱚ ᱥᱤᱱᱮᱢᱟ ᱨᱮ ᱡᱷᱚᱛᱚ ᱠᱷᱚᱱ ᱪᱚᱨᱚᱠ ᱟᱨ ᱱᱟᱯᱟᱭ ᱟᱠᱴᱤᱝ ᱟᱠᱴᱨᱮᱥ" ᱞᱮᱠᱟᱛᱮ ᱥᱟᱯᱲᱟᱣ ᱞᱮᱱ ᱛᱟ.ᱞᱠᱟ. ᱨᱮ ᱪᱟᱛᱟᱱ ᱠᱷᱚᱱ ᱛᱩᱨᱩᱭ ᱥᱤᱨᱤᱭᱮᱞ ᱨᱮ ᱥᱮᱞᱮᱫ ᱞᱮᱱᱟᱭ ᱾ ᱱᱚᱶᱟ ᱫᱚ ᱒᱐᱑᱘ ᱨᱮ ᱤᱱᱰᱤᱭᱟᱱ ᱞᱤᱰᱚᱨᱥᱤᱯ ᱠᱚᱱᱠᱞᱮᱵᱽ ᱟᱣᱟᱰ ᱯᱟᱦᱴᱟ ᱠᱷᱚᱱ ᱦᱮᱯᱨᱟᱣ ᱞᱮᱱᱟ ᱾ ᱱᱚᱶᱟ ᱨᱤᱱᱤᱡ ᱮᱛᱚᱦᱚᱵᱤᱭᱟ. ᱫᱚ ᱥᱚᱛᱭᱟ ᱵᱽᱨᱚᱦᱢᱟ ᱠᱟᱱᱟᱭ ᱾
ᱥᱟᱦᱢᱩᱠᱷᱤ ᱪᱤᱠᱤ
ᱥᱟᱦᱢᱩᱠᱷᱤ ᱪᱤᱠᱤ (ᱜᱩᱨᱩᱢᱩᱠᱷᱤ: ਸ਼ਾਹਮੁਖੀ, ᱥᱟᱦᱢᱩᱠᱷᱤ: شاہ مکھی) ᱫᱚ ᱢᱤᱫ ᱯᱷᱟᱨᱥᱤᱼᱟᱨᱚᱵᱤᱠ ᱪᱤᱠᱤ ᱠᱟᱱᱟ, ᱡᱟᱦᱟᱸ ᱫᱚ ᱯᱟᱠᱤᱥᱛᱟᱱ ᱨᱮᱱ ᱯᱚᱧᱡᱟᱵᱤ ᱢᱩᱥᱞᱟᱹ ᱯᱚᱧᱡᱟᱵᱤ ᱯᱟᱹᱨᱥᱤ ᱚᱞ ᱞᱟᱹᱜᱤᱫ ᱠᱚ ᱵᱮᱵᱦᱟᱨᱼᱟ  ᱾ ᱥᱟᱦᱢᱩᱠᱷᱤ ᱫᱚ ᱡᱚᱡᱚᱢ ᱛᱤ ᱥᱮᱫ ᱠᱷᱚᱱ ᱞᱮᱸᱜᱟ ᱛᱤ ᱥᱮᱫ ᱠᱚ ᱚᱠᱟ ᱾ ᱱᱚᱶᱟ ᱪᱤᱠᱤ ᱫᱚ ᱯᱚᱧᱡᱟᱵᱤ ᱯᱟᱹᱨᱥᱤ ᱚᱞ ᱞᱟᱹᱜᱤᱫ ᱵᱮᱵᱦᱟᱨᱚᱜ ᱠᱟᱱ ᱵᱟᱨᱭᱟ ᱚᱞ ᱛᱚᱦᱚᱨ (writing system) ᱢᱩᱫ ᱨᱮ ᱢᱤᱫ ᱚᱞ ᱛᱚᱦᱚᱨ ᱠᱟᱱᱟ, ᱮᱴᱟᱜᱟᱜ ᱫᱚ ᱜᱩᱨᱩᱢᱩᱠᱷᱤ ᱠᱟᱱᱟ, ᱡᱟᱦᱟᱸ ᱫᱚ ᱥᱤᱧᱚᱛ ᱫᱤᱥᱚᱢ ᱯᱚᱧᱡᱟᱵᱽ ᱯᱚᱱᱚᱛ ᱨᱮᱱ ᱥᱤᱠᱷ ᱠᱚᱠᱚ ᱵᱮᱵᱦᱟᱨᱼᱟ ᱾
ᱠᱮᱪᱮᱫ ᱟᱲᱟᱝ ᱠᱚ
No Punjabi words begin with ں, ھ, ڑ or ے. The digraphs of aspirated consonants are as follows.
ᱜᱩᱨᱩᱢᱩᱠᱷᱤ ᱟᱨ ᱥᱟᱦᱢᱩᱠᱷᱤ ᱨᱮᱱᱟᱜ ᱛᱩᱞᱟᱹ ᱡᱚᱠᱷᱟ
thumb|upright=3|left
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱚᱞ ᱛᱚᱦᱚᱨ ᱛᱷᱚᱠ: ᱪᱤᱠᱤ ᱛᱷᱚᱠ: ᱦᱚᱨᱚᱯ ᱛᱷᱚᱠ: ᱯᱚᱧᱡᱟᱵᱤ ᱛᱷᱚᱠ: ᱯᱚᱧᱡᱟᱵᱤ ᱯᱟᱹᱨᱥᱤ
ᱢᱟᱞᱵᱤ ᱯᱟᱹᱨᱥᱤ
ᱢᱟᱞᱣᱤ ᱥᱮ ᱢᱟᱞᱵᱤ, ᱫᱚ ᱢᱤᱫ ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱠᱟᱱᱟ ᱡᱟᱦᱟᱸ ᱫᱚ ᱥᱤᱧᱚᱛ ᱨᱮᱭᱟᱜ ᱢᱟᱞᱣᱟ ᱴᱚᱴᱷᱟ ᱨᱮᱠᱚ ᱨᱚᱲᱟ ᱾ ᱱᱚᱣᱟ ᱫᱚ ᱱᱤᱢᱟᱲᱤ ᱯᱟᱹᱨᱥᱤ ᱥᱟᱶ ᱥᱩᱨᱼᱥᱩᱯᱩᱨ ᱥᱟᱹᱜᱟᱹᱭ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱭᱟᱜ ᱢᱤᱱᱟᱲ ᱴᱚᱴᱷᱟ ᱨᱮᱠᱚ ᱨᱚᱲᱟ ᱾
ᱢᱟᱞᱵᱤ ᱯᱟᱹᱨᱥᱤ ᱨᱮᱭᱟᱜ ᱪᱟᱸᱜᱟ ᱯᱟᱹᱨᱥᱤ ᱠᱚ ᱦᱩᱭᱩᱜ ᱠᱟᱱᱟ ᱩᱡᱽᱡᱮᱭᱱᱤ (ᱩᱡᱽᱡᱮᱱ, ᱫᱷᱟᱨ, ᱤᱱᱫᱚᱨ, ᱫᱮᱵᱟᱥ, ᱥᱟᱡᱟᱯᱩᱨ, ᱥᱤᱦᱚᱨ ᱦᱚᱱᱚᱛ ᱠᱚ), ᱡᱟᱨᱟᱣᱟᱲᱤ (ᱨᱚᱛᱞᱚᱢ, ᱢᱟᱸᱫᱽᱥᱚᱨ, ᱱᱤᱢᱚᱪ ᱦᱚᱱᱚᱛ ᱠᱚ), ᱩᱢᱟᱛᱷᱣᱟᱲᱤ (ᱨᱟᱡᱽᱜᱚᱲ ᱦᱚᱱᱚᱛ) ᱟᱨ ᱥᱳᱱᱫᱷᱣᱟᱲᱤ (ᱡᱷᱟᱞᱣᱟᱲ ᱦᱚᱱᱚᱛ) ᱾ ᱩᱡᱽᱡᱮᱭᱱᱤ ᱫᱚ ᱥᱟᱱᱟᱢ ᱠᱷᱚᱱ ᱠᱤᱥᱟᱹᱬ ᱪᱟᱸᱜᱟ ᱯᱟᱹᱨᱥᱤ ᱠᱟᱱᱟ, ᱟᱨ ᱟᱫᱚᱢ ᱟᱫᱚᱢ ᱡᱚᱠᱷᱮᱡ ᱜᱚᱴᱟ ᱯᱟᱹᱨᱥᱤ ᱜᱮ ᱱᱚᱣᱟ ᱧᱩᱛᱩᱢ ᱛᱮ ᱵᱟᱲᱟᱭᱚᱜᱼᱟ ᱾
᱗᱕% ᱜᱟᱱ ᱢᱟᱞᱵᱤ ᱦᱚᱲ ᱦᱤᱱᱫᱤ ᱛᱮᱠᱚ ᱨᱚᱲᱼᱨᱚᱯᱚᱲ ᱫᱟᱲᱮᱭᱟᱜᱼᱟ, ᱡᱟᱦᱟᱸ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱭᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾ ᱟᱨ ᱫᱚᱥᱟᱨ ᱯᱟᱹᱨᱥᱤ ᱡᱮᱞᱮᱠᱟ ᱦᱤᱱᱫᱤ ᱥᱤᱠᱷᱱᱟᱹᱛ ᱨᱮᱭᱟᱜ ᱫᱚᱨ ᱔᱐% ᱜᱟᱱ ᱾ ᱱᱚᱣᱟ ᱯᱟᱹᱨᱥᱤ ᱨᱮᱭᱟᱜ ᱟᱭᱢᱟ ᱜᱟᱱ ᱵᱟᱝ ᱯᱟᱨᱥᱟᱞ ᱟᱠᱟᱱᱟ ᱫᱩᱨᱤᱵᱽ ᱠᱚ ᱢᱮᱱᱟᱜᱼᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ:ᱯᱟᱹᱨᱥᱤ ᱛᱷᱚᱠ:ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱛᱷᱚᱠ:ᱤᱱᱫᱳᱼᱤᱨᱟᱱᱤᱭᱟᱱ ᱯᱟᱹᱨᱥᱤ ᱛᱷᱚᱠ:ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱛᱷᱚᱠ:ᱯᱟᱪᱮ ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱟᱹᱨᱥᱤ ᱠᱚ ᱛᱷᱚᱠ:ᱢᱚᱫᱷᱭᱚ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ:ᱨᱟᱡᱚᱥᱛᱷᱟᱱ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ:ᱫᱮᱵᱽᱱᱟᱜᱽᱨᱤ
ᱪᱷᱚᱛᱛᱤᱥᱜᱚᱲ ᱨᱮᱱᱟᱜ ᱦᱚᱱᱚᱛ ᱠᱚ
ᱥᱤᱧᱚᱛ ᱨᱮᱱᱟᱜ ᱢᱤᱫ ᱯᱚᱱᱚᱛ ᱪᱷᱚᱛᱛᱤᱥᱜᱚᱲ ᱨᱮ ᱒᱘ ᱜᱚᱴᱟᱝ ᱪᱟᱪᱞᱟᱣ ᱦᱚᱱᱚᱛ ᱢᱮᱱᱟᱜᱼᱟ ᱾ ᱢᱚᱫᱷᱭᱚ ᱯᱨᱚᱫᱮᱥ ᱠᱷᱚᱱ ᱵᱷᱤᱱᱟᱹ ᱚᱠᱛᱚ, ᱢᱩᱬ ᱞᱮᱠᱟᱛᱮ ᱪᱷᱚᱛᱛᱤᱥᱜᱚᱲ ᱨᱮ ᱑᱖ ᱜᱚᱴᱟᱝ ᱦᱚᱱᱚᱛ ᱛᱟᱦᱮᱸ ᱠᱟᱱᱟ ᱾ ᱵᱟᱨᱭᱟ ᱱᱚᱣᱟ ᱦᱚᱱᱚᱛ : ᱵᱤᱡᱟᱯᱩᱨ ᱟᱨ ᱱᱟᱨᱟᱭᱚᱱᱯᱩᱨ ᱫᱚ ᱑᱑ ᱢᱮᱭ, ᱒᱐᱐᱗ ᱥᱟᱞ ᱨᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱟᱨ ᱟᱨᱮ ᱜᱤᱴᱟᱝ ᱦᱚᱱᱚᱛ ᱫᱚ ᱑ ᱡᱟᱱᱩᱣᱟᱨᱤ, ᱒᱐᱑᱒ ᱨᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾ ᱛᱟᱞᱢᱟ ᱟᱨ ᱥᱩᱨ ᱥᱟᱥᱚᱱᱤᱭᱟᱹ ᱵᱮᱵᱚᱥᱛᱟ ᱞᱟᱹᱜᱤᱫ ᱛᱮ ᱜᱩᱴ ᱦᱚᱱᱚᱛ ᱵᱮᱱᱟᱣ ᱮᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱧᱩᱛᱩᱢ ᱥᱩᱠᱢᱟ, ᱠᱚᱸᱰᱟᱜᱟᱶ, ᱵᱟᱞᱚᱫᱽ, ᱵᱮᱢᱮᱛᱟᱨᱟ, ᱵᱚᱞᱳᱫᱟ ᱵᱟᱡᱟᱨ, ᱜᱚᱨᱤᱛᱟᱵᱚᱸᱫᱽ, ᱢᱩᱝᱜᱮᱞᱤ, ᱥᱩᱨᱚᱡᱽᱯᱩᱨ ᱟᱨ ᱵᱟᱞᱟᱨᱟᱢᱯᱩᱨ ᱫᱚᱦᱚ ᱮᱱᱟ ᱾
ᱪᱷᱚᱛᱛᱤᱥᱜᱚᱲ ᱨᱮᱱᱟᱜ ᱦᱚᱱᱚᱛ
᱒᱐᱑᱙ ᱨᱮ ᱢᱤᱫ ᱱᱟᱣᱟ ᱦᱚᱱᱚᱛ ᱵᱮᱱᱟᱣ ᱛᱟᱭᱚᱢ, ᱪᱷᱚᱛᱛᱤᱥᱜᱚᱲ ᱨᱮ ᱓᱘ ᱦᱚᱱᱚᱛ ᱥᱮᱞᱮᱫ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
* Districts ᱪᱷᱚᱛᱛᱤᱥᱜᱚᱲ
ᱡᱚᱱ ᱞᱚᱠ
ᱡᱤᱭᱚᱱ
᱑᱖᱓᱒ ᱥᱮᱨᱢᱟ ᱨᱮ ᱵᱨᱤᱴᱮᱱ ᱨᱮᱱᱟᱜ ᱵᱨᱤᱥᱴᱚᱞ ᱟᱲᱮ ᱨᱮᱭ ᱡᱟᱱᱟᱢ ᱟᱠᱟᱱᱟ᱾ ᱟᱡ ᱵᱟᱵᱟᱣᱟᱜ ᱧᱤᱛᱩᱢ ᱦᱚᱸ ᱛᱟᱦᱮ ᱠᱟᱱᱟ ᱡᱚᱱ ᱞᱚᱠ᱾ ᱟᱡ ᱵᱟᱵᱟ ᱫᱚ lawyer ᱮ ᱛᱟᱦᱮ ᱠᱟᱱᱟ᱾ ᱑᱖᱔᱗ ᱥᱮᱨᱢᱟ ᱨᱮ ᱞᱚᱠ ᱫᱚ ᱚᱭᱮᱥᱴ ᱢᱤᱱᱤᱥᱴᱟᱨ ᱤᱥᱠᱩᱞ ᱨᱮ ᱟᱭᱟᱜ ᱯᱟᱲᱦᱟᱜ ᱡᱤᱭᱚᱱᱮ ᱮᱦᱚᱵ ᱠᱮᱫᱟ᱾ ᱑᱖᱕᱒ ᱥᱮᱨᱢᱟ ᱨᱮ ᱚᱠᱥᱯᱷᱚᱨᱰ ᱤᱣᱱᱤᱵᱷᱟᱨᱥᱤᱴᱤ ᱨᱮᱱᱟᱜ ᱠᱨᱟᱭᱤᱥᱴ ᱪᱟᱨᱪ ᱠᱚᱞᱮᱡᱽ ᱨᱮᱭ ᱵᱷᱚᱨᱛᱤ ᱭᱮᱱᱟ᱾ ᱚᱠᱥᱯᱷᱚᱨᱰ ᱨᱮ ᱞᱚᱠ ᱫᱚ ᱥᱟᱱᱟᱥᱤ, Chemistry, physics, medicine ᱮᱢᱟᱱ ᱥᱟᱛᱟᱢ ᱠᱚ ᱪᱮᱛᱟᱱᱮ ᱯᱟᱲᱦᱟᱣ ᱮᱱᱟ᱾ ᱑᱖᱕᱙ ᱥᱮᱨᱢᱟ ᱨᱮ ᱠᱨᱟᱭᱤᱥᱴᱟᱞ ᱪᱟᱨᱪ ᱠᱚᱞᱮᱡᱽ ᱨᱮ ᱥᱤᱱᱤᱭᱚᱨ ᱤᱥᱴᱩᱰᱮᱱᱴ ᱮ ᱦᱩᱭᱮᱱᱟ᱾ ᱛᱟᱭᱚᱢ ᱥᱮᱨᱢᱟ ᱜᱨᱤᱠ ᱯᱟᱹᱨᱥᱤ ᱨᱮᱱ professor ᱮ ᱦᱩᱭᱮᱱᱟ᱾ ᱛᱟᱭᱚᱢ ᱛᱮ ᱮᱞᱠᱷᱟ ᱨᱮᱱ ᱯᱟᱲᱦᱟᱣᱤᱡ ᱟᱨ ᱯᱷᱤᱞᱚᱥᱚᱯᱷᱤ ᱨᱮᱱ professor ᱮ ᱦᱩᱭᱮᱱᱟ᱾ ᱟᱭᱟᱜ ᱠᱟᱹᱢᱤᱭᱟᱹ ᱡᱤᱭᱚᱱ ᱨᱮ professor, ᱪᱤᱠᱤᱛᱥᱚᱠ ᱟᱨ ᱨᱟᱡ ᱜᱩᱰᱤᱛ ᱦᱩᱭ ᱠᱟᱛᱮᱜ ᱟᱭᱢᱟᱭ ᱠᱟᱹᱢᱤ ᱟᱠᱟᱫᱟ᱾᱑᱖᱗᱑ ᱥᱮᱨᱢᱟ ᱥᱮᱡ ᱢᱟᱱᱣᱟ ᱜᱮᱱ ᱟᱨ ᱨᱟᱥᱴᱨᱚ ᱥᱚᱢᱟᱡᱽ ᱪᱮᱛᱟᱱ ᱚᱞᱮ ᱮᱦᱚᱵ ᱮᱱᱟ᱾ ᱑᱖᱙᱐ ᱥᱮᱨᱢᱟ ᱨᱮ ᱩᱱᱤᱭᱟᱜ ᱟᱹᱰᱤ ᱧᱤᱛᱩᱢᱟᱱ ᱯᱚᱛᱚᱵ An Essay Concerning Human Understanding ᱨᱮᱱᱟᱜ ᱯᱩᱭᱞᱩ ᱥᱟᱯᱲᱟᱣ ᱩᱪᱷᱟᱹᱱᱮᱱᱟ᱾ ᱞᱚᱠ ᱵᱟᱧᱪᱟᱣ ᱛᱟᱦᱮᱱ ᱵᱷᱚᱨ ᱜᱮ ᱱᱤᱭᱟᱹ ᱯᱚᱛᱚᱵ ᱨᱮᱱᱟ ᱟᱨᱦᱚᱸ ᱯᱮᱭᱟ ᱥᱟᱯᱲᱟᱣ ᱩᱪᱷᱟᱹᱱᱮᱱᱟ᱾ ᱚᱱᱟ ᱥᱮᱨᱢᱟ ᱜᱮ ᱟᱨᱦᱚᱸ ᱢᱤᱫ ᱴᱮᱱ ᱯᱚᱛᱚᱵ ᱩᱪᱷᱟᱹᱱᱮᱱ ᱛᱟᱭᱟ Two Treatise on Civil Government᱾ ᱑᱖᱙᱓ ᱨᱮ ᱩᱪᱷᱟᱹᱱᱮᱱᱟ ᱥᱮᱪᱮᱫ ᱪᱮᱛᱟᱱ ᱛᱷᱚᱲᱟ ᱯᱚᱛᱚᱵ Some Thoughts Concerning Education। ᱡᱚᱭᱚᱱ ᱨᱮᱱᱟᱜ ᱢᱩᱪᱟᱹᱫ ᱥᱮᱡ ᱫᱚ ᱦᱚᱲᱢᱚ ᱡᱟᱲᱟᱣᱮᱱ ᱛᱟᱭᱟ᱾ ᱑᱗᱐᱔ ᱥᱮᱨᱢᱟ ᱨᱮᱭ ᱦᱟᱱᱟᱯᱩᱨᱤᱭᱮᱱᱟ᱾ ᱞᱚᱠ ᱫᱚ ᱵᱮᱜᱚᱨ ᱵᱟᱯᱞᱟ ᱜᱮᱭ ᱛᱟᱦᱮᱠᱟᱱ ᱛᱮ ᱜᱤᱫᱽᱨᱟᱹ ᱯᱤᱫᱽᱨᱟᱹ ᱦᱚᱸ ᱵᱟᱠᱚ ᱛᱟᱦᱮ ᱠᱟᱱᱛᱟᱭᱟ᱾
ᱵᱟᱠᱩ
ᱵᱟᱠᱩ (ᱟᱡᱟᱨᱵᱟᱭᱡᱟᱱᱤ : Bakı) ᱫᱚ ᱟᱡᱟᱨᱵᱟᱭᱡᱟᱱ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ ᱟᱨ ᱚᱸᱰᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱱᱟᱜᱟᱨ ᱦᱚᱸ ᱠᱟᱱᱟ ᱾ ᱱᱚᱶᱟ ᱱᱟᱜᱟᱨ ᱫᱚ ᱟᱡᱟᱨᱵᱟᱭᱡᱟᱱ ᱨᱮᱱᱟᱜ ᱠᱚᱧᱮ ᱥᱮᱦᱮ ᱨᱮ ᱟᱨ ᱟᱵᱮᱥᱴᱚᱱ ᱯᱮᱱᱤᱥᱩᱞᱟ ᱠᱟᱥᱯᱤᱭᱟᱱ ᱥᱟᱹᱢᱩᱸᱫᱽ ᱨᱮᱱᱟᱜ ᱯᱟᱪᱮ ᱟᱲᱮ ᱨᱮ ᱢᱮᱱᱟᱜᱼᱟ ᱾ ᱠᱟᱥᱯᱤᱭᱟᱱ ᱥᱟᱹᱢᱩᱸᱫᱽ ᱡᱟᱯᱟᱜ ᱱᱟᱜᱟᱨ ᱵᱷᱤᱲᱟᱹᱣ ᱨᱮ ᱟᱭᱢᱟ ᱥᱩᱱᱩᱢ ᱠᱷᱟᱫᱟᱱ ᱢᱮᱱᱟᱜᱼᱟ ᱾ ᱥᱩᱱᱩᱢ ᱥᱟᱥᱟᱯᱷᱟ ᱫᱚ ᱱᱚᱶᱟ ᱱᱟᱜᱟᱨ ᱨᱮᱱᱟᱜ ᱢᱩᱬ ᱠᱟᱹᱨᱜᱟᱲ ᱠᱟᱱᱟ ᱾ ᱵᱟᱠᱩ ᱠᱷᱚᱱ ᱠᱷᱚᱸᱡᱟ ᱦᱟᱠᱟᱱ ᱯᱟᱭᱤᱯ ᱞᱟᱭᱤᱱ ᱛᱮ ᱥᱟᱦᱟᱥᱟ, ᱡᱚᱨᱡᱤᱭᱟ, ᱱᱚᱵᱚᱥᱟᱨᱭᱤᱡᱟᱠ (Novosaryczak) ᱟᱨ ᱨᱩᱥᱤᱭᱟ ᱨᱮᱱᱟᱜ ᱦᱮᱸᱫᱮ ᱥᱟᱹᱢᱩᱸᱫᱽ ᱟᱲᱮ ᱟᱨ ᱛᱮᱦᱨᱟᱱ ᱨᱮᱱᱟᱜ ᱢᱮᱰᱤᱴᱮᱨᱤᱭᱟᱱ ᱥᱟᱹᱢᱩᱸᱫᱽ, ᱛᱩᱨᱠᱤ ᱮᱢᱟᱱ ᱴᱚᱴᱷᱟ ᱛᱮ ᱥᱩᱱᱩᱢ ᱥᱮᱱᱚᱜ ᱠᱟᱱᱟ ᱾ ᱵᱟᱠᱩ ᱨᱮ ᱟᱨᱦᱚᱸ ᱡᱚᱢᱟᱜ, ᱢᱮᱬᱦᱮᱫ, ᱛᱩᱞᱟᱹᱢ ᱟᱨ ᱦᱟᱨᱛᱟ ᱠᱟᱹᱨᱜᱟᱹᱲ ᱦᱚᱸ ᱢᱮᱱᱟᱜ ᱜᱮᱭᱟ ᱾ ᱞᱚᱱᱞᱤ ᱯᱞᱟᱱᱮᱴᱟᱜ ᱠᱷᱚᱸᱫᱽᱨᱚᱸᱫᱽ ᱞᱮᱠᱟᱛᱮ ᱵᱟᱠᱩ ᱫᱚ ᱡᱮᱜᱮᱛ ᱨᱮᱱᱟᱜ ᱱᱟᱭᱤᱴ ᱞᱟᱭᱤᱯᱷ ᱵᱟᱝᱢᱟ ᱧᱤᱫᱟᱹ ᱡᱤᱭᱚᱱ ᱞᱟᱹᱜᱤᱫ ᱴᱚᱯ ᱑᱐ ᱴᱷᱟᱣ ᱵᱷᱤᱛᱤᱨ ᱨᱮ ᱢᱮᱱᱟᱭᱟ ᱾
ᱱᱟᱜᱟᱢ
ᱵᱟᱠᱩ ᱱᱟᱜᱟᱨ ᱨᱮᱱᱟᱜ ᱢᱟᱨᱮ ᱮᱞᱟᱠᱟ ᱫᱚ ᱱᱚᱶᱟ ᱱᱟᱜᱟᱨ ᱨᱮᱱᱟᱜ ᱡᱤᱣᱤ ᱢᱮᱱᱛᱮ ᱠᱚ ᱢᱮᱛᱟᱜ ᱠᱟᱱᱟ, ᱡᱟᱦᱟᱸ ᱨᱮᱱᱟᱜ ᱧᱩᱛᱩᱢ ᱫᱚ ᱤᱱᱪᱮᱨᱤ ᱥᱮᱦᱟᱨ ᱾ ᱒᱐᱐᱐ ᱥᱟᱞᱮ ᱨᱮ ᱭᱩᱱᱮᱥᱠᱚ ᱤᱱᱪᱮᱨᱤ ᱥᱮᱦᱟᱨ ᱫᱚ ᱡᱮᱜᱮᱛ ᱨᱮᱱᱟᱜ ᱦᱮᱨᱤᱴᱮᱡᱽ (heritage) ᱴᱷᱟᱶ ᱞᱮᱠᱟᱛᱮ ᱢᱟᱹᱱ ᱮᱢ ᱟᱠᱟᱫᱼᱟᱭ ᱾ ᱱᱚᱶᱟ ᱮᱞᱟᱠᱟ ᱨᱮ ᱟᱹᱰᱤ ᱵᱷᱮᱜᱟᱨ ᱵᱷᱮᱜᱟᱨᱟᱜ ᱟᱨᱠᱤᱴᱮᱠᱪᱚᱨ, ᱟᱢᱮᱴᱷᱤ, ᱥᱟᱥᱟᱱᱤᱭᱟ, ᱟᱨᱚᱵᱤᱠ, ᱯᱚᱨᱥᱤᱭᱟᱱ, ᱥᱤᱵᱷᱟᱱᱤ, ᱚᱴᱚᱢᱟᱱ ᱟᱨ ᱨᱩᱥᱤᱭᱟᱱ ᱞᱟᱠᱪᱟᱨ ᱨᱮᱱᱟᱜ ᱪᱤᱱᱦᱟᱹ ᱠᱚ ᱧᱮᱞ ᱧᱟᱢᱚᱜᱼᱟ ᱾ ᱤᱱᱪᱮᱨᱤ ᱥᱮᱦᱟᱨ ᱨᱮᱱᱟᱜ ᱫᱩ ᱫᱟᱨᱟᱢ ᱵᱷᱤᱛ ᱫᱚ ᱑᱒ ᱥᱟᱭᱟᱸᱫ ᱨᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ ᱠᱟᱥᱯᱤᱭᱟᱱ ᱥᱟᱹᱢᱩᱸᱫᱽ ᱥᱟᱢᱟᱝ ᱨᱮ ᱟᱭᱢᱟ ᱜᱚᱴᱟᱝ ᱢᱞᱚᱰᱚᱨᱱ ᱵᱤᱞᱰᱤᱝᱥ ᱠᱚ ᱛᱮᱭᱟᱨ ᱟᱠᱟᱱᱟ ᱾ ᱢᱚᱰᱚᱨᱱ ᱵᱟᱠᱩ ᱱᱟᱜᱟᱨ ᱵᱷᱤᱛᱤᱨ ᱨᱮ ᱵᱟᱠᱩ ᱥᱚᱨᱠᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱦᱚᱸ ᱥᱮᱞᱮᱫ ᱢᱮᱱᱟᱜᱼᱟ ᱾ ᱟᱭᱢᱟ ᱛᱷᱤᱭᱮᱴᱚᱨ ᱟᱨ ᱢᱤᱣᱡᱤᱭᱚᱢ ᱡᱟᱦᱟᱸ ᱫᱚ ᱑᱙᱑᱙ ᱥᱟᱞᱮ ᱨᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾
ᱪᱷᱟᱹᱴᱭᱟᱹᱨ
ᱱᱟᱜᱟᱨ ᱨᱮᱱᱟᱜ ᱧᱩᱛᱩᱢ ᱫᱚ ᱯᱚᱨᱥᱤᱭᱟᱱ ᱟᱹᱲᱟᱹ ᱵᱟᱰ-ᱠᱩᱵᱮ (باد-کوبه Bād-kube) ᱠᱷᱚᱱ ᱦᱮᱡ ᱟᱠᱟᱱᱟ, ᱡᱟᱦᱟᱸ ᱨᱮᱱᱟᱜ ᱢᱮᱱᱮᱛ ᱦᱩᱭᱩᱜ ᱠᱟᱱᱟ "ᱦᱚᱭ ᱛᱷᱟᱯᱲᱮᱜ ᱱᱟᱜᱟᱨ" ᱾ ᱵᱟᱰ ᱢᱮᱱᱫᱚ "ᱦᱚᱭ" ᱟᱨ ᱠᱩᱵᱮ ᱫᱚ "ᱠᱩᱵᱤᱰᱟᱱ" (کوبیدن kubidan) ᱨᱮᱱᱟᱜ ᱢᱩᱬ ᱟᱹᱲᱟᱹ ᱡᱟᱦᱟᱸ ᱫᱚ "ᱛᱷᱟᱯᱲᱮᱜ" ᱟᱨᱵᱟᱝ "ᱟᱹᱰᱤ ᱡᱩᱨ ᱛᱮ ᱛᱟᱹᱠᱤᱡᱚᱜ" ᱨᱮᱱᱟᱝ ᱢᱮᱱᱮᱛ ᱮ ᱥᱚᱫᱚᱨᱮᱫᱼᱟ ᱾ ᱢᱮᱱᱫᱚ ᱢᱤᱫ ᱛᱷᱟᱶ ᱡᱟᱦᱟᱸ ᱨᱮ ᱦᱚᱭ ᱟᱹᱰᱤ ᱡᱩᱨ ᱛᱮ ᱛᱟᱹᱠᱤᱡᱚᱜᱼᱟ ᱵᱟᱝᱢᱟ ᱛᱷᱟᱯᱲᱮᱜᱼᱟ ᱾ ᱚᱥᱚᱞ ᱨᱮ ᱱᱚᱶᱟ ᱱᱟᱜᱟᱨ ᱫᱚ ᱡᱩᱨ ᱦᱚᱭ ᱦᱤᱥᱤᱫ ᱦᱩᱰᱩᱨ ᱵᱚᱡᱚᱨ ᱫᱟᱜ ᱡᱟᱹᱲᱤ ᱠᱷᱟᱹᱛᱤᱨ ᱵᱟᱰᱟᱭᱚᱜᱼᱟ ᱾ ᱱᱚᱶᱟ ᱱᱟᱜᱟᱨ ᱫᱚ "ᱦᱚᱭ ᱱᱟᱜᱟᱨ" ᱢᱮᱱᱛᱮ ᱦᱚᱸ ᱠᱚ ᱵᱟᱭᱱᱟᱭ ᱜᱮᱭᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘
ᱥᱟᱸᱜᱽᱨᱤ ᱢᱚᱦᱩᱞᱟ, ᱵᱤᱨᱵᱷᱩᱢ (ᱯᱚᱪᱷᱤᱢ ᱵᱟᱸᱜᱽᱞᱟ)
ᱥᱟᱸᱜᱽᱨᱤ ᱢᱚᱦᱩᱞᱟ (Sangri Mahula) ᱟᱨᱵᱟᱝ ᱢᱟᱹᱶᱞᱟᱹ ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱵᱳᱞᱯᱩᱨᱼᱥᱨᱤᱱᱤᱠᱮᱛᱚᱱ ᱵᱽᱞᱚᱠ (block), ᱵᱤᱨᱵᱷᱩᱢ ᱦᱚᱱᱚᱛ, ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱑᱙᱗ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱘᱘᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱔᱓᱕ ᱜᱚᱴᱟᱝ ᱠᱚᱲᱟ ᱟᱨ ᱔᱔᱙ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤ
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱗᱒.᱔᱔ % ᱛᱟᱦᱮᱸ ᱠᱟᱱᱟ ᱟᱨ ᱯᱚᱱᱚᱛ ᱨᱮᱱᱟᱜ ᱫᱚ ᱗᱖.᱒᱖ % ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱗᱙.᱕᱓ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱖᱕.᱖᱖ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱠᱚᱝᱠᱟᱞᱤᱛᱚᱞᱟ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱫᱚ ᱵᱳᱞᱯᱩᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫᱥᱟᱯᱲᱟᱣ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱟᱨ ᱥᱚᱨᱠᱟᱨᱤ ᱠᱚᱞᱮᱡᱽ ᱫᱚ ᱵᱳᱞᱯᱩᱨ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱞᱟᱹᱜᱤᱫ ᱕ ᱠᱤᱞᱚᱢᱤᱴᱚᱨ ᱢᱟᱹᱫᱽ ᱨᱮ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱟᱨ ᱑᱖ ᱠᱤᱞᱚᱢᱤᱴᱚᱨ ᱜᱟᱱ ᱥᱟᱺᱜᱤᱧ ᱵᱳᱞᱯᱩᱨ ᱟᱨ ᱯᱨᱟᱱᱛᱤᱠ ᱨᱮ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱯᱟᱴ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾ ᱟᱹᱛᱩ ᱨᱮ ᱥᱤᱛᱩᱝ ᱨᱤᱛᱩ ᱨᱮ ᱑᱖ ᱴᱟᱲᱟᱝ (ᱜᱷᱚᱱᱴᱟ) ᱟᱨ ᱨᱟᱵᱟᱝ ᱨᱤᱛᱩ ᱨᱮ ᱔ ᱴᱟᱲᱟᱝ ᱵᱤᱡᱽᱞᱤ ᱧᱟᱢᱚᱜᱼᱟ ᱾
ᱥᱣᱟᱢᱤ ᱵᱤᱵᱮᱠᱟᱱᱚᱱᱫᱚ
ᱥᱣᱟᱢᱤ ᱵᱤᱵᱮᱠᱟᱱᱚᱱᱫᱚ
ᱫᱷᱟ.ᱨᱛᱤ ᱨᱮ ᱛᱤᱱ ᱡᱚᱦᱚᱜ ᱫᱷᱚᱨᱚᱢ ᱢᱟᱞᱚᱴᱚᱜ ᱚᱠᱛᱚ ᱥᱮᱴᱮᱨᱚᱜᱼᱟ, ᱢᱩᱨᱩᱠ ᱵᱩᱫᱷᱤ ᱟᱨ ᱵᱟ.ᱲᱤᱡ ᱵᱮᱵᱷᱟᱨ ᱛᱮ ᱢᱟ.ᱱᱢᱤ ᱥᱟᱶᱛᱟ ᱨᱮ ᱥᱚᱱᱚᱛ ᱛᱟᱲᱟᱢ ᱰᱟᱦᱟᱨ ᱠᱚ ᱵᱟ.ᱲᱤᱡᱟ, ᱩᱱ ᱵᱮᱲᱟᱨᱮ ᱢᱟᱦᱟᱱ ᱢᱟ.ᱱᱢᱤ ᱥᱟᱶᱛᱟ ᱨᱮᱠᱚ ᱚᱯᱮᱞᱚᱜᱼᱟ ᱾ ᱢᱟ.ᱱᱢᱤ ᱥᱟᱶᱛᱟ ᱨᱮ ᱱᱟᱶᱟ ᱥᱮᱦᱮᱫ ᱧᱮᱞ ᱦᱚᱪᱚ ᱠᱟᱛᱮ ᱫᱷᱚᱨᱚᱢ ᱠᱚ ᱛᱷᱟᱯᱚᱱ ᱨᱩᱣᱟ.ᱲᱟ ᱾ ᱪᱮᱸᱜᱷᱟᱜ ᱨᱮᱭᱟᱜ ᱱᱟᱶᱟ ᱟᱸᱥ ᱪᱷᱟᱨᱟᱣ ᱠᱟᱛᱮ ᱥᱟᱶᱛᱟ ᱨᱮ ᱥᱟ.ᱱᱛᱤ, ᱥᱚᱱᱚᱛ ᱟᱨ ᱥᱤᱯᱤᱵᱤᱞ ᱨᱮᱭᱟᱜ ᱦᱚᱭᱼᱦᱤᱥᱤᱫ ᱠᱚ ᱦᱟᱞᱟᱭ ᱦᱚᱪᱚᱭᱟ ᱾ ᱥᱣᱟᱢᱤ ᱵᱤᱵᱮᱠᱟᱱᱚᱱᱫᱚ ᱦᱚᱸ ᱱᱚᱝᱠᱟᱱᱤᱡ ᱜᱮ ᱢᱤᱫ ᱥᱮᱬᱟᱛ ᱢᱟ.ᱱᱢᱤ ᱠᱟᱱᱟᱭ ᱾
ᱡᱟᱱᱟᱢ
ᱵᱤᱵᱮᱠᱟᱱᱚᱱᱫᱚ ᱫᱚ ᱑᱘᱖᱓ ᱥᱟᱞᱮᱨᱮ ᱡᱟᱱᱩᱣᱟᱨᱤ ᱑᱒ ᱢᱟᱺᱦᱤᱛ ᱦᱤᱞᱚᱜ ᱠᱚᱞᱠᱟᱛᱟ ᱨᱮᱭᱟᱜ ᱮᱛᱚᱢ ᱯᱟᱦᱴᱟ ᱨᱮ ᱢᱮᱱᱟᱜ ᱥᱤᱢᱩᱲᱤᱭᱟ. ᱟ.ᱛᱩᱨᱮᱭ ᱡᱟᱱᱟᱢ ᱞᱮᱱᱟ ᱾ ᱜᱤᱫᱽᱨᱟ. ᱨᱮᱫᱚ ᱩᱱᱤ ᱱᱚᱨᱮᱸᱫᱨᱚ ᱱᱟᱛᱷ ᱧᱩᱛᱩᱢ ᱛᱮ ᱩᱯᱨᱩᱢ ᱛᱟᱦᱮᱸ ᱠᱟᱱ ᱛᱟᱭᱟ ᱾ ᱟᱡᱤᱡ ᱡᱟᱱᱟᱢ ᱵᱟᱵᱟᱦᱟᱜ ᱧᱩᱛᱩᱢ ᱫᱚ ᱵᱤᱥᱣᱚᱱᱟᱛᱷ ᱫᱳᱛ ᱟᱨ ᱟᱨ ᱟᱭᱳᱣᱟᱛ ᱧᱩᱛᱩᱢ ᱫᱚ ᱢᱟ.ᱱᱤᱡ ᱵᱷᱩᱵᱚᱱᱮᱥᱣᱚᱨᱤ ᱫᱳᱛ ᱛᱟᱦᱮᱸ ᱠᱟᱱᱟ ᱾
ᱜᱤᱫᱽᱨᱟ. ᱚᱠᱛᱚ
ᱜᱤᱫᱽᱨᱟ. ᱚᱠᱛᱚ ᱨᱮᱫᱚ ᱱᱚᱨᱮᱫᱨᱚ ᱟ.ᱰᱤ ᱜᱮ ᱦᱟ.ᱲᱩᱣᱟ.ᱭ ᱛᱟᱦᱮᱸ ᱠᱟᱱᱟ ᱾ ᱠᱟ.ᱴᱤᱡ ᱪᱩᱞᱩᱜ ᱠᱟᱛᱷᱟᱨᱮ ᱩᱱᱤ ᱟ.ᱰᱤ ᱵᱟ.ᱲᱛᱤ ᱨᱟ.ᱜᱤ ᱠᱟᱛᱮ ᱚᱲᱟᱜ ᱨᱮᱭᱟᱜ ᱡᱤᱱᱤᱥ ᱯᱚᱛᱚᱨ ᱠᱚᱨ ᱨᱟ.ᱯᱩᱫ ᱠᱷᱤᱛᱤ ᱪᱟᱵᱟᱭᱮᱫ ᱛᱟᱦᱮᱸᱱ ᱾ ᱤᱱᱟ. ᱚᱠᱛᱚ ᱨᱮ ᱟᱡ ᱟᱭᱳ ᱫᱚ ᱥᱤᱵᱚᱣᱟᱜ ᱧᱩᱛᱩᱢ ᱮ ᱵᱟᱠᱷᱮᱬ ᱛᱟᱦᱮᱸᱱ ᱾ ᱥᱤᱵᱚᱣᱟᱜ ᱧᱩᱛᱩᱢ ᱟᱸᱡᱚᱢ ᱠᱟᱛᱮ ᱱᱚᱨᱮᱸᱫᱽᱨᱚ ᱟ.ᱰᱤ ᱵᱮᱲᱟ ᱨᱮᱜᱮᱭ ᱱᱮᱢᱚᱸᱥ ᱜᱚᱫᱚᱜ ᱛᱟᱦᱮᱸᱱ ᱾ ᱵᱟ.ᱭᱼᱵᱟ.ᱭ ᱛᱮ ᱥᱤᱵᱚ ᱪᱮᱛᱟᱱ ᱨᱮ ᱠᱚᱲᱟ ᱜᱤᱫᱽᱨᱟ. ᱱᱚᱨᱮᱱᱫᱨᱚᱣᱟᱜ ᱯᱟ.ᱛᱤᱭᱟ.ᱣ ᱵᱟ.ᱲᱛᱤ ᱤᱫᱤᱭᱮᱱᱟ ᱾
ᱥᱮᱪᱮᱫ
ᱱᱚᱨᱮᱱᱫᱨᱚᱣᱟᱜ ᱮᱛᱚᱦᱚᱵ ᱥᱮᱪᱮᱫ ᱫᱚ ᱩᱱᱤ ᱞᱟ.ᱜᱤᱫ ᱢᱤᱫ ᱚᱲᱟᱜ ᱢᱟᱪᱮᱛ ᱜᱮᱠᱚ ᱡᱚᱜᱟᱲ ᱠᱮᱫᱮᱭᱟ ᱾ ᱤᱠᱷᱟ.ᱱ ᱦᱟ.ᱲᱩᱣᱟ. ᱟᱨ ᱚᱡᱽ ᱛᱮᱭ ᱯᱮᱨᱮᱡ ᱟᱠᱟᱱ ᱱᱚᱨᱮᱱᱫᱽᱨᱚ ᱥᱮᱪᱮᱫ ᱮᱢᱟᱦᱟᱭ ᱞᱟ.ᱜᱤᱫ ᱩᱱᱤ ᱯᱩᱭᱞᱩ ᱫᱚ ᱵᱟᱭ ᱫᱟᱲᱮᱭᱟᱫᱼᱟ ᱾ ᱡᱟᱦᱟᱸ ᱞᱮᱠᱟᱛᱮ ᱮᱛᱚᱦᱚᱵ ᱥᱮᱪᱮᱫ ᱯᱩᱨᱟ.ᱣ ᱠᱟᱛᱮ ᱩᱱᱤ ᱵᱤᱫᱽᱭᱟᱥᱟᱜᱚᱨ ᱫᱟᱨᱟᱭ ᱛᱮ ᱵᱮᱨᱮᱫ ᱞᱮᱱ ᱢᱮᱴᱨᱚᱯᱚᱞᱤᱴᱟᱱ ᱟᱥᱲᱟᱭ ᱜᱚᱭᱚᱱ ᱮᱱᱟ ᱾ ᱱᱚᱶᱟ ᱟᱥᱲᱟ ᱨᱮ ᱩᱱᱤ ᱱᱟᱯᱟᱭ ᱵᱮᱵᱷᱟᱨ ᱥᱚᱫᱚᱨ ᱠᱟᱛᱮ ᱢᱟᱪᱮᱛ ᱟᱨ ᱪᱮᱛᱮᱫᱤᱭᱟ. ᱠᱚᱴᱷᱮᱱ ᱱᱟᱯᱟᱭ ᱧᱩᱛᱩᱢ ᱮ ᱟᱨᱡᱟᱣ ᱠᱮᱜᱼᱟ ᱾
᱑᱘᱘᱐ ᱥᱟᱞᱮᱨᱮ ᱱᱚᱨᱮᱱᱫᱨᱚ ᱵᱷᱤᱥᱮᱞᱮᱫᱚᱜ ᱵᱤᱱᱤᱰ ᱨᱮ ᱯᱩᱭᱞᱩ ᱴᱷᱟᱶ ᱟᱢᱮᱴ ᱠᱟᱛᱮ ᱯᱨᱮᱥᱤᱰᱮᱱᱥᱤ ᱵᱤᱨᱫᱟ.ᱜᱟᱲ ᱨᱮᱭ ᱯᱟᱲᱦᱟᱣ ᱮᱱᱟ ᱾ ᱤᱱᱟ. ᱛᱟᱭᱚᱢ ᱩᱱᱤ ᱡᱮᱱᱮᱨᱟᱞ ᱟᱥᱮᱢᱵᱞᱤ ᱤᱸᱥᱴᱤᱪᱩᱥᱚᱱ ᱨᱮ ᱧᱩᱛᱩᱢ ᱮ ᱚᱞ ᱠᱮᱫ ᱛᱟᱭᱟ ᱾ ᱑᱘᱘᱒ ᱨᱮ ᱩᱱᱤ ᱮᱯ. ᱮ. ᱟᱨ ᱑᱘᱘᱔ ᱨᱮ ᱩᱱᱤ ᱵᱤ. ᱮ. ᱭ ᱥᱟ.ᱛ ᱠᱮᱜᱼᱟ ᱾ ᱩᱱᱤ ᱵᱤ. ᱮᱞ. ᱯᱟᱲᱦᱟᱣᱜ ᱞᱟ.ᱜᱤᱫ ᱮ ᱮᱛᱚᱦᱚᱵ ᱞᱮᱜᱼᱟ ᱤᱠᱷᱟ.ᱱ ᱵᱤᱱᱤᱰ ᱫᱚ ᱵᱟᱭ ᱮᱢ ᱞᱮᱜᱼᱟ ᱾
ᱯᱟᱲᱦᱟᱣ ᱨᱮ ᱱᱤᱥᱟ.
ᱜᱤᱫᱽᱨᱟ.ᱠᱷᱚᱱ ᱜᱮ ᱱᱚᱨᱮᱱᱫᱨᱚ ᱚᱞ ᱯᱟᱲᱦᱟᱣ ᱨᱮ ᱟ.ᱰᱤ ᱡᱩᱨ ᱢᱚᱱᱮ ᱛᱟᱦᱮᱸ ᱠᱟᱱ ᱛᱟᱭᱟ ᱾ ᱥᱮᱪᱮᱫ ᱧᱟᱢᱚᱜ ᱞᱮᱠᱟᱱ ᱯᱚᱛᱚᱵ ᱠᱚ ᱩᱰᱤᱭ ᱯᱟᱲᱦᱟᱣ ᱛᱟᱦᱮᱸᱱ ᱾ ᱯᱚᱛᱚᱵ ᱯᱟᱲᱦᱟᱣ ᱠᱟᱛᱮ ᱵᱟ.ᱲᱛᱤ ᱠᱷᱚᱱ ᱵᱟ.ᱲᱛᱤ ᱵᱟᱰᱟᱭ ᱞᱟ.ᱜᱤᱫ ᱨᱤᱠᱟ. ᱛᱟᱦᱮᱸ ᱠᱟᱱ ᱛᱟᱭᱟ ᱾ ᱩᱭᱦᱟ.ᱨ ᱫᱟᱲᱮ ᱩᱱᱤᱭᱟᱜ ᱮᱴᱟᱜ ᱜᱤᱫᱽᱨᱟ. ᱠᱷᱚᱱ ᱫᱚ ᱵᱷᱮᱜᱟᱨ ᱜᱮ ᱛᱟᱦᱮᱸ ᱠᱟᱱᱟ ᱾ ᱯᱚᱛᱚᱵ ᱯᱩᱛᱷᱤ ᱥᱟᱶᱛᱮ ᱫᱟᱢᱟᱱ ᱜᱟᱢᱟᱢ ᱯᱩᱛᱷᱤ ᱠᱚᱦᱚᱸ ᱩᱱᱤᱭ ᱯᱟᱲᱦᱟᱣ ᱛᱟᱦᱮᱸᱱ ᱾ ᱩᱱᱤ ᱡᱟᱦᱟᱸ ᱜᱮ ᱢᱤᱫ ᱫᱷᱟᱣ ᱮ ᱯᱟᱲᱦᱟᱣ ᱛᱟᱦᱮᱸᱫ ᱚᱱᱟ ᱡᱤᱭᱚᱱ ᱥᱟᱨᱟᱭ ᱩᱭᱦᱟ.ᱨ ᱫᱚᱦᱚᱭ ᱛᱟᱦᱮᱸᱫ ᱾ ᱜᱮᱭᱟᱱ ᱟᱨᱡᱟᱣ ᱞᱟ.ᱜᱤᱫ ᱩᱱᱤ ᱥᱟᱶᱦᱮᱫ, ᱱᱟᱜᱟᱢ, ᱥᱟᱱᱟᱥ, ᱟᱨ ᱥᱟᱬᱮᱥ ᱯᱚᱛᱚᱵ ᱮᱢᱟᱱ ᱮ ᱯᱟᱲᱦᱟᱣ ᱛᱟᱦᱮᱸᱫ ᱾ ᱱᱚᱶᱟ ᱯᱚᱛᱚᱵ ᱯᱟᱲᱦᱟᱣ ᱨᱮᱭᱟᱜ ᱱᱤᱥᱟ. ᱩᱱᱤ ᱡᱚᱛᱚ ᱠᱷᱚᱱ ᱥᱩᱠ ᱮ ᱮᱢᱟᱭ ᱛᱟᱦᱮᱸᱱ ᱾
ᱫᱷᱚᱨᱚᱢ ᱛᱚᱞᱟᱥ
ᱟᱡ ᱟᱭᱳ ᱥᱤᱵᱚᱭ ᱵᱚᱸᱜᱟ ᱵᱳᱨᱳᱣᱟᱭ ᱛᱟᱦᱮᱸᱱ ᱾ ᱟᱭᱳᱣᱟᱜ ᱫᱷᱚᱨᱚᱢ ᱪᱮᱛᱟᱱ ᱨᱮ ᱱᱩᱱᱟ.ᱝ ᱯᱟ.ᱛᱤᱭᱟ.ᱣ ᱜᱮ ᱦᱚᱯᱚᱱ ᱱᱚᱨᱮᱱᱫᱨᱚ ᱦᱚᱸ ᱫᱷᱚᱨᱚᱢ ᱯᱟᱱᱛᱮ ᱞᱟ.ᱜᱤᱫ ᱮ ᱵᱚᱲᱦᱮ ᱦᱚᱪᱚ ᱞᱮᱫᱮᱭᱟ ᱾ ᱟᱡ ᱛᱮ ᱟ.ᱰᱤ ᱜᱟᱺᱦᱤᱨ ᱫᱷᱟ.ᱵᱤᱡ ᱯᱟᱸᱡᱟ ᱠᱟᱛᱮ ᱥᱟ.ᱨᱤ ᱴᱷᱟᱶᱨᱮ ᱟ.ᱣᱨᱤᱭ ᱥᱮᱴᱮᱨᱚᱜ ᱵᱷᱩᱨ ᱩᱱᱤ ᱪᱮᱫ ᱠᱟᱛᱷᱟ ᱨᱮᱦᱚᱸ ᱯᱟ.ᱛᱤᱭᱟ.ᱣ ᱵᱟᱭ ᱫᱚᱦᱚᱭᱮᱫ ᱛᱟᱦᱮᱸᱱ ᱾ ᱩᱱᱤ ᱠᱮᱥᱚᱵᱽᱪᱚᱸᱫᱨᱚ ᱥᱮᱱᱟ ᱴᱷᱮᱱ ᱠᱷᱚᱱ ᱥᱨᱤᱨᱟᱢ ᱠᱨᱩᱥᱱᱚ ᱯᱚᱨᱚᱢ ᱦᱚᱝᱥᱚ ᱤᱫᱤ ᱠᱟᱛᱮᱭ ᱟᱸᱡᱚᱢ ᱞᱮᱫ ᱛᱮ ᱩᱱᱤ ᱥᱟᱞᱟᱜ ᱧᱟᱯᱟᱢᱚᱜ ᱞᱟ.ᱜᱤᱫ ᱮ ᱴᱚᱦᱚᱞ ᱵᱤᱠᱚᱞᱚᱜ ᱠᱟᱱ ᱛᱟᱦᱮᱸᱱ ᱾ ᱩᱱ ᱡᱚᱦᱚᱜ ᱟᱡᱟᱜ ᱵᱚᱭᱚᱥ ᱫᱚ ᱢᱚᱴᱷᱮ ᱜᱮᱞ ᱤᱨᱟ.ᱞ ᱥᱮᱨᱢᱟ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱮᱯᱷ. ᱮ. ᱵᱤᱱᱤᱰ ᱞᱟ.ᱜᱤᱫ ᱮ ᱥᱟᱯᱲᱟᱣᱜ ᱠᱟᱱ ᱛᱟᱦᱮᱸᱱ ᱾ ᱨᱟᱢ ᱠᱨᱩᱥᱱᱚ ᱥᱟᱞᱟᱜ ᱯᱩᱭᱞᱩ ᱧᱮᱯᱮᱞ ᱨᱮᱜᱮ ᱩᱱᱤ ᱩᱱᱤ ᱥᱮᱫ ᱟ.ᱰᱤ ᱡᱩᱨ ᱮ ᱴᱟᱱᱟᱣ ᱮᱱᱟ ᱾ ᱨᱟᱢ ᱠᱨᱩᱥᱱᱚᱣᱟᱜ ᱱᱮᱶᱛᱟ ᱧᱟᱢ ᱠᱟᱛᱮ ᱱᱚᱨᱮᱱᱫᱨᱚ ᱩᱱᱤ ᱫᱚᱠᱷᱤᱬᱮᱥᱣᱚᱨ ᱠᱟᱲᱤ ᱢᱩᱫᱽᱨᱤ ᱨᱮᱭ ᱧᱟᱯᱟᱢ ᱠᱮᱫᱮᱭᱟ ᱾ ᱥᱟ.ᱫᱷᱩ ᱨᱟᱢ ᱠᱨᱩᱥᱱᱚ ᱫᱚ ᱱᱚᱨᱮᱱᱫᱨᱚ ᱟᱡᱤᱡ ᱞᱟ.ᱠᱛᱤᱜ ᱞᱮᱠᱟᱱ ᱪᱮᱛᱮᱫᱤᱭᱟ.ᱢᱟᱱᱟᱣ ᱠᱟᱛᱮᱭ ᱟᱯᱱᱟᱨ ᱠᱮᱫᱮᱭᱟ ᱾ ᱟᱡᱟᱜ ᱢᱚᱱᱮᱨᱮ ᱱᱚᱝᱠᱟᱱ ᱩᱭᱦᱟ.ᱨ ᱡᱟᱱᱟᱢ ᱮᱱᱟ ᱡᱮ ᱱᱚᱧᱮᱱᱫᱨᱚ ᱫᱟᱨᱟᱭ ᱛᱮ ᱢᱤᱫ ᱱᱟᱯᱟᱭ ᱠᱟ.ᱢᱤ ᱛᱚᱨᱟᱣ ᱦᱩᱭ ᱫᱟᱲᱮᱭᱟᱜᱼᱟ ᱾
ᱱᱤᱭᱟ. ᱛᱟᱭᱚᱢ ᱱᱚᱨᱮᱱᱫᱨᱚ ᱥᱚᱱᱭᱟᱥᱤ ᱨᱩᱯ ᱮ ᱟᱯᱱᱟᱨ ᱠᱮᱜᱼᱟ ᱾ ᱤᱠᱷᱟ.ᱱ ᱜᱩᱨᱩᱣᱟᱜ ᱦᱚᱸ ᱡᱚᱛᱚ ᱠᱟᱛᱷᱟ ᱢᱮᱫ ᱡᱟ.ᱯᱤᱫ ᱠᱟᱛᱮ ᱵᱟᱭ ᱟᱯᱱᱟᱨ ᱫᱟᱲᱮᱭᱟᱜ ᱠᱟᱱ ᱛᱟᱦᱮᱸᱱ ᱾ ᱥᱟ.ᱨᱤ ᱛᱮᱫ ᱱᱤᱡᱮ ᱟ.ᱣᱨᱤᱭ ᱟ.ᱭᱠᱟ.ᱣ ᱧᱟᱢ ᱵᱷᱩᱨ ᱥᱮ ᱟᱡᱟᱜ ᱢᱮᱫ ᱛᱮ ᱟ.ᱣᱨᱤᱭ ᱧᱮᱞ ᱵᱷᱩᱨ ᱜᱩᱨᱩᱣᱟᱜ ᱠᱟᱛᱷᱟ ᱦᱚᱸ ᱵᱟᱭ ᱯᱟ.ᱛᱤᱭᱟ.ᱣ ᱟᱜ ᱠᱟᱱ ᱛᱟᱦᱮᱸᱱ ᱾ ᱩᱱᱤ ᱴᱷᱟ.ᱣᱠᱟ. ᱥᱟᱺᱦᱤᱡ ᱛᱮᱞᱟ ᱟ.ᱣᱨᱤᱭ ᱧᱟᱢ ᱵᱷᱩᱨ ᱜᱩᱨᱩ ᱠᱩᱞᱤ ᱟᱠᱟᱭ ᱛᱟᱦᱮᱸᱱ ᱠᱟᱱ ᱛᱟᱦᱮᱸᱫ ᱾ ᱩᱱᱠᱩ ᱥᱟᱞᱟᱜ ᱮ ᱡᱩᱠᱛᱤ ᱛᱟᱦᱮᱸᱫ ᱾ ᱱᱚᱝᱠᱟ ᱛᱮ ᱩᱱᱤ ᱵᱟ.ᱭᱼᱵᱟ.ᱭ ᱛᱮ ᱜᱩᱨᱩᱭᱤᱡ ᱟ.ᱰᱤ ᱱᱤᱡᱚᱨ ᱮ ᱦᱩᱭ ᱤᱫᱤᱭᱮᱱᱟ ᱾
ᱜᱷᱟᱨᱚᱸᱡᱽ ᱡᱤᱭᱚᱱ
᱑᱘᱘᱔ ᱥᱟᱞᱮᱨᱮ ᱟᱡ ᱵᱟᱵᱟᱦᱟᱜ ᱡᱤᱣᱤᱵᱟ.ᱛᱤ ᱤᱬᱤᱡ ᱮᱱᱟ ᱾ ᱡᱟᱦᱟᱸ ᱠᱷᱟ.ᱛᱤᱨ ᱜᱷᱟᱨᱚᱸᱡᱽ ᱨᱮᱭᱟᱜ ᱡᱚᱛᱚ ᱟᱺᱜᱤᱵᱷᱟᱨ ᱟᱡ ᱪᱮᱛᱟᱱ ᱨᱮ ᱞᱟᱫᱮ ᱮᱱᱟ ᱾ ᱟᱡ ᱵᱟᱵᱟ ᱟ.ᱰᱤ ᱫᱟᱭᱟᱱ ᱦᱚᱲ ᱮ ᱛᱟᱦᱮᱸ ᱠᱟᱱ ᱠᱷᱟ.ᱛᱤᱨ ᱟᱡᱟᱜ ᱥᱚᱢᱯᱚᱛᱤ ᱫᱚᱭ ᱫᱟᱱ ᱪᱟᱵᱟ ᱟᱠᱟᱫ ᱛᱟᱦᱮᱸᱱ ᱾ ᱟᱡ ᱵᱚᱸᱜᱟ ᱠᱟᱛᱮ ᱩᱱᱠᱩ ᱨᱮᱸᱜᱮᱡ ᱱᱟᱪᱟᱨ ᱥᱟᱢᱟᱝ ᱛᱮ ᱦᱩᱭ ᱟᱫ ᱠᱚᱣᱟ ᱾ ᱱᱤᱛᱚᱜ ᱱᱚᱨᱮᱱᱫᱨᱚ ᱪᱟ.ᱠᱨᱤ ᱦᱚᱸ ᱵᱟᱭ ᱧᱟᱢ ᱟᱠᱟᱫ ᱛᱟᱦᱮᱸᱱ ᱾ ᱥᱚᱝᱥᱟᱨ ᱡᱚᱧᱡᱟᱲ ᱠᱷᱚᱱ ᱥᱟᱦᱟ ᱞᱮᱱ ᱱᱚᱨᱮᱱᱫᱨᱚ ᱪᱮᱛᱟᱱ ᱨᱮ ᱱᱤᱛᱚᱜ ᱡᱮᱛᱮ ᱞᱮᱠᱟᱱ ᱟᱺᱜᱤᱵᱷᱟᱨ ᱞᱟᱫᱮ ᱟᱠᱟᱱ ᱛᱟᱦᱮᱸᱱ ᱾ ᱱᱟᱪᱟᱨ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱ ᱜᱷᱟᱨᱚᱸᱡᱽ ᱢᱤᱫ ᱪᱩᱯᱩᱫ ᱡᱚᱢᱟᱜ ᱮᱢᱟ ᱠᱚ ᱞᱟ.ᱜᱤᱫ ᱦᱟᱱᱟ ᱱᱷᱟᱶᱟ ᱩᱭᱦᱟ.ᱨ ᱟᱠᱟᱭ ᱛᱟᱦᱮᱸ ᱮᱱᱟ ᱾ ᱪᱟ.ᱠᱨᱤ ᱞᱟ.ᱜᱤᱫ ᱦᱟ.ᱱᱤ ᱱᱷᱟ.ᱭ ᱫᱩᱣᱟ.ᱨ ᱮ ᱥᱮᱱ ᱮᱱᱟ ᱾ ᱤᱠᱷᱟ.ᱱ ᱜᱚᱴᱟ ᱯᱟᱲᱟ ᱠᱷᱚᱱ ᱜᱮ ᱩᱱᱤᱭᱟᱜ ᱟᱸᱥ ᱨᱟ.ᱯᱩᱫ ᱟᱠᱟ ᱜᱮ ᱛᱟᱦᱮᱸ ᱮᱱᱟ ᱾
ᱟᱺᱜᱤᱵᱷᱟᱨ
ᱱᱚᱝᱠᱟᱱ ᱚᱠᱛᱚᱨᱮ ᱯᱮᱲᱟ ᱯᱟ.ᱦᱬᱟ. ᱠᱚᱦᱚᱸ ᱥᱟᱺᱜᱤᱧ ᱥᱟᱦᱟᱜ ᱠᱚ ᱞᱟᱦᱟᱭᱮᱱᱟ ᱾ ᱠᱷᱟ.ᱞᱤ ᱱᱤᱱᱟ.ᱝ ᱥᱩᱢᱩᱝ ᱫᱚ ᱵᱟᱝ ᱜᱮ, ᱟᱡ ᱵᱟᱵᱟᱦᱟᱜ ᱦᱚᱠ ᱵᱟᱜᱽ ᱥᱚᱢᱯᱚᱛᱤ ᱠᱷᱚᱱ ᱦᱚᱸ ᱵᱮᱼᱫᱚᱠᱷᱚᱞ ᱞᱟ.ᱜᱤᱫ ᱠᱚ ᱪᱷᱩᱴᱟ.ᱣ ᱮᱱᱟ ᱾
ᱜᱷᱟᱨᱚᱸᱡᱽ ᱨᱤᱱ ᱦᱚᱲ ᱟ.ᱰᱤ ᱚᱠᱛᱚ ᱨᱮᱜᱮ ᱨᱮᱸᱜᱮᱡ ᱛᱮᱛᱟᱝ ᱛᱮ ᱫᱤᱱ ᱠᱚ ᱠᱷᱮᱢᱟᱣ ᱠᱮᱜᱼᱟ ᱾ ᱱᱚᱨᱮᱱᱫᱨᱚ ᱦᱚᱸ ᱡᱚᱢᱟᱜ ᱵᱟᱝ ᱧᱟᱢ ᱠᱟᱛᱮᱭ ᱞᱤᱪᱟ.ᱲ ᱪᱟᱵᱟ ᱟᱠᱟᱱᱟ ᱾ ᱫᱩᱠ, ᱠᱟᱺᱦᱤᱥ, ᱚᱵᱷᱟᱵᱽ ᱟᱨ ᱟᱱᱟᱴ ᱛᱟᱞᱟ ᱨᱮᱦᱚᱸ ᱩᱱᱤ ᱛᱤᱥ ᱦᱚᱸ ᱢᱚᱱᱮ ᱵᱟᱭ ᱨᱟ.ᱯᱩᱫ ᱦᱚᱪᱚ ᱠᱟᱣᱟᱫ ᱛᱟᱭᱟ ᱾
ᱡᱚᱛᱚ ᱴᱷᱟᱶ ᱨᱮᱜᱮ ᱢᱤᱫ ᱥᱤᱢᱟ. ᱛᱟᱦᱮᱸᱱᱟ ᱾ ᱱᱚᱨᱮᱱᱫᱨᱚᱣᱟᱜ ᱜᱷᱟᱨᱚᱸᱡᱽ ᱨᱮᱭᱟᱜ ᱮᱴᱠᱮᱴᱚᱬᱮ ᱛᱤᱱ ᱡᱚᱦᱚᱜ ᱥᱤᱢᱟ.ᱭ ᱯᱟᱨᱚᱢ ᱠᱮᱜᱼᱟ, ᱩᱱ ᱡᱚᱦᱚᱜ ᱩᱱᱤ ᱟᱡᱟᱜ ᱤᱪᱪᱷᱟ. ᱵᱤᱨᱩᱫᱷ ᱨᱮ ᱪᱟᱞᱟᱣ ᱠᱟᱛᱮ ᱨᱟᱢ ᱠᱨᱩᱥᱱᱚ ᱴᱷᱮᱱ ᱥᱚᱦᱚᱫ ᱞᱟ.ᱜᱤᱫ ᱮ ᱠᱷᱚᱡᱽ ᱠᱮᱜᱼᱟ ᱾ ᱜᱩᱨᱩ ᱢᱩᱫᱽᱨᱤ ᱨᱮ ᱟᱭᱳ ᱥᱟᱶ ᱧᱟᱯᱟᱢ ᱠᱟᱛᱮ ᱟᱡᱟᱜ ᱠᱷᱚᱡᱽ ᱞᱟ.ᱭ ᱞᱟ.ᱜᱤᱫ ᱦᱚᱨ ᱮ ᱩᱫᱩᱜ ᱟᱫᱮᱭᱟ ᱾ ᱢᱩᱫᱽᱨᱤ ᱨᱮ ᱟᱭᱳᱣᱟᱜ ᱡᱤᱣᱤᱫ ᱢᱩᱨᱛᱤ ᱥᱟᱶ ᱧᱟᱯᱟᱢ ᱠᱟᱛᱮ ᱟ.ᱰᱤ ᱡᱩᱨ ᱮ ᱠᱟᱺᱦᱤᱥ ᱮᱱᱟ ᱾ ᱩᱱᱤ ᱥᱟᱢᱟᱝ ᱨᱮ ᱟᱡᱟᱜ ᱠᱷᱚᱡᱽ ᱵᱟᱭ ᱥᱚᱫᱚᱨ ᱫᱟᱲᱮᱭᱟᱫᱼᱟ ᱾ ᱡᱟᱦᱟᱸ ᱛᱤᱱ ᱫᱷᱟᱣ ᱜᱮ ᱟᱭᱳ ᱥᱩᱨ ᱟᱡᱟᱜ ᱢᱚᱱᱮ ᱠᱟᱛᱷᱟ ᱞᱟ.ᱭ ᱞᱟ.ᱜᱤᱫ ᱮ ᱥᱮᱱ ᱟᱠᱟᱱᱟ ᱩᱱ ᱫᱷᱟᱣ ᱜᱮ ᱵᱟᱝ ᱥᱟᱦᱟᱥ ᱫᱟᱲᱮ ᱠᱟᱛᱮᱭ ᱨᱩᱣᱟ.ᱲ ᱥᱮᱱ ᱟᱠᱟᱱᱟ ᱾ ᱜᱩᱨᱩᱣᱟᱜ ᱟ.ᱥᱤᱥ ᱧᱟᱢ ᱠᱟᱛᱮ ᱩᱱᱤ ᱟᱡᱟᱜ ᱜᱷᱟᱨᱚᱸᱡᱽ ᱮ ᱡᱚᱜᱟᱣ ᱨᱩᱣᱟ.ᱲ ᱫᱟᱲᱮ ᱠᱟᱣᱟᱫᱼᱟ ᱾ ᱱᱚᱨᱮᱱᱫᱨᱚ ᱟᱴᱚᱨᱱᱤ ᱚᱯᱷᱤᱥ ᱥᱟᱶ ᱡᱩᱲᱟ.ᱭ ᱠᱟᱛᱮ ᱱᱟᱥᱮ ᱴᱟᱠᱟ ᱠᱟ.ᱣᱰᱤᱭ ᱡᱚᱜᱟᱲ ᱫᱟᱲᱮ ᱠᱟᱣᱟᱫᱼᱟ ᱾ ᱱᱤᱭᱟ. ᱛᱟᱭᱚᱢ ᱩᱱᱤ ᱵᱤᱫᱽᱭᱟ ᱥᱟᱜᱚᱨᱟᱜ ᱟᱥᱲᱟ ᱨᱮ ᱢᱟᱪᱮᱛ ᱠᱟ.ᱢᱤᱭ ᱮᱛᱚᱦᱚᱵ ᱠᱮᱜᱼᱟ ᱾
ᱱᱚᱨᱮᱱᱫᱨᱚ ᱠᱷᱚᱱ ᱵᱤᱵᱮᱠᱟᱱᱚᱱᱫᱚ
ᱱᱚᱨᱮᱱᱫᱨᱚ ᱮᱴᱟᱜ ᱦᱚᱲ ᱥᱟᱶ ᱵᱚᱨᱟᱦ ᱱᱚᱜᱚᱨ ᱟᱥᱨᱚᱢ ᱨᱮ ᱧᱟᱯᱟᱢ ᱠᱟᱛᱮ ᱟᱠᱚᱣᱟᱜ ᱦᱚᱨᱚᱜ ᱞᱩᱜᱽᱲᱤ ᱵᱚᱫᱚᱞ ᱠᱟᱛᱮ ᱥᱚᱸᱱᱭᱟᱥ ᱞᱩᱜᱽᱲᱤ ᱛᱮᱠᱚ ᱯᱟᱞᱟᱴ ᱮᱱᱟ ᱾ ᱱᱤᱭᱟ. ᱛᱟᱭᱚᱢ ᱩᱱᱤ ᱥᱣᱟᱢᱤ ᱵᱤᱵᱮᱠᱟᱱᱚᱱᱫᱚ ᱧᱩᱛᱩᱢ ᱛᱮᱭ ᱵᱤᱠᱱᱟ.ᱣ ᱮᱱᱟ ᱾
ᱵᱟᱨᱦᱮ ᱡᱚᱱᱚᱲ
Works about Vivekananda via the Open Library
ᱦᱚᱭ ᱫᱟᱜᱟᱨᱛᱮ ᱪᱟᱪᱟᱞᱟᱣᱟᱜ
ᱦᱚᱭ ᱫᱟᱜᱟᱨᱛᱮ ᱪᱟᱪᱟᱞᱟᱣᱟᱜ ᱥ ᱤᱫᱤᱠᱟᱛᱮ ᱛᱮ ᱵᱟᱝᱠᱷᱟᱱ ᱰᱮᱨᱮᱫ.
ᱮᱞᱤ‌ ᱦᱟᱡᱮ
ᱮᱞᱤ ᱦᱟᱡᱮ (ᱡᱚᱱᱚᱢ ᱢᱮᱭ ᱑᱐, ᱑᱙᱘᱗) ᱟᱢᱮᱨᱤᱠᱟᱱ ᱯᱚᱨᱱᱥᱴᱟᱨ ᱠᱟᱱᱟᱭ ᱯᱚᱨᱱᱜᱨᱟᱯᱷᱤᱠ ᱥᱴᱟᱨ ᱠᱟᱱᱟᱭ ।
ᱮᱛᱚᱦᱚᱵ ᱡᱤᱭᱚᱱ
ᱦᱟᱡᱮ ᱫᱚ ᱜᱤᱫᱟᱹᱨ ᱠᱷᱚᱱ ᱜᱮ ᱨᱮᱰᱞᱮᱸᱲᱥ, ᱠᱟᱞᱤᱯᱷᱚᱨᱱᱤᱭᱟ. ᱠᱟᱹᱢᱤ ᱮ ᱮᱦᱚᱵ ᱞᱮᱫᱼᱟ, ᱱᱩᱭ ᱫᱚ ᱢᱚᱰᱮᱞ, beauty pageants ᱨᱮ ᱥᱟᱹᱛ, ᱟᱨ ᱛᱷᱤᱴᱟᱨ ᱨᱮ ᱥᱚᱫᱚᱨ ᱮᱱᱟᱭ᱾ ᱦᱟᱡᱮ ᱫᱚ ᱡᱩᱱ ᱒᱐᱐᱙ ᱨᱮ ᱯᱚᱨᱱᱚᱜᱨᱟᱯᱷᱤᱠ ᱯᱷᱤᱞᱢ ᱨᱮ ᱵᱚᱞᱚᱜ ᱮ ᱮᱦᱚᱵ ᱞᱮᱱᱟ᱾ ᱢᱮᱭ ᱒᱐᱑᱑ ᱨᱮ, ᱦᱟᱡᱮ ᱫᱚᱭ ᱚᱞ ᱞᱮᱫ Vivid Entertainment ᱥᱟᱶ ᱮᱠᱥᱠᱞᱩᱥᱤᱣ ᱠᱚᱱᱴᱮᱠᱴ ᱯᱟᱨᱯᱷᱚᱨᱢ ᱞᱮᱠᱟᱛᱮ᱾ ᱱᱩᱭ ᱫᱚ ᱱᱚᱣᱮᱢᱵᱚᱨ ᱨᱮ ᱟᱡᱟᱜ ᱰᱮᱵᱽᱭᱩᱴ ᱣᱤᱣᱤᱥ ᱥᱟᱶ ᱵᱟᱱᱟᱣ ᱞᱮᱫᱼᱟᱭ, "ᱮᱞᱤ ᱦᱟᱡᱮ ᱴᱨᱩ ᱥᱮᱠᱥ" ᱢᱩᱣᱤ ᱥᱟᱶ ᱥᱚᱫᱚᱨ ᱞᱮᱫᱼᱟᱭ᱾
ᱟᱯᱱᱟᱨ ᱡᱤᱭᱚᱱ
ᱦᱟᱡᱮ ᱫᱚ ᱟᱹᱰᱤ ᱥᱚᱨᱮᱥ ᱫᱷᱚᱨᱢ ᱜᱷᱟᱨᱚᱸᱡᱽ ᱠᱷᱚᱱ ᱮ ᱦᱩᱭᱩᱜ ᱟᱠᱟᱱᱟ᱾ ᱦᱟᱡᱮ ᱫᱚ ᱑᱘ ᱨᱮ ᱵᱟᱯᱞᱟ ᱮᱱᱟᱭ ᱟᱨ ᱒᱐ ᱨᱮ ᱰᱮᱣᱚᱨᱥ ᱠᱮᱫ-ᱟᱭ᱾ ᱱᱩᱭ ᱫᱚ ᱯᱚᱨᱱ ᱠᱟᱹᱢᱤ ᱞᱟᱹᱜᱤᱫ ᱢᱚᱱᱮ ᱮ ᱞᱟᱜᱟᱣ ᱠᱮᱫᱼᱟ ᱪᱮᱫᱟᱜ ᱥᱮ ᱱᱩᱭ ᱫᱚ " ᱨᱟᱹᱥᱠᱟᱹᱭ ᱨᱮ ᱛᱟᱦᱮᱱ, ᱥᱟᱨᱟ ᱜᱷᱟᱹᱲᱤᱡ ᱨᱟᱹᱥᱠᱟ ᱥᱟᱶ ᱵᱤᱱᱟ ᱵᱩᱜᱤ ᱟᱹᱭᱫᱟᱹᱨᱤ ᱠᱩᱲᱤ ᱧᱤᱫᱟᱹ ᱟᱨ ᱦᱟᱛᱟᱣ ᱧᱩᱭ ᱟᱨ ᱡᱚᱢ ᱮ ᱨᱟᱹᱥᱟᱠᱟᱹ" ᱠᱚᱭ ᱠᱩᱥᱤᱭᱟᱜ ᱠᱟᱱ ᱛᱟᱦᱮᱱ। ᱱᱩᱭ ᱫᱚ ᱨᱚᱠᱟ ᱥᱟᱶ ᱛᱮ ᱞᱟᱥ ᱣᱮᱜᱟᱥ ᱨᱮ ᱵᱚᱞᱚ ᱮᱱᱟᱭ᱾ ᱱᱩᱭ ᱫᱚ ᱵᱟᱭᱤ ᱥᱮᱠᱥᱩᱣᱚᱞ ᱞᱮᱠᱟᱛᱮ ᱟᱭᱰᱮᱱᱴᱤᱯᱷᱟᱭ ᱮᱱᱟᱭ᱾
ᱢᱚᱱᱰᱮᱭ
ᱢᱚᱱᱰᱮᱭ ᱫᱚ ᱢᱤᱫ ᱟᱹᱫᱤᱵᱟᱹᱥᱤ ᱯᱚᱨᱚᱵᱽ ᱠᱟᱱᱟ ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱱᱚᱵᱚᱨᱚᱝᱯᱩᱨ ᱦᱚᱱᱚᱛ ᱨᱮᱱ ᱟᱹᱫᱤᱵᱟᱹᱥᱤ ᱠᱚᱠᱚ ᱢᱟᱱᱟᱣᱟ ᱾ ᱱᱚᱣᱟ ᱟᱹᱲᱟᱹ ᱫᱚ ᱦᱤᱱᱫᱤ ᱢᱟᱹᱱᱰᱤ ᱟᱹᱲᱟᱹ ᱠᱷᱚᱱ ᱦᱮᱡ ᱟᱠᱟᱱᱟ, ᱡᱟᱦᱟ ᱨᱮᱱᱟᱜ ᱢᱮᱱᱮᱫ ᱫᱚ ᱦᱩᱭᱩᱜ ᱠᱟᱱᱟ ᱦᱩᱰᱤᱝ ᱵᱟᱡᱟᱨ ᱾ ᱟᱹᱫᱤᱵᱟᱹᱥᱤ ᱠᱚᱣᱟᱜ ᱠᱟᱞᱪᱟᱨ ᱞᱮᱠᱟᱛᱮ ᱱᱚᱵᱚᱨᱚᱝᱯᱩᱨ ᱦᱚᱱᱚᱛ ᱨᱮᱱᱟᱜ ᱟᱭᱢᱟ ᱜᱟᱱ ᱡᱟᱭᱜᱟ ᱨᱮ ᱪᱟᱥ ᱟᱨᱡᱟᱣ ᱨᱟᱠᱟᱵ ᱚᱠᱛᱚ ᱨᱮ ᱱᱚᱣᱟ ᱯᱚᱨᱚᱵᱽ ᱠᱚ ᱢᱟᱱᱟᱣᱟ ᱾ ᱳᱰᱤᱥᱟ ᱨᱮᱱᱟᱜ ᱮᱴᱟᱜ ᱦᱚᱱᱚᱛ ᱠᱚᱨᱮ ᱟᱨ ᱪᱷᱚᱛᱤᱥᱜᱚᱰ ᱯᱚᱱᱚᱛ ᱨᱮᱦᱚᱸ ᱱᱚᱣᱟ ᱯᱚᱨᱚᱵᱽ ᱠᱚ ᱢᱟᱱᱟᱣ ᱜᱮᱭᱟ ᱾
ᱜᱳᱱᱰᱤ, ᱯᱟᱨᱟᱡᱟ, ᱵᱷᱳᱛᱳᱫᱟ, ᱜᱟᱫᱳᱵᱟ, ᱜᱳᱱᱰ ᱮᱢᱟᱱ ᱟᱹᱫᱤᱵᱟᱹᱥᱤ ᱫᱚ ᱢᱤᱫ ᱫᱤᱱ ᱨᱮ ᱢᱤᱫᱴᱷᱮᱱ ᱨᱟᱡᱶᱟ ᱠᱟᱛᱮ ᱟᱠᱚᱣᱟᱜ ᱪᱟᱥ ᱟᱨᱡᱟᱣ ᱡᱤᱱᱤᱥ ᱠᱚᱠᱚ ᱵᱚᱫᱚᱞᱟ ᱾ ᱩᱱᱠᱩ ᱚᱠᱚᱣᱟᱜ ᱟᱛᱳ ᱨᱮᱱ ᱵᱚᱸᱜᱟ ᱵᱩᱨᱩ ᱴᱷᱮᱱ ᱟᱠᱚᱣᱟᱜ ᱯᱩᱭᱞᱩ ᱪᱟᱥ ᱟᱨᱡᱟᱣ ᱠᱚ ᱵᱚᱸᱜᱟ ᱠᱟᱛᱮ ᱚᱱᱟ ᱛᱟᱭᱚᱢ ᱚᱱᱟ ᱠᱚ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱛᱮᱱᱟᱜ ᱟᱹᱠᱷᱨᱤᱧ ᱠᱚ ᱥᱮᱱᱚᱜᱼᱟ ᱾ ᱱᱚᱣᱟ ᱨᱮ ᱥᱩᱨᱼᱥᱩᱯᱩᱨ ᱟᱛᱳ ᱠᱚᱨᱮᱱ ᱟᱭᱢᱟ ᱦᱚᱲ ᱠᱚᱠᱚ ᱥᱮᱞᱮᱫᱚᱜᱼᱟ ᱾ ᱥᱟᱥᱟᱯᱲᱟᱣ ᱠᱚ ᱦᱚᱛᱮᱛᱮ ᱮᱱᱮᱡ ᱥᱮᱨᱮᱧ ᱠᱚᱦᱚᱸ ᱥᱟᱯᱲᱟᱣ ᱦᱩᱭᱩᱜ ᱜᱮᱭᱟ ᱾
ᱱᱚᱵᱚᱨᱚᱝᱯᱩᱨ ᱦᱚᱱᱚᱛ ᱨᱮᱱ ᱥᱟᱥᱚᱱᱤᱭᱟᱹ ᱱᱚᱣᱟ ᱯᱚᱨᱚᱵᱽ ᱪᱷᱟᱹᱴᱭᱟᱹᱲ ᱨᱮ ᱜᱚᱲᱚ ᱮ ᱮᱢᱚᱜ ᱠᱟᱱᱟ ᱟᱨ ᱯᱚᱱᱚᱛ ᱟᱨ ᱡᱟᱹᱛᱤᱭᱟᱹᱨᱤ ᱛᱷᱚᱠ ᱨᱮ ᱱᱚᱣᱟ ᱨᱮᱱᱟᱜ ᱩᱯᱨᱩᱢ ᱮ ᱧᱟᱢ ᱟᱠᱟᱫᱟ ᱾ ᱡᱟᱭ ᱥᱮᱨᱢᱟ ᱜᱮ ᱱᱚᱵᱷᱮᱢᱵᱚᱨ ᱨᱮᱱᱟᱜ ᱯᱩᱭᱞᱩ ᱮᱢᱦᱟᱸ ᱨᱮ, ᱦᱚᱱᱚᱛ ᱦᱮᱴᱠᱩᱣᱟᱴᱚᱨ ᱨᱮ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱞᱟᱠᱪᱟᱨ ᱢᱟᱱᱰᱮᱨᱟᱜ ᱜᱚᱲᱚ ᱛᱮ ᱢᱤᱫ ᱚᱱᱩᱥᱴᱷᱟᱱ ᱥᱟᱯᱲᱟᱣ ᱦᱩᱭᱩᱜ ᱠᱟᱱᱟ ᱾ ᱱᱚᱵᱚᱨᱚᱝᱯᱩᱨ ᱦᱚᱱᱚᱛ ᱨᱮᱭᱟᱜ ᱟᱛᱳ ᱫᱤᱥᱚᱢ ᱨᱮᱱᱟᱜ ᱮᱱᱮᱡ ᱥᱮᱨᱮᱧ ᱠᱚ ᱫᱤᱥᱚᱢ ᱦᱚᱲ ᱥᱟᱢᱟᱝ ᱨᱮᱠᱚ ᱩᱫᱩᱜ ᱥᱚᱫᱚᱨᱮᱫᱟ ᱾
ᱢᱩᱨᱩ
ᱫᱟᱠᱷᱤᱬᱤ ᱱᱟᱨᱣᱮ ᱨᱮ ᱡᱚᱛᱩᱱᱦᱮᱢᱮᱱ ᱨᱮ ᱢᱩᱨᱩ ᱢᱤᱫ ᱫᱟᱨᱮ ᱠᱟᱱᱟ᱾ ᱱᱚᱶᱟ ᱜᱞᱮᱟᱤᱭᱟᱨ ᱟᱥᱴᱨ ᱢᱮᱢᱢᱩᱨᱵᱚᱨᱱ ᱠᱷᱚᱱ ᱚᱰᱚᱜ ᱟᱠᱟᱱᱟ ᱟᱨ ᱢᱮᱢᱢᱩᱨᱩᱲᱞᱮᱱ ᱨᱮᱱᱟᱜ ᱥᱟᱶᱦᱟ ᱛᱮ ᱪᱟᱞᱟᱜ ᱠᱟᱱᱟᱢ ᱟᱨ ᱢᱩᱪᱟᱹᱫ ᱨᱮ ᱢᱮᱢᱩᱨᱩᱵᱟ ᱨᱮᱱᱟᱜ ᱚᱱᱠᱟ ᱟᱲᱮ ᱨᱮ ᱜᱟᱡᱮᱱᱰᱮ ᱡᱷᱤᱞ ᱨᱮ ᱟᱰᱚᱠᱚᱜ ᱠᱟᱱᱟ᱾ ᱜᱟᱰᱟ ᱠᱷᱚᱱ ᱥᱩᱨᱥᱩᱯᱩᱨ ᱑᱐ ᱠᱤᱞᱚᱢᱤᱴᱚᱨ (᱖ ᱢᱤᱞ) ᱡᱮᱞᱮᱝ ᱢᱮᱱᱟᱜ-ᱟ ᱟᱨ ᱜᱟᱡᱮᱱᱰᱮ ᱡᱷᱤᱞ ᱞᱟᱹᱜᱤᱫ ᱢᱟᱲᱟᱝ ᱥᱨᱚᱛ ᱠᱟᱱᱟ᱾
ᱜᱟᱡᱮᱱᱰᱮ ᱨᱮᱱᱟᱜ ᱢᱤᱫ ᱚᱱᱩᱴᱷᱟ ᱯᱚᱦᱞᱩ ᱱᱚᱶᱟ ᱠᱟᱱᱟ ᱡᱮ ᱫᱟᱜ ᱨᱮᱱᱟᱜ ᱢᱤᱫ ᱡᱩᱫᱟᱹ ᱦᱟᱹᱨᱭᱟᱹᱲ ᱨᱚᱝ ᱠᱟᱱᱟ᱾ ᱦᱟᱹᱨᱭᱟᱹᱲ ᱨᱚᱝ ᱨᱮᱱᱟᱜ ᱨᱚᱝ ᱜᱞᱮᱟᱤᱭᱟᱨ ᱚᱯᱣᱟᱦ ᱠᱷᱚᱱ ᱭᱩᱠᱛ ᱦᱩᱭᱩᱜ ᱠᱟᱱᱟ ᱡᱟᱦᱟᱸ ᱫᱚ ᱦᱟᱥᱟ ( ᱨᱚᱠ ᱦᱚᱞᱚᱝ) ᱦᱩᱭᱩᱜ ᱠᱟᱱᱟ᱾ ᱢᱮᱢᱩᱨᱩᱵᱟ ᱥᱮᱫ ᱜᱮ ᱞᱟᱛᱟᱨ ᱧᱮᱞ ᱨᱮ, ᱢᱩᱨᱩ ᱜᱟᱰᱟ ᱫᱚ ᱱᱟᱥᱮ ᱨᱚᱝ ᱨᱮᱱᱟᱜ ᱚᱯᱣᱟᱦ ᱠᱚ ᱥᱟᱶ ᱫᱟᱜ ᱮ ᱨᱚᱝ ᱥᱟᱶ ᱧᱮᱞ ᱦᱩᱭ ᱫᱟᱲᱮᱭᱟᱜ-ᱟ᱾
ᱜᱟᱲᱟ ᱞᱟᱜᱟᱣ ᱠᱟᱹᱢᱤ ᱠᱚᱭᱟᱠᱤᱝ ᱞᱟᱹᱜᱤᱫ ᱦᱩᱭᱩᱜ ᱠᱟᱱᱟ᱾ ᱵᱷᱟᱞᱮ ᱛᱮ ᱟᱲᱮ-ᱯᱟᱟᱮᱡ ᱠᱚ ᱥᱮᱫ ᱚᱠᱟ ᱦᱚᱸ ᱦᱚᱨ ᱫᱚ ᱟᱨ ᱠᱟᱣᱢᱤᱨᱤ ᱫᱚ ᱟᱡᱟᱜ ᱠᱚᱟᱛᱤ ᱜᱟᱰᱟ ᱦᱟᱹᱵᱤᱡ ᱤᱫᱤ ᱫᱚᱨᱠᱟᱨᱚᱜ ᱠᱟᱱᱟ᱾
ᱢᱮᱢᱩᱨᱩᱵᱩ ᱵᱮᱜᱽᱥᱮᱱ ᱨᱮ ᱫᱟᱲᱟᱱ ᱞᱟᱹᱜᱤᱫ ᱛᱮ ᱚᱱᱠᱟᱱ ᱢᱚᱱᱮᱭᱟᱱ ᱠᱚ ᱞᱟᱹᱜᱤᱫ ᱵᱟᱰᱟᱭᱟᱱ ᱮᱛᱚᱦᱚᱵᱽ ᱟᱱ ᱢᱤᱫ ᱴᱩᱰᱟᱹᱜ ᱠᱟᱱᱟ᱾
ᱵᱳᱲᱳ ᱯᱟᱹᱨᱥᱤ
ᱵᱳᱲᱳ (बर'/बड़) ᱥᱮ ᱵᱚᱰᱚ ᱫᱚ ᱦᱩᱭᱩᱜ ᱠᱟᱱᱟ ᱢᱤᱫ ᱴᱮᱱ ᱪᱤᱱᱟᱼᱛᱤᱵᱵᱚᱛᱤ ᱯᱟᱹᱨᱥᱤ ᱠᱟᱱᱟ ᱾ ᱱᱚᱣᱟ ᱯᱟᱹᱨᱥᱤ ᱫᱚ ᱥᱟᱢᱟᱝ-ᱠᱚᱭᱮ ᱥᱤᱧᱚᱛ, ᱱᱮᱯᱟᱞ, ᱟᱨ ᱵᱷᱩᱴᱟᱱ ᱨᱮᱱ ᱵᱳᱲᱳ ᱦᱚᱨ ᱠᱚᱣᱟᱜ ᱯᱟᱹᱨᱥᱤ ᱠᱟᱱᱟ ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮᱭᱟᱜ ᱥᱚᱝᱵᱤᱫᱷᱟᱱ ᱞᱮᱠᱟᱛᱮ ᱫᱤᱥᱚᱢ ᱨᱮᱭᱟᱜ ᱒᱒ ᱜᱚᱴᱟᱱ ᱯᱟᱹᱨᱥᱤ ᱠᱚ ᱢᱩᱫ ᱨᱮ ᱢᱤᱫ ᱯᱟᱹᱨᱥᱤ ᱠᱟᱱᱟ᱾